കുമരനല്ലൂർ യൂണിറ്റ് മുൻകാലപ്രവർത്തനങ്ങൾ - പരിഷത്ത് വിക്കി\nകുമരനല്ലൂർ യൂണിറ്റ് മുൻകാലപ്രവർത്തനങ്ങൾ\n1.1 വിജ്ഞാനോത്സവം 2021\n1.2 വജ്രജൂബിലി ആഘോഷ പരിപാടികൾ\n1.2.1 60 വർഷം 60 പുസ്തകം\n1.2.2 60 വർഷം 60 വരികൾ\n1.5 ശാസ്ത്രാവബോധ കാമ്പയിൻ\nകേരള ശാസ്ത്രസാഹിത്യ പരിഷത്ത് കുമരനല്ലൂർ യൂണിറ്റിൽ 2021ൽ നടന്ന പ്രവർത്തനങ്ങൾ\nതൃത്താല മേഖലയിൽ ഏറ്റവും കൂടുതൽ വിദ്യാർത്ഥികൾ വിജ്ഞാനോത്സവത്തിന് രജിസ്റ്റർ ചെയ്തത് കുമരനല്ലൂർ യൂണിറ്റിലാണ്. ആകെ 611 വിദ്യാർത്ഥികളാണ് രജിസ്റ്റർ ചെയ്തിട്ടുള്ളത്. എൽ.പി. വിഭാഗത്തിൽ 242, യു.പി. വിഭാഗത്തിൽ 204, ഹൈസ്ക്കൂൾ വിഭാഗത്തിൽ 165 എന്നിങ്ങനെയാണ് രജിസ്ട്രേഷൻ.\nസംഘാടകസമിതി യോഗം കപ്പൂർ ഗ്രാമപ്പഞ്ചായത്ത് പ്രസിഡന്റ് ഷറഫുദ്ദീൻ കളത്തിൽ ഉദ്ഘാടനം ചെയ്യുന്നു.\nനവംബർ 3ന് ഗൂഗിൾ മീറ്റിലൂടെ സംഘാടകസമിതി രൂപീകരണം നടന്നു. രാമകൃഷ്ണൻ കുമരനല്ലൂരിന്റെ അദ്ധ്യക്ഷതയിൽ കപ്പൂർ ഗ്രാമപ്പഞ്ചായത്ത് പ്രസിഡന്റ് ഷറഫുദ്ദീൻ കളത്തിൽ യോഗം ഉദ്ഘാടനം ചെയ്തു. ജില്ലാകമ്മറ്റി അംഗം പി. നാരായണൻ, മേഖലാ സെക്രട്ടറി വി.എം. രാജീവ് എന്നിവർ ഈ വർഷത്തെ വിജ്ഞോനോത്സവത്തിന്റെ പ്രത്യേകതകളെയും പ്രാധാന്യത്തെയും കുറിച്ച് വിശദീകരിച്ചു. പി.കെ. നാരായണൻ കുട്ടി മാസ്റ്റർ, സന്തോഷ് മാസ്റ്റർ, രജിത ടീച്ചർ എന്നിവർ ചർച്ചയിൽ പങ്കെടുത്തു. സ്വാഗതം യൂണിറ്റ് സെക്രട്ടറി ജയപ്രകാശും നന്ദി ജോ.സെക്രട്ടറി സുജാതയും രേഖപ്പെടുത്തി. രാത്രി 7.30ന് തുടങ്ങിയ യോഗം 8.30ന് അവസാനിച്ചു. 42 പേരുടെ പങ്കാളിത്തം ഉണ്ടായി. താഴെ പറയുന്നവരെ ഭാരവാഹികളായി തെരഞ്ഞെടുത്തു.\nഹൈസ്ക്കൂൾ വീഭാഗം രക്ഷിതാക്കൾക്കുള്ള പരിശീലനം നവംബർ 25ന് എം വി രാജൻ മാസ്റ്റർ നയിച്ചു.6പരിഷത്ത് പ്രവർത്തകൾ അടക്കം 69 പേർ പങ്കെടുത്തു. എൽ പി വിഭാഗം രക്ഷിതാക്കൾക്കുള്ള പരിശീലനം ഡോ. കെ. രാമചന്ദ്രൻ മാസ്റ്ററുടെ നേതൃത്വത്തിൽ 26ന് നടന്നു.5പരിഷത്ത് പ്രവർത്തകരടക്കം 92 പേർ പങ്കെടുത്തു. രക്ഷിതാക്കളുടെ സജീവ പങ്കാളിത്തമുണ്ടായി. രക്ഷിതാക്കൾക്കുള്ള പരിപാടിയായിരുന്നു വെങ്കിലും, കുറച്ച് വിദ്യാർത്ഥികൾ പങ്കെടുക്കുകയും സംശയ നിവാരണം നടത്തുകയും ചെയ്തു. 27ന് യു.പി. വിഭാഗം രക്ഷിതാക്കൾക്കുള്ള പരിശീലനവും നടന്നു. ക്ലാസ്സ് എടുത്തത് പി. നാരായണൻ മാസ്റ്റർ3പരിഷത്ത് പ്രവർത്തകരടക്കം 54 പേരുടെ പങ്കാളിത്തമുണ്ടായി.\n600ലേറെ വിദ്യാർത്ഥികൾ രജിസ്റ്റർ ചെയ്തെങ്കിലും 293 പേരുടെ പങ്കാളിത്തമാണ് ഉണ്ടായത്. വിലയിരുത്തൽ ഗ്രേഡുകൾ തത്സമയം തന്നെ ഗൂഗിൾ ഷീറ്റിൽ രേഖപ്പെടുത്തി. ഏറ്റവും കൂടുതൽ വിദ്യാർത്ഥികൾ പങ്കെടുത്ത സ്ക്കൂൾ GHSS കുമരനല്ലൂർ ആണ്. ആദ്യം പ്രവർത്തനം പൂർത്തിയാക്കിയത് GMRS തൃത്താല. എൽ.പി വിഭാഗത്തിൽ കൂടുതൽ വിദ്യാർത്ഥികൾ പങ്കെടുത്തത് വെള്ളാളൂർ MMJBSൽ നിന്നാണ്. യു.പി വിഭാഗത്തിൽ ഏറ്റവും കൂടുതൽ വിദ്യാർത്ഥികൾ പങ്കെടുത്തത് GMRS തൃത്താലയിൽ നിന്നും ഹൈസ്ക്കൂൾ വിഭാഗത്തിൽ ഏറ്റവും കൂടുതൽ പങ്കെടുത്തത് കുമരനല്ലൂർ GHSSൽ നിന്നുമാണ്.\n1 GMRS തൃത്താല 45 16 61\n2 GHSS കുമരനല്ലൂർ 41 35 76\n3 GGHSS കല്ലടത്തൂർ 16516 37\n4 AJBS എടപ്പറമ്പ 14 14\n5 AMLPS കൊഴിക്കര99\n6 AJBS കുമരനല്ലൂർ 11 11\n7 MMJBS വെള്ളാളൂർ 35 35\n8 AJBS നയ്യൂർ 11 11\n9 AJBS എറവക്കാട്22\n10 KAMLPS കപ്പൂർ 13 13\n11 GLPS കുമരനല്ലൂർ 24 24\nആകെ 135 91 67 293\nകേരള ശാസ്ത്രസാഹിത്യ പരിഷത്തിന്റെ വജ്രജൂബിലിയോടനുബന്ധിച്ച് കുമരനല്ലൂർ യൂണിറ്റ് ആവിഷ്കരിച്ച തനതു പരിപാടിയാണ് 60 വർഷം 60 പുസ്തകം എന്ന പരിപാടി. ഒരു വർഷം കൊണ്ട് 60 പരിഷത്ത് പുസ്തകങ്ങൾ പരിചയപ്പെടുക എന്നതാണ് ഇതുകൊണ്ട് ഉദ്ദേശിക്കുന്നത്. വളരെ കുറഞ്ഞ സമയം ഒരു ഒരു പുസ്തകത്തെ അനൗപചാരികമായി അവതരിപ്പിക്കുകയാണ് ചെയ്യുന്നത്. ഞായർ, ബുധൻ ദിവസങ്ങളിൽ രാത്രി7മണിക്കാണ് പുസ്തകാവതരണം നടക്കുക. 2021 ഡിസംബർ 29 വരെ 14 പുസ്തകങ്ങൾ അവതരിപ്പിച്ചു. യൂണിറ്റ് അംഗങ്ങൾ തന്നെയാണ് പുസ്തകങ്ങൾ പരിചയപ്പെടുത്തുക. അതിനു ശേഷം ചെറിയ രീതിയിലുള്ള ചർച്ച നടക്കും. അടുത്ത ദിവസം ആരാണ് അവതരിപ്പിക്കുക എന്നു തീരുമാനിക്കുകയും ചെയ്യും. കൂടുതൽ\n1 സെപ്റ്റംബർ7പക്ഷികളുടെ അദ്ഭുതപ്രപഞ്ചം ഇന്ദുചൂഡൻ രാമകൃഷ്ണൻ കുമരനല്ലൂർ 20\n2 സെപ്റ്റംബർ9ഞാനിവിടെയുണ്ട് പി. മധുസൂദനൻ രാമകൃഷ്ണൻ കുമരനല്ലൂർ 27\n3 നവംബർ9കേരളത്തിലെ നീർപക്ഷികൾ ബാബു പി കരക്കാട്ട്, അഭിലാഷ് കെ പ്രഭാകരൻ ഷാജി അരിക്കാട് 22\n4 നവംബർ 14 മനുഷ്യശരീരം ഡോ. സി.എൻ. പരമേശ്വരൻ ടി. രാമചന്ദ്രൻ മാസ്റ്റർ 26\n5 നവംബർ 17 വിദ്യാഭ്യാസം5വയസ്സിനു മുമ്പ് സി.ജി. ശാന്തകുമാർ പി.കെ.നാരായണൻകുട്ടി മാസ്റ്റർ 30\n6 നവംബർ 21 വല നെയ്യുന്ന കൂട്ടുകാർ പി.കെ. ഉണ്ണികൃഷ്ണൻ രാമകൃഷ്ണൻ കുമരനല്ലൂർ 13\n7 നവംബർ 24 പുല്ല് തൊട്ട് പൂനാര വരെ ഇന്ദുചൂഡൻ അനിരുദ്ധ് പി.എസ് 15\n8 നവംബർ 28 തൂവൽ രാമകൃഷ്ണൻ കുമരനല്ലൂർ ടി. രാമചന്ദ്രൻ മാസ്റ്റർ 16\n9 ഡിസംബർ 1 ഭാഷാസൂത്രണം പൊരുളും വഴികളും സി.എം. മുരളീധരൻ ഷാജി അരിക്കാട് 14\n10 ഡിസംബർ5ഓരോരോ കഥകൾ എം.കൃഷ്ണദാസ് പി.കെ.നാരായണൻകുട്ടി മാസ്റ്റർ 16\n11 ഡിസംബർ 8 മാഷോടു ചോദിക്കാം കെ.പാപ്പുട്ടി ഗൗതം കുമരനെല്ലൂർ 19\n12 ഡിസംബർ 12 വരികൾക്കിടയിൽ കെ. മനോഹരൻ ടി.രാമചന്ദ്രൻ മാസ്റ്റർ 18\n13 ഡിസംബർ 15 തേനൂറുന്ന വാക്കുകൾ കെ. മനോഹരൻ ബീപാത്തു ടീച്ചർ 13\n14 ഡിസംബർ 19 മനുഷ്യമസ്തിഷ്കം ഡോ. ബി. ഇക്ബാൽ ടി. രാമചന്ദ്രൻ മാസ്റ്റർ 11\n15 ഡിസംബർ 22 പ്രകാശം തട്ടിക്കൂട്ടി തൊട്ടും കൊണ്ടും നദീം സുൽത്താൻ നിർമ്മൽ മനോജ് 23\n16 ഡിസംബർ 26 നമ്മുടെ പശ്ചിമഘട്ടം ഡോ. ജിജു പി. അലക്സ് നിവേദിത എ എച്ച് 19\n17 ഡിസംബർ 29 ഡാർവിന്റെ കപ്പൽയാത്ര എസ്. വിജയം ആതിര വി 18\nമേഖലാ ഉദ്ഘാടനത്തിന്റെ പോസ്റ്റർ\nനവംബർ 20ന് ഗോഖലെ ഗവ. ഹയർസെക്കന്ററി സ്ക്കൂളിൽ നടന്ന ക്ലാസ്സോടെ കപ്പൂർ പഞ്ചായത്തിലെ എല്ലാ ഹൈസ്ക്കൂളുകളിലെയും ക്ലാസ്സുകൾ പൂർത്തിയായി. എല്ലാ ക്ലാസ്സിലുമായി 442 പേരുടെ പങ്കാളിത്തം ഉണ്ടായി.\n04-11-2021 GHSS കുമരനല്ലൂർ 10 എം.കെ. പാർവ്വതി 63 2pm-3.30pm ഓൺലൈൻ\n04-11-2021 GHSS കുമരനല്ലൂർ 10 ഡോ. സലീന വർഗ്ഗീസ് 40 2pm-3.15pm ഓൺലൈൻ\n10-11-2021 GHSS കുമരനല്ലൂർ9പി.വി. സേതുമാധവൻ 68 8.10pm-9.10pm ഓൺലൈൻ\n10-11-2021 GHSS കുമരനല്ലൂർ9എം.കെ. പാർവ്വതി 46 8.05pm-9.20pm ഓൺലൈൻ\n12-11-2021 GMRS തൃത്താല 10 പി.വി. സേതുമാധവൻ 39 2.10pm-3.30pm ഓഫ്‍ലൈൻ\n18-11-2021 GGHSS കല്ലടത്തൂർ 10 എം.കെ. പാർവ്വതി ടീച്ചർ 84 7.00 pm-8.30pm ഓൺലൈൻ\n19-11-2021 GMRS തൃത്താല9എ.കെ. ശ്രീദേവി ടീച്ചർ 36 3.10 pm-4.30 pm ഓഫ്‌ലൈൻ\n20-11-2021 GGHSS കല്ലടത്തൂർ9എം.കെ. പാർവ്വതി ടീച്ചർ 66 7.00 pm-8.15 pm ഓൺലൈൻ\nഎം.വി. രാജൻ മാസ്റ്റർ ക്ലാസ്സ് എടുക്കുന്നു\nലൈബ്രറി കൗൺസിലും ശാസ്ത്രസാഹിത്യ പരിഷത്തും സംയുക്തമായി നടത്തുന്ന ശാസ്ത്ര അവബോധ ക്യാമ്പയ്ൻ കപ്പൂർ ജനത ഗ്രന്ഥശാലയിൽ വെച്ച് 13.11 2021 ന് നടന്നു. പരിപാടിയിൽ 'നാം ജീവിക്കുന്ന ലോകം - നാം ജീവിക്കുന്ന കാലം' എന്ന വിഷയത്തിൽ പരിഷത്ത് പ്രവർത്തകനും റിട്ടയേർഡ് അധ്യാപകനുമായ എം വി രാജൻ മാസ്റ്റർ സംസാരിച്ചു. പരിഷത്ത് ഉൽപന്നങ്ങളായ ബയോബിൻ, ചൂടാറാപ്പെട്ടി തുടങ്ങിയവയെയും ഹരിത ഭവനം എന്ന ആശയത്തെയും രാജൻ മാസ്റ്റർ സദസ്സിനു പരിചയപ്പെടുത്തി. അബൂബക്കർ മാസ്റ്റർ അദ്ധ്യക്ഷത വഹിച്ച പരിപാടിയിൽ ടി. രാമചന്ദ്രൻ മാസ്റ്റർ ആശംസകളർപ്പിച്ചു. വാർഡ് മെമ്പർ സൽമ ടീച്ചർ നന്ദി പറഞ്ഞു. വായനശാല എക്സിക്യുട്ടീവ് അംഗങ്ങളായ ജയലക്ഷ്മി, സുധി പൊന്നങ്കാവിൽ, ഷാനിബ ടീച്ചർ ,രഞ്ജിത് എന്നിവർ നേതൃത്വം നല്കി.\nഅമേറ്റിക്കര സർഗ്ഗശക്തി വായനശാലയിൽ 21-11-2021ന് നടന്ന ക്ലാസ്സിൽ പി.വി. സേതുമാധവൻ ക്ലാസ്സ് എടുത്തു. 3.30 pm മുതൽ 5.30 pm വരെ നടന്ന ക്ലാസ്സിൽ 40 പേർ പങ്കെടുത്തു. കപ്പൂർ പഞ്ചായത്ത് പ്രസിഡന്റും താലൂക്ക് ലൈബ്രറി പഞ്ചായത്ത് അംഗവുമായ ഷറഫുദ്ദീൻ കളത്തിൽ ഉദ്ഘാടനം ചെയ്തു. സർഗ്ഗശക്തി വായനശാല പ്രസിഡണ്ട് പങ്കജാക്ഷൻ മാസ്റ്റർ അധ്യക്ഷതയിൽ നടന്ന യോഗത്തിൽ സെക്രട്ടറി ഗോപാലകൃഷ്ണൻ മാസ്റ്റർ മാസ്റ്റർ സ്വാഗതവും ലൈബ്രറി കൗൺസിൽ അംഗം ശിവൻ എപി നന്ദിയും പറഞ്ഞു. വാർഡ് മെമ്പർ കെ ടി അബ്ദുള്ളക്കുട്ടി മുൻ വാർഡ് മെമ്പറും ലൈബ്രറി കൗൺസിൽ അംഗം ഉഷാകുമാരി എന്നിവർ ആശംസകൾ അർപ്പിച്ചു.\nശിശുദിനത്തോടനുബന്ധിച്ച് കപ്പൂർ ജനത ഗ്രന്ഥശാലയിൽ വെച്ച് 13.11 2021 ന് ബാലവേദി കുട്ടികൾക്കായി ലേഖന മത്സരവും ചിത്രരചന മത്സരവും നടത്തി.\nകുട്ടിലൈബ്രറി പദ്ധതിയുടെ ഭാഗമായി 31 യൂണിറ്റ് പുസ്തകങ്ങൾ ചേർത്തു.\nമുതലാളിത്ത വളർച്ച സർവ്വനാശത്തിന്റെ വഴി, സ്ക്കൂൾ പഠനത്തിന്റെ ഫിൻലന്റ് മാതൃക എന്നിവക്ക് പ്രീ പബ്ലിക്കേഷൻ നിരക്കിൽ5വീതം ആവശ്യക്കാരെയും വാർഷിക സോവനീറിന് 20 ആവശ്യക്കാരെയും കണ്ടെത്തി.\n1-6-2021 മുതൽ 1-12-2021 വരെ 205 മാസികാ വരിക്കാരെ കണ്ടെത്തി. യുറീക്ക 140, ശാസ്ത്രകേരളം 42, ശാസ്ത്രഗതി 23 എന്നിങ്ങനെയാണ് ഇനം തിരിച്ച കണക്ക്.\n"https://wiki.kssp.in/index.php?title=കുമരനല്ലൂർ_യൂണിറ്റ്_മുൻകാലപ്രവർത്തനങ്ങൾ&oldid=11378" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:44, 15 മേയ് 2022.


Youth League leader PK Firos reacts to Pinarayi Vijayan's comment against Muslim League | 'അത്തവും പിത്തവും കലർന്ന ഡയലോഗ് ബുദ്ധി പണയപ്പെടുത്തിയ സഖാക്കളോട് മതി', പിണറായിയോട് ഫിറോസ് - Malayalam Oneindia\n4 min ago വന് ജനത്തിരക്ക്; തിരുപ്പതി ദര്‍ശനം മാറ്റിവെക്കാന് ഭക്തരോട് അഭ്യര്‍ത്ഥിച്ച് ക്ഷേത്രക്കമ്മിറ്റി\nPublished: December 29 2021, 23:21 [IST]\nമലപ്പുറം: മുസ്ലീം ലീഗിന് നേർക്കുളള വിമർശനങ്ങൾക്ക് മുഖ്യമന്ത്രി പിണറായി വിജയന് മറുപടി നൽകി യൂത്ത് ലീഗ് നേതാവ് പികെ ഫിറോസ്. മുസ്ലീം ലീഗ് ജമാഅത്തെ ഇസ്ലാമിയുടെ മേലങ്കി അണിയുന്നതായി മുഖ്യമന്ത്രി വിമർശിച്ചിരുന്നു. വർഗീയതയുടെ കാര്യത്തിൽ മുസ്ലീം ലീഗ് എസ്ഡിപിഐയോട് മത്സരിക്കുകയാണ് എന്നും മലപ്പുറത്ത് സിപിഎം ജില്ലാ സമ്മേളനം ഉദ്ഘാടനം ചെയ്ത് സംസാരിക്കവേ മുഖ്യമന്ത്രി പറഞ്ഞു.\nപികെ ഫിറോസിന്റെ പ്രതികരണം ഇങ്ങനെ: '' മുഖ്യമന്ത്രി ലീഗിനെ 'അവഗണിക്കുന്നത്' കണ്ടപ്പോൾ ആദ്യം കരുതിയത് കണ്ണൂർ ജില്ലാ സമ്മേളനത്തോടെ ഈ 'അവഗണന' അവസാനിക്കുമെന്നാണ്. ഇപ്പോൾ മനസ്സിലായത്, സംസ്ഥാന സമ്മേളനം കഴിഞ്ഞാലും ഇതവസാനിക്കില്ലെന്നാണ്. എസ്.ഡി.പി.ഐ, ജമാഅത്തെ ഇസ്‌ലാമി, തുടങ്ങിയവരുമായി ലീഗ് ബന്ധം സ്ഥാപിച്ചുവെന്നാണ് ഇന്നത്തെ 'അവഗണന'. ലീഗിന് തീവ്രത പോരെന്ന് പറഞ്ഞു ഇല്ലത്തുനിന്ന് ഇറങ്ങിപ്പോയി 30 വർഷത്തോളം അമ്മാത്തോട്ട് എത്താതെ ഗതികിട്ടാ പ്രേതം പോലെ എകെജി സെന്ററിന്റെ വരാന്തയിൽ അലഞ്ഞുതിരിഞ്ഞു നടന്ന ഐ.എൻ.എലുമായി കൂട്ടുകൂടിയത് ആരായിരുന്നു? ഈ ഐ.എൻ.എൽ അടിമുടി വർഗ്ഗീയമാണെന്ന് പ്രസ്താവിച്ചത് വി.എസ്സല്ലേ. എന്നാണാ വർഗ്ഗീയത നിങ്ങൾക്ക് തേഞ്ഞു മാഞ്ഞു പോയത്.?\nജമാഅത്തെ ഇസ്ലാമിയുടെ പിന്തുണ തെരഞ്ഞെടുപ്പിൽ സി.പി.എമ്മിനുണ്ടെന്ന് പരസ്യമായി പറഞ്ഞത് ഇപ്പോഴത്തെ മുഖ്യമന്ത്രിയും അന്നത്തെ പാർട്ടി സെക്രട്ടറിയുമായ പിണറായി വിജയനാണ്. മുമ്പ് ജമാഅത്തെ ഇസ്‌ലാമിയെ പ്രകീർത്തിച്ച് മുഖപ്രസംഗമെഴുതിയ ദേശാഭിമാനി സിപിഎമ്മിന്റെ മുഖപത്രമാണെന്നാണ് വിശ്വാസം. വല്ല 'രാഷ്ട്രീയ പ്രതിസന്ധിയും' കാരണം ജന്മഭൂമിയുടെ പ്രസ്സിൽ നിന്നാണോ നിലവിൽ പ്രിന്റ് ചെയ്യുന്നത് എന്നറിയില്ല.\nമലപ്പുറത്ത് ലീഗിന്റെ അപ്രമാദിത്വം അവസാനിപ്പിക്കാൻ പി.ഡി.പിയെ കൂടെക്കൂട്ടി പൊന്നാനിയിൽ വേദി പങ്കിട്ടത് നിങ്ങളാണ്. ഒടുക്കം റിസൽട്ട് വന്നപ്പോൾ കാര്യമുണ്ടായില്ലെന്ന് കണ്ടു അവർക്കും വർഗ്ഗീയ ടാഗ് നൽകി നിങ്ങളൊഴിവാക്കി. നിങ്ങളുടെ കൂടെക്കൂടിയാൽ തീർത്ഥജലം ഇല്ലെങ്കിൽ ഓടവെള്ളം എന്നാണല്ലോ വെപ്പ്.\nഎസ്.ഡി.പി.ഐയുമായി സഹകരിച്ച് പലയിടങ്ങളിലും പഞ്ചായത്ത് ഭരിച്ചതും, അവിശ്വാസ പ്രമേയങ്ങൾ വിജയിപ്പിച്ചതുമൊക്കെ നിങ്ങളാണ്. സാമ്പാർ മുന്നണിക്ക് ജനകീയ മുന്നണിയെന്ന ഓമനപ്പേര് നൽകി പലയിടങ്ങളിലും ഇവരെ കൂടെക്കൂട്ടുകയും, എന്നാൽ ചാനലിൽ വന്നിരുന്നു വിശുദ്ധ പ്രഭാഷണം നടത്തുകയും ചെയ്യുന്ന പണി നിങ്ങൾക്കേ നടക്കൂ. അത്തവും പിത്തവും കലർന്ന ഡയലോഗ് മുഖ്യമന്ത്രി തന്റെ മുന്നിലെ ബുദ്ധി പണയപ്പെടുത്തിയ സഖാക്കളോട് മതി. കേരളത്തിലെ സാമാന്യ ജനങ്ങളോട് വേണ്ട. പതിറ്റാണ്ടുകളായിട്ട് അവർക്ക് ലീഗിനെയും ലീഗിന് അവരെയുമറിയാം.!!''\nമുസ്ലീം ലീഗ് മുഖ്യമന്ത്രി muslim league pinarayi vijayan politics\nYouth League leader PK Firos reacts to Pinarayi Vijayan's comment against Muslim League


റിസബാവയുടെ ഗുരു പിതാവ് | Rizabawa wasaman who followed in his father's footsteps | Madhyamam\nHomechevron_rightEntertainmentchevron_rightMovie Newschevron_rightറിസബാവയുടെ ഗുരു...\ndate_range 14 Sep 2021 6:47 AM GMT\nറിസബാവയുടെ ഗുരു പിതാവ്\nകൊച്ചിയിലെ ചെറിയ നാടക ട്രൂപ്പുകളിലൂടെയാണ് റിസബാവ അഭിനയരംഗത്ത് തുടക്കം കുറിച്ചത്\nമട്ടാഞ്ചേരി: മലയാള സിനിമയിൽ വില്ലനായും സ്വഭാവനടനായും തിളങ്ങിയ റിസബാവക്ക് അഭിനയസിദ്ധി പകർന്നുനൽകിയത് പിതാവ് ഇസ്മായിൽ. കൊച്ചിയിലെ കൂട്ടുകാർ 'തടിയൻ ബാവ' എന്ന് സ്നേഹത്തോടെ വിളിച്ചിരുന്ന കെ.ഇ.എം. ഇസ്മായിലിെൻറ (ബാവ) മകൻ റിസ സിനിമയിലെത്തിയപ്പോഴാണ് റിസബാവ ആയത്. നടൻ സത്യനോടൊപ്പം അഭിനേതാക്കൾക്കായി മദിരാശിയിൽ നടത്തിയ ഇൻറർവ്യൂവിൽ പങ്കെടുത്തയാളാണ് ഇസ്മായിൽ.\nകൊച്ചിയിലെ പഴയ തലമുറയിൽപെട്ടവർക്ക് നാടകരംഗത്ത് അന്നുണ്ടായിരുന്ന ഒരു വലിയ കൂട്ടുകെട്ട് മറക്കാനാവില്ല. ടി.എസ്. മുത്തയ്യ, എഡ്ഡി മാസ്റ്റർ, പി.ജെ. ആൻറണി, ജെ.എ.ആർ. ആനന്ദ്, ടി.എ. താഹിർ തുടങ്ങിയവരോടൊപ്പം ഇസ്മായിലും ഉണ്ടായിരുന്നു. എന്നാൽ അവസരം ലഭിച്ചില്ല. ശ്യാമിൾ എന്നായിരുന്നു അദ്ദേഹം നാടകരംഗത്ത് അറിയപ്പെട്ടിരുന്നത്. വേലിയും വിളവും, പരിവർത്തനം തുടങ്ങിയ പഴയകാല നാടകങ്ങളിൽ ഇസ്മായിൽ തിളങ്ങി. ഇതിനിടെ, നേവൽബേസിൽ ജോലി ലഭിച്ചു. ഇതോടെ കലാരംഗത്ത് പിന്നോട്ടടിച്ചു. ഏതായാലും പിതാവിെൻറ അഭിനയസിദ്ധി ആറുമക്കളിൽ റിസക്കാണ് ലഭിച്ചത്.\nകൊച്ചിയിലെ ചെറിയ നാടക ട്രൂപ്പുകളിലൂടെയാണ് റിസ അഭിനയരംഗത്ത് തുടക്കം കുറിച്ചത്. തുടർന്ന് പ്രഫഷനൽ ട്രൂപ്പിൽ എത്തി. ഈ രംഗത്ത് സംഘചേതനയുടെ 'സ്വാതി തിരുനാൾ' എന്ന നാടകം റിസയെ മികച്ച അഭിനേതാവായി ഉയർത്തി. 760 സ്റ്റേജിലാണ് സ്വാതി തിരുനാൾ അരങ്ങേറിയത്. മട്ടാഞ്ചേരി ടൗൺഹാളിൽ സ്വാതി തിരുനാൾ നാടകം അവതരിപ്പിച്ചപ്പോൾ പിതാവും കാണികളിൽ ഒരാളായിരുന്നു. നാടകം അവസാനിച്ചപ്പോൾ ഓടിച്ചെന്ന് മകനെ കെട്ടിപ്പിടിച്ച് 'കീപ് ഇറ്റ് അപ് മൈ സൺ' എന്നുപറഞ്ഞ് വിതുമ്പിയത് റിസ പലപ്പോഴും സുഹൃത്തുക്കളോട് പറയാറുണ്ട്.\nസിനിമയിൽ ജോൺ ഹോനായി എന്ന വില്ലനാണ് റിസക്ക് പ്രശസ്തി നൽകിയത്. 1990ൽ 'ഇൻ ഹരിഹർ നഗർ' ഇറങ്ങിയപ്പോൾ അന്നുവരെയുണ്ടായിരുന്ന വില്ലൻ സങ്കൽപം മാറ്റിമറിക്കപ്പെടുകയായിരുന്നു. എന്നാലും ഒരു വില്ലനായി റിസ ബ്രാൻഡ് ചെയ്യപ്പെട്ടില്ല. അനവധി സിനിമകളിൽ സ്വഭാവനടനായി തിളങ്ങി. സീരിയലുകളിലൂടെ മലയാളികളുടെ സ്വീകരണമുറിയിലുമെത്തി. ചെറുപ്പം മുതലുണ്ടായിരുന്ന പ്രമേഹം റിസയെ തെൻറ പ്രഫഷൻ രംഗത്ത് വലിയതോതിൽ അലട്ടി.\nനൂറിലേറെ ചിത്രങ്ങളിൽ അഭിനയിച്ചെങ്കിലും ജീവിതത്തിൽ കാര്യമായ സമ്പാദ്യങ്ങളൊന്നുമില്ല. വീടുകൾ പലപ്രാവശ്യം വാങ്ങുകയും വിൽക്കുകയും ചെയ്തിട്ടുണ്ട്. മരിക്കുമ്പോൾ പഴയ സ്റ്റാർ തിയറ്റർ ഉണ്ടായിരുന്ന സ്ഥലത്തെ ഫ്ലാറ്റിൽ ഒരെണ്ണം വാടകക്കെടുത്ത് താമസിക്കുകയായിരുന്നു. ജീവിതത്തിൽ പ്രതിസന്ധികൾ ഏറെ തരണം ചെയ്തയാളാണ് റിസ. ഒരു സഹോദരൻ ഇക്ബാൽ മുങ്ങി മരിച്ചത് ഒരിക്കലും മായ്ക്കപ്പെടാത്ത നൊമ്പരമായിരുന്നു. അടുത്തകാലത്തായി സാമ്പത്തിക പ്രയാസം ഏറെ അലട്ടി. ചെക്ക് കേസിൽ ഒരുദിവസം ജയിലിൽ കിടക്കേണ്ട സാഹചര്യവുമുണ്ടായി.\nNews Summary - Rizabawa wasaman who followed in his father's footsteps


കശ്മീരില് ഏറ്റുമുട്ടല്: രണ്ട് ഭീകരര് കൊല്ലപ്പെട്ടു :: Janmabhumi Daily\nThursday 10 March 2016 10:40 am IST\nശ്രീനഗര്: ജമ്മു കശ്മീരില് ഭീകരരും സൈന്യവും തമ്മിലുണ്ടായ ഏറ്റുമുട്ടലില് രണ്ടു ഭീകരര് കൊല്ലപ്പെട്ടു. ഇന്നലെ വൈകിട്ട് ആരംഭിച്ച ഏറ്റുമുട്ടല് ഇപ്പോഴും തുടരുകയാണ്. പുല്‍വാമയിലെ അവാനിത്‌പോറയിലായിരുന്നു ഏറ്റുമുട്ടല്. ഗോരിപോറ ഗ്രാമത്തില് വെടിയൊച്ചകള് കേട്ടതിനെത്തുടര്‍ന്ന് സൈന്യം തെരച്ചില് നടത്തുന്നതിനിടെ ഭീകരര് സൈന്യത്തിനുനേര്‍ക്ക് വെടിയുതിര്‍ക്കുകയായിരുന്നെന്നു പോലീസ് അറിയിച്ചു. സൈന്യത്തിനു നേരെ വെടിയുതിര്‍ത്ത ശേഷം ഭീകരര് അവന്തിപോറയിലേക്ക് കടക്കുകയായിരുന്നു. ലഷ്‌കര് കമാന്‍ഡര് അടക്കം ഒന്‍പതോളം പേര് സംഘത്തിലുണ്ടെന്നാണ് നിഗമനം. രണ്ട് പ്രദേശങ്ങളും ചേര്‍ന്ന മേഖല പൂര്‍ണ്ണമായും സൈന്യം വളഞ്ഞു. ശക്തമായ ഏറ്റുമുട്ടല് തുടരുകയാണെന്നാണ് മേഖലയില് നിന്നുളള റിപ്പോര്‍ട്ട്.ബുധനാഴ്ച രാവിലെ ഗന്ധേര്‍ബല് ജില്ലയിലെ ഹദൂര ഗ്രാമത്തില് തീവ്രവാദികളുമായി ഏറ്റുമുട്ടല് നടന്നിരുന്നു. ഇവിടുന്ന് ഒരു എ.കെ.47 തോക്ക് സുരക്ഷാ സേന കണ്ടെടുത്തു.


വിവാഹത്തിന് മുമ്പുള്ള സെക്‌സില് യാതൊരു തെറ്റുമില്ല, വെറും തമാശയ്ക്കാണെങ്കില് എനിക്ക് താല്പര്യമില്ല, നടി ഗായത്രി സുരേഷ്.. – THIKKODI ONLINE MEDIA\nവിവാഹത്തിന് മുമ്പുള്ള സെക്‌സില് യാതൊരു തെറ്റുമില്ല, വെറും തമാശയ്ക്കാണെങ്കില് എനിക്ക് താല്പര്യമില്ല, നടി ഗായത്രി സുരേഷ്..\nകൊച്ചി:വിവാഹത്തിന് മുമ്പുള്ള സെക്‌സില് യാതൊരു തെറ്റുമില്ലെന്നും ഇഷ്ടമാണെങ്കില് എന്തുകൊണ്ട് ആയിക്കൂടാ എന്നും നടി ഗായത്രി സുരേഷ് .എന്നും വിവാദങ്ങളുടെ കൂടപ്പിറപ്പായ നടി ഗായത്രി സുരേഷിന്റെ ഈ വെളിപ്പെടുത്തൽ വിവാദത്തില് എത്തിയിരിക്കയാണ്. വിവാഹത്തിനു മുമ്പുള്ള ലൈംഗികബന്ധം തെറ്റല്ലെന്ന് ഒരു ചാനല് പരിപാടിയില് തുറന്നുപറഞ്ഞതാണ് ഗായത്രിയെ ഇപ്പോൾ വെട്ടിലാക്കിയത്. ഇതോടെ നടിക്കെതിരേ സോഷ്യല്‍മീഡിയയിലടക്കം പ്രതിഷേധം ഉയര്‍ത്തുകയാണ് ഒരുകൂട്ടര്. ഡൈന് ഔട്ട് എന്ന പ്രോഗ്രാമിലാണ് ഈ കാര്യം ഗായത്രി സുരേഷ് പറഞ്ഞത്. അവതാരികയുടെ ചോദ്യം ഇതായിരുന്നു. പ്രീമാരിറ്റല് സെക്‌സ് സംസാരിക്കാന് പോലും പേടിക്കുന്ന കാര്യമാണ് അതിനെ പറ്റി നിങ്ങളുടെ അഭിപ്രായം എന്ത് ? ഗായത്രി പറഞ്ഞത്- വിവാഹത്തിന് മുന്‍പേ ഉള്ള സെക്‌സ് ഒരു തെറ്റല്ല. അത് ഓരോരുത്തരുടെയും ഇഷ്ടമാണ്. വെറുമൊരു തമാശക്കാണേല് എനിക്ക് താല്പര്യം ഇല്ല.\nതൊട്ടടുത്ത ചോദ്യം ഇങ്ങനെ- ഗായത്രിക്ക് ഇങ്ങനൊരു അവസ്ഥ ഉണ്ടായാല് തുറന്ന് വീട്ടുകാരോട് തുറന്ന് പറയുമോ എന്നായിരുന്നു. ഇതിനും വെക്തമായി മറുപടി പറഞ്ഞു ഗായത്രി. ഞാന് എന്റെ അമ്മയോട് പറയുമെന്നായിരുന്നു മറുപടി. ഇല്ലെങ്കില് എനിക്ക് സമാധാനമായി ഇരിക്കാന് പറ്റില്ല എന്നായിരുന്നു. മുമ്പും പല വിഷയങ്ങളിലും ഗായത്രി അഭിപ്രായം പറഞ്ഞ് പുലിവാലു പിടിച്ചിട്ടുണ്ട്. സീരിയല് താരങ്ങളെ കളിയാക്കി വീഡിയോ ചെയ്തതായിരുന്നു അതിലൊന്ന്.\nമമ്മൂട്ടി ചിത്രം കസബയെ വിമര്‍ശിച്ചത് മൂലം നടി പാര്‍വതിക്കെതിരെ നടന്ന സൈബര് ആക്രമണത്തില് പാര്‍വതിക്കൊപ്പമാണെന്നും ഗായത്രി വ്യക്തമാക്കി. സിനിമയില് ആരെ വേണമെങ്കിലും മോശമായി കാണിക്കാം. അത് സ്ത്രീകളെ ആണെങ്കിലും പുരുഷന്‍മാരെ ആണെങ്കിലും. അവയൊന്നും ആഘോഷിക്കപ്പെടരുത് എന്നാണ് പാര്‍വതി പറഞ്ഞത്. അതുതന്നെയാണ് തനിക്കും ശരിയായി തോന്നിയതെന്ന് ഗായത്രി പറയുന്നു.\nPrevious Previous post: മാംസം ഭക്ഷിക്കുന്ന ബാക്ടീരിയ യുവാവിന്റെ കാല് തീര്‍ത്തു; ചെറിയ കുമിള പൊന്തിയത് നിസ്സാരമായി കണ്ടത് കുഴപ്പമായി\nNext Next post: പള്‍സര് ബൈക്ക് വേണമെന്ന് വരന്;വിവാഹം കഴിഞ്ഞതിനു പിന്നാലെ വധു വരനെ ഉപേക്ഷിച്ചു


സൗദിയിൽ നിന്ന് ഫൈനൽ എക്സിറ്റിൽ മടങ്ങാനിരുന്ന യുവാവ് വാഹന അപകടത്തിൽ മരിച്ചു. – Pravasi Corner\nസൗദിയിൽ നിന്ന് ഫൈനൽ എക്സിറ്റിൽ മടങ്ങാനിരുന്ന യുവാവ് വാഹന അപകടത്തിൽ മരിച്ചു.\nസൗദിയിൽ നിന്ന് ഫൈനൽ എകിസ്റ്റിൽ നാട്ടിലേക്ക് പോകാനിരുന്ന യുവാവ് വാഹന അപകടത്തിൽ മറിച്ചു. പാലക്കാട് മാങ്കുറിശ്ശി സ്വദേശി തോണി പറമ്പിൽ രാമൻകുട്ടിയുടെ മകൻ വിനീത് (30) ആണ് മരിച്ചത്.\nവിനീത് സഞ്ചരിച്ചിരുന്ന പിക്ക് അപ്പ് വാൻ നിയന്ത്രണം വിട്ട് മറിയുകയായിരുന്നു. അപകടത്തിൽ വിനീതിന്റെ സഹപ്രവർത്തകരായ വിനീതിനു രണ്ട് ഉത്തർപ്രദേശ് സ്വദേശികൾക്കും ഒരു ബംഗ്ലാദേശിക്കും സാരമായി പരിക്കേറ്റു.\nആശുപത്രിയിലേക്ക് സാങ്കേതിക വിദഗ്ധരെ നൽകുന്ന കോൺട്രാക്റ്റിങ് കമ്പനിയുടെ സൂപ്പർവൈസർ ആയി ജോലി നോക്കുകയായിരുന്നു വിനീത്. തൊഴിലാളികളുമായി പോകുമ്പോൾ റിയാദ് പ്രവിശ്യയിലെ ദവാദ്മി പട്ടണത്തിൽനിന്ന് 160 കിലോമീറ്റർ അകലെ നൈസിയിൽ വെച്ചാണ് അപകടം സംഭവിച്ചത്.\nഗുരുതരമായി പരിക്കേറ്റ വിനീത് സംഭവസ്ഥലത്ത് വെച്ച് തന്നെ മരിച്ചു. മൃതദേഹം നൈസി ആശുപത്രിയിലെ മോർച്ചറിയിൽ സൂക്ഷിച്ചിരിക്കുകയാണ്.\nവിനീത് നാല് വർഷം മുമ്പാണ് വിനീത് സൗദിയിൽ എത്തിയത്. രണ്ട് വർഷം മുമ്പ് നാട്ടിലെത്തി മടങ്ങിയിരുന്നു. അടുത്തയാഴ്ച ഫൈനൽ എക്സിറ്റ് വിസയിൽ നാട്ടിലേക്ക് പോകാൻ തയ്യാറെടുക്കുമ്പോഴാണ് അപകടം സംഭവിക്കുന്നത്.\nഅമ്മയുടെ മർദ്ദനമേറ്റ് ആശുപത്രിയിലായിരുന്ന മൂന്ന് വയസ്സുകാരൻ മരിച്ചു\nഇതാണ് ജൂനിയർ കുഞ്ചാക്കോ ബോബൻ. ചാക്കോച്ചന് 14 വർഷത്തിന് ശേഷം കിട്ടിയ മുത്ത്.


വഴുതന കൃഷിരീതിയും പരിചരണവും...!! - Creator Pen\nവഴുതന കൃഷിരീതിയും പരിചരണവും…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


അഹമ്മദാബാദ്: സവര്‍ണവിഭാഗവുമായുള്ള സംഘര്‍ഷങ്ങളെ തുടര്‍ന്ന് ഗുജറാത്തില് നിന്നും ദലിതര് നാടുവിട്ട് പോകാന് നിര്‍ബന്ധിതരാവുന്നതായി വെളിപ്പെടുത്തല്. നവസര്‍ജന് എന്ന എന്.ജി.ഒ ദേശീയ മനുഷ്യാവകാശ കമ്മീഷന് നല്‍കിയ റിപ്പോര്‍ട്ടിലാണ് ഈ വെളിപ്പെടുത്തല് നടത്തിയിരിക്കുന്നത്.\nറിപ്പോര്‍ട്ടില് പരാമര്‍ശിച്ച കാര്യങ്ങള് എന്.എച്ച്.ആര്.സി ഗൗരവമായാണ് കാണുന്നത്. 2012 ഏപ്രില് മൂന്നിനുള്ളില് ഇക്കാര്യം അന്വേഷിച്ച് റിപ്പോര്‍ട്ട് നല്‍കണമെന്നാവശ്യപ്പെട്ട് സംസ്ഥാന സര്‍ക്കാരിന് ഇവര് നോട്ടീസ് നല്‍കുകയും ചെയ്തിട്ടുണ്ട്. നോട്ടീസില് കൃത്യസമയത്ത് മറുപടി നല്‍കിയില്ലെങ്കില് സര്‍ക്കാരിനെതിരെ നടപടിയെടുക്കുമെന്നും കമ്മീഷന് മുന്നറിയിപ്പ് നല്‍കിയിട്ടുണ്ട്.\nനവസര്‍ജനും ഗുജറാത്ത് മനുഷ്യാവകാശ കമ്മിറ്റിയും നടത്തിയ പൊതു ഹിയറിംഗിന്റെ അടിസ്ഥാനത്തിലാണ് റിപ്പോര്‍ട്ട് തയ്യാറാക്കിയത്. ഗുജറാത്തിലെ ജനസംഖ്യയുടെ 7മുതല് 15% ദലിതരാണ്. ഇവര് സാമൂഹ്യ അവഗണനയുടെ ഇരകളാണെന്നാണ് റിപ്പോര്‍ട്ടില് പരാമര്‍ശിക്കുന്നത്.\nഹിയറിംഗിനെത്തിയവരില് ആറ് പേര് സാമൂഹ്യഅവഗണനയ്ക്കും, ഉന്നതകുലജാതയുടെ ഭീഷണിയെ തുടര്‍ന്ന് നാടുവിടേണ്ടി വന്നവരാണ്. രണ്ട് കേസുകള് ദലിതരെ\nഅമ്പലത്തില് പ്രവേശിക്കുന്നതില് നിന്നും സവര്‍ണര് തടഞ്ഞുവെന്നതാണ്. ഇതും സംസ്ഥാനം വിടാന് ഇവിടുത്തെ ജനങ്ങളെ പ്രേരിപ്പിക്കുന്നതെന്ന് റിപ്പോര്‍ട്ടില് വ്യക്തമാക്കുന്നു. ദലിത് പെണ്‍കുട്ടികള് പീഡിപ്പിക്കപ്പെടുന്നതാണ് കുടിയേറ്റത്തിനുള്ള മറ്റൊരു കാരണം. തൊട്ടുകൂടായ്മ നിലനില്‍ക്കുന്നതും പലരെയും നാടുവിടാന് പ്രേരിപ്പിക്കുന്നുണ്ട്.


കര്‍ണാടകയില് 93 ലക്ഷം രൂപയുടെ പുതിയ നോട്ടുകള് പിടികൂടി; ഏഴ് ഇടനിലക്കാര് അറസ്റ്റില്\nSun Jan 21 2018 04:31:57 GMT+0530 (IST)\nNarada Desk| Updated On: 2016-12-13 05:45:18.0 | Location :\nകള്ളപ്പണം വെളുപ്പിക്കല് തടയല് നിയമപ്രകാരം അറസ്റ്റ് ചെയ്ത ഇവരില് ഒരു സര്‍ക്കാര് ഉദ്യോഗസ്ഥന്റെ ബന്ധുവായ എന്‍ജിനീയറും ഉള്‍പ്പെടുന്നു. പിടികൂടിയ നോട്ടുകളെല്ലാം പുതിയ 2000 രൂപയുടേതാണ്. പഴയ നോട്ടുകള് മാറി വാങ്ങാനുണ്ടെന്ന വ്യാജേനയെത്തിയാണ് ഇടനിലക്കാരെ എന്‍ഫോഴ്‌സ്‌മെന്റ് ഡയറക്ടറേറ്റ് പിടികൂടിയത്.\nബംഗളുരു: കര്‍ണാടകയുടെ വിവിധ ഭാഗങ്ങളില് എന്‍ഫോഴ്‌സ്‌മെന്റ് ഡയറക്ടറേറ്റ് നടത്തിയ പരിശോധനയില് 93 ലക്ഷം രൂപയുടെ പുതിയ നോട്ടുകള് പിടികൂടി. കമ്മീഷന് വാങ്ങി പഴയ നോട്ടുകള്‍ക്കു പകരം പുതിയത് നല്‍കുന്ന സംഘത്തിലെ ഏഴ് ഇടനിലക്കാരെയും ഉദ്യോഗസ്ഥ സംഘം അറസ്റ്റ് ചെയ്തു. കള്ളപ്പണം വെളുപ്പിക്കല് തടയല് നിയമപ്രകാരം അറസ്റ്റ് ചെയ്ത ഇവരില് ഒരു സര്‍ക്കാര് ഉദ്യോഗസ്ഥന്റെ ബന്ധുവായ എന്‍ജിനീയറും ഉള്‍പ്പെടുന്നു. പിടികൂടിയ നോട്ടുകളെല്ലാം പുതിയ 2000 രൂപയുടേതാണ്. പഴയ നോട്ടുകള് മാറി വാങ്ങാനുണ്ടെന്ന വ്യാജേനയെത്തിയാണ് ഇടനിലക്കാരെ എന്‍ഫോഴ്‌സ്‌മെന്റ് ഡയറക്ടറേറ്റ് പിടികൂടിയത്.\nകഴിഞ്ഞദിവസം 5.7 കോടിയുടെ പുതിയ നോട്ടുകള് ആദായനികുതി വകുപ്പ് കണ്ടെത്തിയ സംഭവത്തിലെ അന്വേഷണത്തിന്റെ ഭാഗമായാണ് നടപടി. ഇവര്‍ക്കെതിരെ സിബിഐ രജിസ്റ്റര് ചെയ്ത എഫ്‌ഐആറിന്റെ അടിസ്ഥാനത്തിലാണ് കള്ളപ്പണം വെളുപ്പിക്കലിന് കേസ് രജിസ്റ്റര് ചെയ്തത്.\n15 മുതല് 35 ശതമാനം കമ്മീഷന് വരെയാണ് പഴയ നോട്ടുകള് മാറി പുതിയതു നല്‍കുന്നതിന് ഇവര് ഈടാക്കിയിരുന്നതെന്ന് അന്വേഷണ സംഘം പറഞ്ഞു. പിടികൂടിയവരെ കോടതിയില് ഹാജരാക്കുമെന്നും പരിശോധന വരുംദിവസങ്ങളിലും തുടരുമെന്നും ഉദ്യോഗസ്ഥര് അറിയിച്ചു. അതേസമയം, ഇടനിലക്കാര്‍ക്ക് പണം മാറാന് ബാങ്ക് ഉദ്യോഗസ്ഥരുടെ സഹായം ലഭിച്ചിട്ടുണ്ടോ എന്ന കാര്യവും എന്‍ഫോഴ്‌സ്‌മെന്റ് ഡയറക്ടറേറ്റ് അന്വേഷിക്കുന്നുണ്ട്.


എക്സൈസ് സംഘത്തെ അപായപ്പെടുത്താൻ ശ്രമം; മൂന്നുപേർക്ക് പരിക്ക് : Deepika.com Nattu Visesham\nനെടുങ്കണ്ടം: മദ്യവിൽപന പിടികൂടുവാൻ പോയ എക്സൈസ് സംഘത്തെ അപായപ്പെടുത്താൻ ശ്രമം. ഉടുന്പൻചോല എക്സൈസ് റെയ്ഞ്ച് ഓഫീസിലെ മൂന്ന് ഉദ്യോഗസ്ഥർക്ക് പരിക്ക്. ശനിയാഴ്ച രാത്രി ഒൻപതോടെയാണ് സംഭവം. പുറ്റടി വാർതാൻമുക്കിൽ ഓട്ടോറിക്ഷയിൽ പതിവായി മദ്യവിൽപന നടത്തുന്നതായുള്ള ഇന്‍റലിജൻസ് റിപ്പോർട്ടിന്‍റെ അടിസ്ഥാനത്തിലാണ് എക്സൈസ് സംഘം എത്തിയത്.\nരണ്ടു ബൈക്കുകളിലായി മഫ്്തിയിൽ എത്തിയ ഉദ്യോഗസ്ഥരെ ഓട്ടോറിക്ഷയിലുണ്ടായിരുന്ന സംഘം ആക്രമിക്കുകയായിരുന്നു. കന്പിവടിയും കല്ലും ഉപയോഗിച്ച് ആക്രമിക്കുന്നതിനിടെ യൂണിഫോമിൽ കൂടുതൽ എക്സൈസുകാർ എത്തി. ഇതോടെ ഓട്ടോറിക്ഷയിൽ ഉണ്ടായിരുന്ന മദ്യം എറിഞ്ഞശേഷം വാഹനവുമായി പ്രതികൾ രക്ഷപ്പെടുവാൻ ശ്രമിച്ചു. ഇവരെ തടയാൻ ശ്രമിക്കുന്നതിനിടെ വാഹനം ഇടിപ്പിച്ച് കൊലപ്പെടുത്തുവാനും ശ്രമമുണ്ടായി.\nആക്രമണത്തിൽ റെയ്ഞ്ച്് ഓഫീസിലെ പ്രിവന്‍റീവ് ഓഫീസർ എൻ.വി. ശശീന്ദ്രൻ (51), സിവിൽ എക്സൈസ് ഓഫീസർമാരായ കെ. രാധാകൃഷ്ണൻ (39), അരുണ് രാജ് (30) എന്നിവർക്കാണ് പരിക്കേറ്റത്. ഇവരെ പുറ്റടി ഗവണ്‍മെന്‍റ് ആശുപത്രിയിൽ പ്രാഥമിക ചികിത്സകൾക്കു ശേഷം തൂക്കുപാലത്തെ സ്വകാര്യ ആശുപത്രിയിൽ പ്രവേശിപ്പിച്ചു. കന്പിവടികൊണ്ടുള്ള അടിയിൽ അരുണിന്‍റെ തലയ്ക്ക് സാരമായി പരിക്കേറ്റിട്ടുണ്ട്. മറ്റു രണ്ടുപേർക്ക് കൈകാലുകൾക്കും ദേഹത്തും പരിക്കുണ്ട്.\nകെ.എൽ 69 എ 2664 നന്പർ ഓട്ടോറിക്ഷയിലാണ് മദ്യവിൽപന നടത്തിയിരുന്നതെന്ന് എക്സൈസ് അധികൃതർ പറഞ്ഞു. മദ്യവിൽപനക്കാർ എറിഞ്ഞുകളഞ്ഞ രണ്ടരലിറ്റർ മദ്യവും കണ്ടെടുത്തു. ഓട്ടോറിക്ഷയിൽ ഉണ്ടായിരുന്ന സെന്തിൽകുമാർ, അനുമോൻ, മദൻ എന്നിവർക്കെതിരേ അനധികൃത മദ്യവിൽപനയ്ക്ക് കേസെടുത്തതായി എക്സൈസ് റെഞ്ച് ഓഫീസ് അറിയിച്ചു. സംഭവത്തിൽ വണ്ടൻമേട് പോലീസ് കേസെടുത്ത് അന്വേഷണം ആരംഭിച്ചു.


family issues – Media Mangalam\nDeepa P July 14, 2021\nകൊല്ലം: കുടുംബ വഴക്കിനെ തുടര്‍ന്ന് കുണ്ടറയില് ഗൃഹനാഥന് തീകൊളുത്തി മരിച്ചു. കുരീപ്പള്ളി സൊസൈറ്റി ജംഗ്ഷന് സ്വദേശി നിസാര് ആണ് മരിച്ചത്. 41 വയസായിരുന്നു. കഴിഞ്ഞ ദിവസമുണ്ടായ കുടുംബവഴക്കിനെ…\nപട്ടാപ്പകല് നടുറോഡില് യുവാവിനെ കുത്തിക്കൊല്ലാന് ശ്രമിച്ച കേസില് യുവതി അറസ്റ്റില്; കുടുംബപ്രശ്നങ്ങൾക്ക് കാരണക്കാരനായതിനാലാണ് കൊലപാതകത്തിന് ശ്രമിച്ചതെന്ന് യുവതി\nആറ്റിങ്ങല്: പട്ടാപ്പകല് നടുറോഡില് യുവാവിനെ കുത്തിക്കൊല്ലാന് ശ്രമിച്ച കേസില് യുവതി അറസ്റ്റില്. പനവൂര് അജിത്ത് ഭവനില് ലക്ഷ്മിയെയാണ് (26) പോലീസ് അറസ്റ്റ് ചെയ്തത്. മംഗലപുരം ഇടവിളാകം നിജേഷ്…\nവെള്ളരിക്കുണ്ട്: കോറോണ രണ്ടാം തരംഗം രൂക്ഷമായതോടെ നാട്ടിലെ മുഴുവന് നിയന്ത്രണങ്ങളെയും പോലീസ് പരിശോധനകളെയും മറികടന്ന് ആംബുലന്‍സ് ഡ്രൈവറായ മകന്റെ ഭാര്യയുമായി നാട്ടില് നിന്നും കാണാതായ ഭര്‍തൃപിതാവിനെയും യുവതിയെയും…


ഹാര്‍മണി ഒഎസ്; ഓപ്പറേറ്റിംങ് സിസ്റ്റവുമായി വാവ്വെ - Rashtrabhoomi\nNo Comments on ഹാര്‍മണി ഒഎസ്; ഓപ്പറേറ്റിംങ് സിസ്റ്റവുമായി വാവ്വെ\nബീജിംഗ്: സ്വന്തം ഓപ്പറേറ്റിംങ് സിസ്റ്റവുമായ് വാവെ രംഗത്ത്, ആന്‍ഡ്രോയ്ഡിന് വെല്ലുവിളി ഉയര്‍ത്തി തങ്ങളുടെ ഓപ്പറേറ്റിംഗ് സിസ്റ്റം പ്രഖ്യാപിച്ച് വാവ്വെ.\nഗൂഗിളിന്‍റെ ആന്‍ഡ്രോയ്ഡില് നിന്നും വിലക്കിയ നടപടിയില് പ്രതിഷേധിച്ച് ഇത്തരം ഒരു മൊബൈല് ഓപ്പറേറ്റിംഗ് സിസ്റ്റത്തിന്‍റെ പ്രഖ്യാപനം നേരത്തെ വാവ്വെ നടത്തിയിരുന്നു. എന്നാല് ഇത് ആദ്യമായാണ് ഇതിന്‍റെ വിവരങ്ങള് വ്യക്തമാക്കിയത്.\nഹാര്‍മണി ഒഎസ് എന്നാണ് ഇപ്പോള് വാവ്വെ ഓപ്പറേറ്റിംഗ് സിസ്റ്റത്തിന് നല്‍കിയിരിക്കുന്ന പേര്. വാവ്വേയുടെ ഏറ്റവും ജനപ്രിയമായ ഫോണുകളില് എല്ലാം ഈ ഒഎസ് ആയിരിക്കും.\nവാവ്വേ ആന്‍ഡ്രോയ്ഡ് ഫോണുകള്‍ക്ക് വിലക്കുള്ള രാജ്യങ്ങളിലായിരിക്കും ഇത് ഉപയോഗിക്കുക. വാവ്വേ തുടര്‍ന്നും ആന്‍ഡ്രോയ്ഡ് തങ്ങളുടെ ഫോണുകളില് ഉപയോഗിക്കും. എന്നാല് പുതിയ ഓപ്പറേറ്റിംഗ് സിസ്റ്റത്തിലേക്ക് മാറുവാന് ആഗ്രഹിക്കുന്നവര്‍ക്ക് അതിനും സാധിക്കും രീതിയിലാണ് ഇനി ഫോണ് രൂപപ്പെടുത്തുക.\nനാളുകൾക്ക് മുൻപ് ആന്‍ഡ്രോയ്ഡ് നിരോധനം വന്നതോടെ വന് തിരിച്ചടിയാണ് വാവ്വെയ്ക്ക് സംഭവിച്ചത്. ഇവരുടെ ഉത്പന്ന വില്‍പ്പനയും വരുമാനവും ഇരട്ടിയോളം ഇടിഞ്ഞു. പുതിയ ഹാര്‍മണി ഓപ്പറേറ്റിംഗ് സിസ്റ്റത്തിനൊപ്പം വിവിധ ആപ്പുകള് അടക്കം ഒരു ഒഎസ് ഇക്കോ സിസ്റ്റം തന്നെ വികസിപ്പിക്കും എന്നാണ് വാവ്വെ പറയുന്നത്.


സംസ്ഥാനത്തിന്‍റെ വളര്‍ച്ചാ നിരക്ക് കൂടി: 7.5 ശതമാനം, കാര്‍ഷിക വളര്‍ച്ച താഴേക്ക് | growth rate of kerala continues high in recent years says analysis report\nസംസ്ഥാനത്തിന്‍റെ വളര്‍ച്ചാ നിരക്ക് കൂടി: 7.5 ശതമാനം, കാര്‍ഷിക വളര്‍ച്ച താഴേക്ക്\nThiruvananthapuram, First Published 6, Feb 2020, 1:55 PM IST\nബജറ്റിന് മുന്നോടിയായി സാമ്പത്തിക അവലോകന റിപ്പോര്‍ട്ട് പുറത്തു വിട്ടു. 2018-19 വര്‍ഷത്തില് കേരളത്തിന്‍റെ സാമ്പത്തിക വളര്‍ച്ചാ നിരക്ക് 7.5 ശതമാനമായി.\nതിരുവനന്തപുരം: പിണറായി സര്‍ക്കാരിന്‍റെ അവസാന സമ്പൂര്‍ണ ബജറ്റിന് മുന്നോടിയായി സാമ്പത്തിക അവലോകന റിപ്പോര്‍ട്ട് സഭയില് വച്ചു. സംസ്ഥാനത്തിന്‍റെ വളര്‍ച്ചാ നിരക്ക് കൂടിയതായി അവലോകന റിപ്പോര്‍ട്ടില് അവകാശപ്പെടുന്നു.\n2018-19 വരെയുള്ള മൂന്ന് വര്‍ഷങ്ങളില് സംസ്ഥാനത്തിന്‍റെ വളര്‍ച്ചാ നിരക്ക് കൂടിയെന്നും 2018-19 വര്‍ഷത്തില് വാര്‍ഷിക വളര്‍ച്ചാനിരക്ക് 7.5 ശതമാനമായെന്നും അവലോകന റിപ്പോര്‍ട്ടില് പറയുന്നു, ദേശീയതലത്തില് വളര്‍ച്ച നിരക്ക് 6.9 ശതമാനമാണ്. 2018-19 വര്‍ഷത്തില് 3.45 കോടിയായി ധനകമ്മിയായി രേഖപ്പെടുത്തിയിട്ടുള്ളത്.\nചെറുകിട വ്യവസായം, ഐടി എന്നീ മേഖകളില് ഈ കാലഘട്ടത്തില് കുതിപ്പുണ്ടായി. ഏറ്റവും വേഗതയില് വളര്‍ന്നത് വ്യവസായ മേഖലയാണ് 8.8 ശതമാനം. ഇതില് പൊതുമേഖലയുടെ വളര്‍ച്ചയും പ്രധാനഘടകമായി. 2018- 19ൽ മാത്രം 13.2 ശതമാനം വളര്‍ച്ചയാണ് പൊതുമേഖലാ സ്ഥാപനങ്ങള് നേടിയത്.\nമൂന്ന് വര്‍ഷമായി വ്യവസായരംഗത്തുണ്ടായ വാര്‍ഷിക വളര്‍ച്ചയാണ് 8.8. അതേസമയം കാര്‍ഷിക മേഖലയില് വളര്‍ച്ച താഴേക്കാണെന്നും സാമ്പത്തിക അവലോകന റിപ്പോര്‍ട്ടില് പറയുന്നു. പ്രളയവും നാണ്യവിളകളുടെ വിലതകര്‍ച്ചയുമാണ് ഇതിനു കാരണമായി പറയുന്നത്. കാര്‍ഷികോത്പന്നങ്ങളുടെ വില കാര്യമായി കൂടിയെന്ന് റിപ്പോര്‍ട്ട് ചൂണ്ടിക്കാട്ടുന്നു. പഴങ്ങളുടേയും പച്ചക്കറികളുടേയും വിലയിലാണ് പ്രധാനമായും കുതിച്ചു കയറ്റമുണ്ടായത്.\nസാമ്പത്തികമാന്ദ്യം കാരണം നികുതി വരുമാനം കുറഞ്ഞെന്നും സാമ്പത്തിക അവലോകന റിപ്പോര്‍ട്ടില് പറയുന്നുണ്ട്. നേരത്തെ മൊത്തം വരുമാനത്തിന്‍റെ 68.14 ശതമാനം നികുതിയില് നിന്നുമായിരുന്നുവെങ്കില് 2018-19ല് 54.54 ശതമാനം മാത്രമാണ് നികുതി വരുമാനം. അതേസമയം സംസ്ഥാനത്തിന്‍റെ നികുതിയേതര വരുമാനം കൂടിയിട്ടുണ്ട്. ലോട്ടറിയിൽ നിന്നു മാത്രം 2018-19 സാമ്പത്തിക വര്‍ഷത്തില് 9264.66 കോടി രൂപ വരുമാനം ലഭിച്ചു.\n'വായ്പാ, ജിഎസ്‍ടി വിഹിതം വെട്ടും, അല്ലാത്തത് കുടിശ്ശിക', കേന്ദ്രത്തിന് എതിരെ ആഞ്ഞടിച്ച് ഐസക്\nന്യായ വില 10 ശതമാനം കൂട്ടി; റിയൽ എസ്റ്റേറ്റ് മേഖലയിൽ വരുന്നത് വൻ മാറ്റങ്ങൾ\nകെട്ടിടങ്ങളുടെ ആഡംബര നികുതി പുതുക്കും; ലൊക്കേഷന് മാപ്പുകള്‍ക്ക് ഫീസും വരുന്നു\n'ഗാന്ധിയുടെ മരണം': ഐസകിന്‍റെ ബജറ്റ് കവറായ, രാഹുൽ ഷെയർ ചെയ്ത ആ ചിത്രം ഒരു മലയാളിയുടേതാണ്!


Home KOLLYWOOD മീ ടൂ ആരോപണം: തമിഴ് നടൻ അർജുൻ സർജയ്ക്ക് പോലീസിന്റെ ക്ലീൻചിറ്റ്\nമീ ടൂ ആരോപണക്കേസിൽ തമിഴ് നടൻ അർജുൻ സർജയ്ക്ക് പോലീസ് ക്ലീൻചിറ്റ് നൽകി. തെന്നിന്ത്യൻ സിനിമകളിൽ സജീവമായ ഒരു മലയാളി നടിയാണ് അർജുൻ സർജയ്ക്കെതിരേ മീ ടൂ ആരോപണം ഉന്നയിച്ചത്.\nഫസ്റ്റ് അഡീഷണൽ ചീഫ് മെട്രോപോളിറ്റൻ മജിസ്‌ട്രേറ്റ് (എ.സി.എം.എം.) കോടതിയിൽ റിപ്പോർട്ട് സമർപ്പിച്ചതായി പോലീസ് അറിയിച്ചു.\n2018 ഒക്ടോബറിലാണ് നടി സാമൂഹിക മാധ്യമത്തിലൂടെ അർജുൻ സർജയ്ക്കെതിരേ മീ ടൂ ആരോപണമുന്നയിച്ചത്. ‘വിസ്മയ’ എന്ന സിനിമയുടെ ചിത്രീകരണത്തിനിടെ റിഹേഴ്‌സൽ സമയത്ത് അർജുൻ മോശമായി പെരുമാറിയെന്നായിരുന്നു ആരോപണം. സിനിമയിൽ അർജുന്റെ ഭാര്യയുടെ വേഷത്തിലായിരുന്നു അവർ അഭിനയിച്ചത്. കബൺപാർക്ക് പോലീസ് കേസെടുത്ത് അന്വേഷണം നടത്തുകയായിരുന്നു. തെളിവുകളുടെ അഭാവത്തിൽ അർജുൻ സർജയെ കുറ്റവിമുക്തനാക്കുകയാണെന്ന് പോലീസ് അറിയിച്ചു.\nAlso Read : കോൺഗ്രസ്സിൻ്റെ കൊലക്കത്തി രാഷ്ട്രീയത്തിനെതിരെ സിപിഎം പ്രചാരണം സംഘടിപ്പിക്കുമെന്ന് എം വി ജയരാജൻ\nPrevious article‘പുരുഷൻമാർക്ക് തലേക്കെട്ടുകെട്ടി മൊയില്ലാരാവാം, കാഷായ വേഷം ധരിച്ച് സസ്യാസിയാവാം, ലോഹയിട്ട് പള്ളിലെ’ അച്ഛനാവാം.., പക്ഷെ ഒരു സ്ത്രിക്ക് ആത്മിയ വേഷം ധരിച്ച് ആത്മിയ അമ്മയാവാൻ പറ്റില്ല എന്ന് പറയുന്നത് സ്ത്രീ സ്വാതന്ത്ര്യത്തിന്റെ വിഷയം തന്നെയാണ്’ – ഹരീഷ് പേരടി\nNext articleഏരീസ് മുതൽ മീനം വരെ, ഡിസംബറിൽ ആരുടെ ഭാഗ്യം പ്രകാശിക്കുമെന്ന് ഇവിടെ അറിയുക, ആരാണ് ജാഗ്രത പാലിക്കേണ്ടത്, ഡിസംബറിലെ പ്രതിമാസ ജാതകം വായിക്കുക\nസ്വര്‍ണവില സര്‍വ്വകാല റെക്കോര്‍ഡിലേക്ക്; പവന് 200 രൂപ\nകണക്കുകൾ കുതിക്കുന്നു: സംസ്ഥാനത്ത് ഇന്ന് 3139 പേർക്ക് കോവിഡ് സ്ഥിരീകരിച്ചു; സമ്പർക്കത്തിലൂടെ 2921 പുതിയ രോഗികൾ, 14 മരണം\n500 രൂപ വിലയുള്ള ബിയറിന് ടിപ്പായി നൽകിയത് രണ്ട് ലക്ഷം രൂപ; ലോക്ക്ഡൗണിൽ ലോട്ടറിയടിച്ച് കടയുടമ\nഒറ്റപ്പെട്ട ശക്തമായ മഴയ്ക്ക് സാധ്യത; ആറ് ജില്ലകളിൽ യെല്ലോ അലർട്ട് പ്രഖ്യാപിച്ചു


Aug 20, 2021, 08:00 am IST\nമുട്ട ഇഷ്ടമില്ലാത്തവരായിത്തന്നെ ആരുമുണ്ടാവില്ല. മുട്ടയുടെ മഞ്ഞക്കരുവില് കൊളസ്‌ട്രോളിന്റെ അളവ് കൂടുതലായതിനാല് ആരോഗ്യത്തിന് ഹാനികരമാണിത് എന്നു കരുതുന്നവരാണ് നമ്മളിൽ പലരും. എന്നാല് മിതമായ അളവില് മുട്ട കഴിക്കുന്നത് ആരോഗ്യകരമാണ് എന്നാണ് വിദഗ്ധര് പറയുന്നത്. ദിവസവും രണ്ടു മുട്ട വീതം കഴിച്ചാല് ലഭിക്കുന്ന ഗുണങ്ങളെക്കുറിച്ചറിയാം.\nരണ്ടു മുട്ടയില് ശരീരത്തിനാവശ്യമുള്ളതിന്റെ 59 ശതമാനം സെലനിയം, 32 ശതമാനം വൈറ്റമിന് എ, 14 ശതമാനം അയണ് ഇവയുണ്ട്. ഇവയെല്ലാം രോഗപ്രതിരോധ സംവിധാനം ശക്തിപ്പെടുത്തും. ജലദോഷം, പനി ഇവയ്‌ക്കെല്ലാം പരിഹാരമേകാനും മുട്ടയ്ക്കു കഴിയും.\nബി വൈറ്റമിനുകളായ ജീവകം ബി12, ബി5, ബയോട്ടിന്, റൈബോഫ്‌ലേവിന്, തയാമിന്, സെലനിയം എന്നിവയാല് സമ്പുഷ്ടമാണ് മുട്ട. ഈ വൈറ്റമിനുകളെല്ലാം ചര്‍മത്തിനും തലമുടിക്കും നഖങ്ങള്‍ക്കും നല്ലതാണ്. ചര്‍മത്തിന്റെ ഇലാസ്റ്റിസിറ്റി മെച്ചപ്പെടുത്താനും ഫ്രീ റാഡിക്കലുകളോട് പൊരുതാനും ഇവ സഹായിക്കുന്നു.


rameez raja pakistan cricketers 'നിങ്ങളുടെ ദേഷ്യം ടി-20\nന്യൂസീലൻഡ് പര്യടനം റദ്ദായതിലുള്ള ദേഷ്യം ടി-20 ലോകകപ്പിലേക്ക് വഴിതിരിച്ചു വിടാനാവശ്യപ്പെട്ട് പാകിസ്താൻ ക്രിക്കറ്റ് ബോർഡ് ചെയർമാൻ റമീസ് രാജ. സുരക്ഷാ ഭീഷണി ചൂണ്ടിക്കാണിച്ച് പരിമിത ഓവർ പര്യടനത്തിൽ നിന്ന് ന്യൂസീലൻഡ് പിന്മാറിയതിനു പിന്നാലെയാണ് പിസിബി ചെയർമാൻ താരങ്ങളെ അഭിസംബോധന ചെയ്തത്. (rameez raja pakistan cricketers)\nപാകിസ്താൻ ക്രിക്കറ്റ് ബോർഡ് തങ്ങളുടെ ട്വിറ്റർ ഹാൻഡിലിൽ പോസ്റ്റ് ചെയ്ത വിഡിയോയിലൂടെ റമീസ് രാജ താരങ്ങൾക്ക് പിന്തുണയുമായി രംഗത്തെത്തി. “നിങ്ങളുടെ ദേഷ്യം പ്രകടനത്തിന് പ്രചോദനമാക്കുക. ലോകകപ്പിൽ നന്നായി പ്രകടനം നടത്താൻ ശ്രമിക്കുക. നിങ്ങൾ ലോകോത്തര ടീമായാൽ ആളുകൾ നിങ്ങൾക്കെതിരെ കളിക്കാൻ വരിനിൽക്കും. ഇതിൽ നിന്ന് നിങ്ങൾ പാഠം ഉൾക്കൊള്ളണം.\nസുരക്ഷാ ഭീഷണി ചൂണ്ടിക്കാണിച്ചാണ് ആദ്യ ഏകദിനം ആരംഭിക്കാൻ മണിക്കൂറുകൾ മാത്രം ബാക്കിനിൽക്കെ പര്യടനത്തിൽ നിന്ന് കിവീസ് പിന്മാറിയത്. മൂന്ന് ഏകദിനങ്ങളും രണ്ട് ടി-20 മത്സരങ്ങളുമാണ് പര്യടനത്തിൽ ഉണ്ടായിരുന്നത്. പര്യടനത്തിൽ നിന്ന് പിന്മാറിയ ന്യൂസീലൻഡ് താരങ്ങൾ ഇന്ന് നാട്ടിലേക്ക് മടങ്ങുമെന്നാണ് വിവരം.\nപര്യടനത്തിൽ നിന്ന് പിന്മാറിയ ന്യൂസീലൻഡിനെതിരെ ഐസിസിക്ക് പരാതി നൽകുമെന്ന് പാകിസ്താൻ ക്രിക്കറ്റ് ബോർഡ് അറിയിച്ചിരുന്നു. ന്യൂസീലൻഡ് ക്രിക്കറ്റ് ബോർഡിൻ്റെ നടപടിക്കെതിരെ ഐസിസിയെ സമീപിക്കുമെന്ന് പിസിബി ചെയർമാൻ റമീസ് രാജ പറഞ്ഞു. തൻ്റെ ട്വിറ്റർ ഹാൻഡിലിലൂടെയാണ് റമീസ് രാജ മുന്നറിയിപ്പ് നൽകിയത്.\nന്യൂസീലൻഡിനു പിന്നാലെ ഇംഗ്ലണ്ടും പാക് പര്യടനത്തിൽ നിന്ന് പിന്മാറാനൊരുങ്ങുന്നുകയാണ്. അടുത്ത മാസം നടത്താനിരിക്കുന്ന പര്യടനത്തിൽ നിന്ന് ഇംഗ്ലണ്ട് പിന്മാറിയേക്കുമെന്നാണ് റിപ്പോർട്ട്. ഇക്കാര്യത്തിൽ ഏറെ വൈകാതെ ഇംഗ്ലണ്ട് ആൻഡ് വെയിൽസ് ക്രിക്കറ്റ് ബോർഡ് തീരുമാനമെടുക്കും. ഇംഗ്ലണ്ട് കൂടി പിന്മാറിയാൽ തങ്ങളുടെ ഹോം മത്സരങ്ങൾക്കുള്ള വേദി വീണ്ടും യുഎഇയിലേക്ക് മാറ്റാൻ പിസിബി നിർബന്ധിതരാവും.\nStory Highlights : rameez raja to pakistan cricketers\nRead more on: new zealand | pakistan | PCB


Janmabhumi| സുഭാഷ് ചന്ദ്രന്, സാറ ജോസഫ്, മധു സി. നാരായണന് സജിന് ബാബു എന്നിവര്‍ക്ക്പദ്മരാജന് പുരസ്‌കാരം\nസുഭാഷ് ചന്ദ്രന്, സാറ ജോസഫ്, മധു സി. നാരായണന് സജിന് ബാബു എന്നിവര്‍ക്ക്പദ്മരാജന് പുരസ്‌കാരം\nMay 23, 2020, 02:08 p.m.\n27 വര്‍ഷമായി പദ്മരാജന്റെ ജന്മദിനത്തില് തിരുവനന്തപുരത്തുവെച്ചാണ് പുരസ്‌കാരദാന ചടങ്ങുകള് നടത്തിയിരുന്നത്.\nതിരുവനന്തപുരം:വിഖ്യാത സംവിധായകനും എഴുത്തുകാരനുമായിരുന്ന പി. പദ്മരാജന്റെ പേരിലുള്ള സാഹിത്യ /ചലചിത്ര പുരസ്‌കാരങ്ങള് പ്രഖ്യാപിച്ചു. മികച്ച നോവലായി സുഭാഷ് ചന്ദ്രന്റെ 'സമുദ്രശില'യും മികച്ച ചെറുകഥയായി സാറാ ജോസഫിന്റെ 'നീ' യും തെരഞ്ഞെടുക്കപ്പെട്ടു.മികച്ച സംവിധാനത്തിന്് മധു സി നാരായണനും (കുമ്പളങ്ങി നൈറ്റ്സ്) മികച്ച തിരക്കഥയക്ക് സജിന് ബാബുവും (ബിരിയാണി ) പുരസക്കാരം നേടി. പ്രത്യേക ജൂറി പരാമര്‍ശത്തിന് ബോബി, സഞ്ജയ് (ഉയരെ) അര്‍ഹരായി. ശ്യാമപ്രസാദ് ,ജലജ, വിജയകൃഷ്ണന്, പ്രസന്നരാജന്, റോസ് മേരി, പ്രദീപ് പനങ്ങാട് എന്നിവരടങ്ങിയ സമിതിയാണ് പുരസ്‌കാരം നിര്‍ണ്ണയിച്ചത്.\n27 വര്‍ഷമായി പദ്മരാജന്റെ ജന്മദിനത്തില് തിരുവനന്തപുരത്തുവെച്ചാണ് പുരസ്‌കാരദാന ചടങ്ങുകള് നടത്തിയിരുന്നത്. ഇപ്പോഴത്തെ പ്രത്യേക സാഹചര്യത്തില് പുരസ്‌കാരദാന ചടങ്ങുകളെക്കുറിച്ചുള്ള വിശദവിവരം\nപിന്നാലെ പ്രസിദ്ധപ്പെടുത്തുന്നതാണെന്ന് പദ്മരാജന് മെമ്മോറിയല് ട്രസ്റ്റ്ചെയര്‍മാന് വിജയകൃഷ്ണന്,ജനറല് സെക്രട്ടറി ബൈജു ചന്ദ്രന്, സെക്രട്ടറി പ്രദീപ് പനങ്ങാട് എന്നിവര് അറിയിച്ചു.\nബിജെപിയുടെ വേറിട്ട പദ്ധതി, വീട്ടിലിരിക്കു; ഫോട്ടോയെടുക്കു, പുരസ്‌കാരം നേടൂ\nകമാലുദ്ദീന്റെ പക്ഷപാതിത്വം തുറന്നു കാട്ടിയ സെക്രട്ടറി പുറത്ത്; അജോയ് ചന്ദ്രന് പുതിയ സംസ്ഥാന ചലച്ചിത്ര അക്കാദമി സെക്രട്ടറി\nജന്മഭൂമി ടെലിവിഷന് അവാര്‍ഡ്; വായനക്കാരുടെ അഭിപ്രായം തേടുന്നു\nശ്രുതി ഷിബുലാലിനും പൂര്‍ണിമ ഇന്ദ്രജിത്തിനും ഷീല ജയിംസിനും വനിതാ സംരംഭകത്വ അവാര്‍ഡ്\nലോക്ക്ഡൗണ് ലംഘിച്ച് സുഹൃത്തുമായി രാത്രിയില് കറക്കം; ചോദ്യം ചെയ്തപ്പോള് ബോറടി മാറ്റാനിറങ്ങിയതെന്ന് മറുപടി; നടി പൂനം പാണ്ഡെ അറസ്റ്റില്\nമോഹന്‍ലാലിനോട് എനിക്ക് വലിയ അസൂയയുണ്ട്.അഭിനയത്തില് തന്നേക്കാള് വലിയ നടനായി എന്നതിലുള്ള അസൂയയല്ല.\nഇനി ഞാന് ആലിയ സിദ്ദിഖി അല്ല, അഞ്ജലി കിഷോര് സിങ്; നടന് നവാസുദ്ദീന് സിദ്ദിഖിയില് നിന്ന് ഓണ്‍ലൈന് വഴി വിവാഹമോചനം തേടി ഭാര്യ\nലോക്ക്ഡൗണ് കാലത്ത് തിയറ്ററുകള് അടച്ചെങ്കിലും പ്രദര്‍ശനങ്ങള് തുടരുന്നു; എല്ലാ തിയറ്ററുകളിലും സിനിമകള് ഓടിക്കുന്നു; വന് നഷ്ടം നികത്താന് നടപടി\n'കൊറോണ പ്രതിരോധത്തിന് 200 രൂപ സഹായധനം നല്‍കൂ; സ്‌ക്രീന് ഷോട്ട് അയച്ചുതന്നാല് തന്നോടൊപ്പം നൃത്തം ചെയ്യാം'; ആഹ്വാനവുമായി ശ്രിയ ശരണ്\nശ്രീദേവിക്കൊപ്പം അഭിനയം;മോഹന് ലാലിന്റെ നടക്കാതെ പോയ ആഗ്രഹം,ഫാസില് പേടിച്ചില്ലായിരുന്നെങ്കില് നടന്നേനെ\nമൃതസഞ്ജീവനിക്കായി അവയവദാനം; സമ്മത പത്രവുമായി ലക്ഷക്കണക്കിന് ആരാധകര്; പുതുചരിത്രമെഴുതി മോഹന്‍ലാല് ഫാന്‍സ്; ലാലേട്ടന് സമാനതകളില്ലാത്ത ഷഷ്ഠിപൂര്‍ത്തി\n'ഒരുമിച്ചിരിക്കരുത്; മാസ്‌ക് ധരിക്കണം; ആരോഗ്യസേതു ആപ്പ് ഡൗണ്‍ലോഡ് ചെയ്യണം'; സിനിമ കാണാന് കര്‍ശന നിര്‍ദേശങ്ങളുമായി മള്‍ട്ടിപ്‌ളെക്‌സ് ഓഫ് ഇന്ത്യ


തമിഴ് സിനിമയില് വീണ്ടും സജീവമാകുമെന്ന് നടന് വടിവേലു | Vadivelu meet Tamil Nadu CM, called this is his come back\nജയലളിത മുഖ്യമന്ത്രിയായതിന് പിന്നാലെ തമിഴിലെ സൂപ്പര്‍ഹാസ്യ താരത്തിന്‍റെ അവസരങ്ങള് കുറഞ്ഞു. അപ്രഖ്യാത വിലക്കെന്ന് തമിഴ് മാധ്യമങ്ങള് വിശേഷിപ്പിച്ചു.\nChennai, First Published Jul 15, 2021, 7:51 AM IST\nചെന്നൈ: തമിഴ് സിനിമയില് വീണ്ടും സജീവമാകുമെന്ന് നടന് വടിവേലു. ചെന്നൈയില് മുഖ്യമന്ത്രി സ്റ്റാലിനുമായി കൂടിക്കാഴ്ച നടത്തിയ ശേഷമായിരുന്നു പ്രതികരണം. അണ്ണാഡിഎംകെയുമായുള്ള ഭിന്നതയെ തുടര്‍ന്ന് സിനിമാ രംഗത്തുനിന്ന് വിട്ടുനില്‍ക്കുകയായിരുന്നു വടിവേലു.തമിഴ്നാട് വിഭജിക്കുമെന്ന പ്രചാരണത്തിനെതിരെ രൂക്ഷവിമര്‍ശനവും താരം ഉന്നയിച്ചു.\nപത്ത് വര്‍ഷം മുന്‍പ് ഡിഎംകെ വേദികളിലെ താരപ്രചാരകനായിരുന്ന തമിഴ് നാടന് വടിവേലു. അണ്ണാഡിഎംകെയ്ക്ക് ഒപ്പം സഖ്യത്തിലായിരുന്നു വിജയകാന്ത് അടക്കമുള്ളവരെയാണ് വടിവേലു അന്ന് പ്രധാനമായും ലക്ഷ്യം വച്ചത്. വടിവേലുവിനെ രംഗത്തിറക്കിയുള്ള ഡിഎംകെ പ്രചാരണം ജയലളിതയ്ക്കും അണ്ണാഡിഎംകെ സഖ്യത്തിനുമെതിരായ പ്രചാരണമായി മാറി.\nജയലളിത മുഖ്യമന്ത്രിയായതിന് പിന്നാലെ തമിഴിലെ സൂപ്പര്‍ഹാസ്യ താരത്തിന്‍റെ അവസരങ്ങള് കുറഞ്ഞു. അപ്രഖ്യാത വിലക്കെന്ന് തമിഴ് മാധ്യമങ്ങള് വിശേഷിപ്പിച്ചു. ചെന്നൈയിലെ ഓഫീസ് ഒഴിഞ്ഞ് മധുരയിലെ വീട്ടിലേക്ക് തിരികെപോയി. ഇന്ന് വീണ്ടും ചെന്നൈയിലേക്ക് വടിവേലു മടങ്ങിയെത്തി. മുഖ്യമന്ത്രി സ്റ്റാലിനുമായി കൂടിക്കാഴ്ച നടത്തി. ദുരിതാശ്വാസനിധിയിലേക്ക് അഞ്ച് ലക്ഷം കൈമാറി.\nപിന്നീട് മാധ്യമങ്ങളെ കണ്ട വടിവേലു ഇത് തന്‍റെ രണ്ടാം വരവെന്ന് വിശേഷിപ്പിച്ചു. തമിഴ്നാട് വിഭജന നീക്കത്തോട് രൂക്ഷഭാഷയില് വിമര്‍ശനം ഉന്നയിച്ച വടിവേലു രാഷ്ട്രീയ സൂചനകള് കൂടി വ്യക്തമാക്കി. തമിഴ്നാട് ഇപ്പോള് നല്ല രീതിയിലാണ് എന്നാണ് വടിവേലു പറയുന്നത്. വീണ്ടും സിനിമയില് സജീവമാകാനാണ് താരത്തിന്‍റെ ശ്രമം.\nLast Updated Jul 15, 2021, 7:51 AM IST\nVadivelu meet Tamil Nadu CM


Parthiv Patel MS Dhoni ഞാൻ നന്നായി കളിക്കാത്തതാണ് കാരണം; ധോണി കരിയർ തകർത്തിട്ടില്ലെന്ന് പാർത്ഥിവ് പട്ടേൽ\nമുൻ ഇന്ത്യൻ നായകൻ എംഎസ് ധോണി തൻ്റെ കരിയർ തകർത്തിട്ടില്ലെന്ന് വിക്കറ്റ് കീപ്പർ പാർത്ഥിവ് പട്ടേൽ. ധോണിയുടെ കാലത്ത് ജനിച്ചതു കൊണ്ട് കരിയർ നഷ്ടപ്പെട്ടു എന്ന് സഹതപിക്കേണ്ട ആവശ്യമില്ല. നന്നായി കളിച്ചിരുന്നെങ്കിൽ ഇന്ത്യൻ ടീമിൽ തനിക്ക് സ്ഥാനം ഉണ്ടാവുമായിരുന്നു എന്നും പാർത്ഥിവ് പറഞ്ഞു.\nRead Also: ‘എംഎസ് ധോണി’ ടെലിവിഷനിൽ കാണുന്ന സുശാന്ത്; വൈറലായി വീഡിയോ\n“ഞാൻ ധോണി യുഗത്തിൽ ജനിച്ചത് തെറ്റായിപ്പോയെന്ന് പലരും പറയാറുണ്ട്. പക്ഷേ, ധോണിക്ക് മുൻപ് ഇന്ത്യൻ ടീമിൽ അരങ്ങേറിയ ആളാണ് ഞാൻ. ധോണി ഉണ്ടായിരുന്നതു കൊണ്ടാണ് എൻ്റെ കരിയർ ചുരുങ്ങിപ്പോയതെന്ന് ഞാൻ പറഞ്ഞാൽ അത് തെറ്റാവും. എൻ്റെ പ്രകടനങ്ങൾ മികച്ചതായിരുന്നില്ലെന്നാണ് എനിക്ക് തോന്നുന്നത്. അതുകൊണ്ടാണ് മറ്റുള്ളവർക്ക് അവസരങ്ങൾ ലഭിച്ചത്. ആദ്യം ദിനേഷ് കാർത്തികിനും പിന്നീട് എംഎസ് ധോണിക്കും അവസരങ്ങൾ ലഭിച്ചു. ഞാൻ നന്നായി കളിച്ചിരുന്നു എങ്കിൽ ആരും എൻ്റെ സ്ഥാനത്ത് വരില്ലായിരുന്നു.”- പാർത്ഥിവ് പട്ടേൽ ആകാശ് ചോപ്രയോട് പറഞ്ഞു.\nRead Also: പന്ത് സ്പെഷ്യൽ ടാലന്റ്; ടീം മാനേജ്മെന്റിന്റെ പിന്തുണ അദ്ദേഹത്തിനുണ്ട്: ഇന്ത്യൻ ടീം ബാറ്റിംഗ് പരിശീലകൻ വിക്രം റാത്തോർ\nരാജ്യാന്തര കരിയറിൽ കാലിടറിയെങ്കിലും ഐപിഎല്ലിലും ആഭ്യന്തര കരിയറിലും മികച്ച റെക്കോർഡുള്ള താരമാണ് പാർത്ഥിവ് പട്ടേൽ. 17ആം വയസ്സിലാണ് പാർത്ഥിവ് ഇന്ത്യക്കായി അരങ്ങേറിയത്. 2002 ജനുവരിയിൽ ഏകദിനത്തിലും അക്കൊല്ലം ഓഗസ്റ്റിൽ ടെസ്റ്റിലും പാർത്ഥിവ് അരങ്ങേറി. 2011ൽ അവസാന ഏകദിനം കളിച്ച അദ്ദേഹം 2018ലാണ് അവസാന ടെസ്റ്റ് മത്സരത്തിൽ പാഡണിഞ്ഞത്. 25 ടെസ്റ്റുകളും 38 ഏകദിനങ്ങളും രണ്ട് ടി-20കളും പാർത്ഥിവ് കളിച്ചിട്ടുണ്ട്. യഥാക്രമം 934, 736, 36 റൺസുകളാണ് മൂന്ന് ഫോർമാറ്റുകളിലും താരത്തിന് ഉള്ളത്. 139 ഐപിഎൽ മത്സരങ്ങളിൽ പാഡണിഞ്ഞ പാർത്ഥിവ് 2846 റൺസും നേടിയിട്ടുണ്ട്.\nStory Highlights: Parthiv Patel on MS Dhoni\nRead more on: cricket | MS Dhoni


മതം ഏതുമാകട്ടെ, മനുഷ്യനാണ് വലുത്; നിസാമുദ്ദീനിൽ നടന്നത് ഗുരുതര ലംഘനമെന്ന് കെജ്രിവാൾ | Metro Journal Online\nമതം ഏതുമാകട്ടെ, മനുഷ്യനാണ് വലുത്; നിസാമുദ്ദീനിൽ നടന്നത് ഗുരുതര ലംഘനമെന്ന് കെജ്രിവാൾ\n1st April 2020 MJ News Desk\nഡൽഹി നിസാമുദ്ദീനിൽ സംഭവിച്ചത് നിരുത്തരവാദപരമായ ഒന്നാണെന്ന് മുഖ്യമന്ത്രി അരവിന്ദ് കെജ്രിവാൾ. കൊറോണയെ തുടർന്ന് ആളുകൾ മരിച്ചുവീഴുകയും മതസ്ഥലങ്ങളെല്ലാം വിജനമാകുകയും ചെയ്ത സമയത്താണ് ആയിരങ്ങളെ പങ്കെടുപ്പിച്ച് തബ് ലീഗ് സമ്മേളനം നടത്തിയത്. ഇത് ഗുരുതരമായ ലംഘനമാണെന്നും കെജ്രിവാൾ പറഞ്ഞു\nലോകത്ത് ഇത്രയും ഗുരുതരമായ സ്ഥിതിയുള്ളപ്പോഴാണ് ഇവർ ഈ ലംഘനം നടത്തിയത്. നിരവധി പോസിറ്റീവ് കേസുകൾ ഇനിയും റിപ്പോർട്ട് ചെയ്യാൻ സാധ്യതയുണ്ട്. മതനേതാക്കളോട് അപേക്ഷിക്കുകയാണ്. ഒരാളുടെ മതം അതേതുമാകട്ടെ, പക്ഷേ അതിനേക്കാൾ വലുതാണ് ഒരു മനുഷ്യന്റെ ജീവൻ എന്നും കെജ്രിവാൾ പറഞ്ഞു\nക്വാലാലംപൂരിൽ നടന്ന തബ് ലീഗ് സമ്മേളനത്തിൽ പങ്കെടുത്തവരിൽ നിന്നാണ് നിസാമുദ്ദീനിലേക്ക് കൊറോണ എത്തിയത്. നിസാമുദ്ദീൻ സമ്മേളനത്തിൽ പങ്കെടുക്കുന്നതിന് ക്വലാലംപൂരിൽ നിന്നും വിദേശ പ്രതിനിധികൾ മാർച്ച് 10ന് ഇന്ത്യയിലെത്തിയിരുന്നു. മാർച്ച് 13 മുതൽ 15 വരെയാണ് തബ് ലീഗ് ജമാഅത്ത് ഏഷ്യാ സമ്മേളനം നിസാമുദ്ദീനിൽ നടന്നത്.\nരണ്ടായിരത്തഞ്ഞൂറോളം ആളുകൾ ഇതിൽ പങ്കെടുത്തു. സമ്മേളനത്തിന് ശേഷവും ആയിരത്തഞ്ഞൂറോളം പേരാണ് പള്ളിയിലെ ഇടുങ്ങിയ മുറികളിൽ താമസിച്ചത്. മാർച്ച് 16ന് തന്നെ ഡൽഹിയിൽ 50 പേരിൽ കൂടുന്ന എല്ലാ പരിപാടികളും റദ്ദാക്കാൻ കെജ്രിവാൾ ആവശ്യപ്പെട്ടിരുന്നു. എന്നാൽ ഇവർ ഇതിന് ശേഷവും ഡൽഹിയിൽ തന്നെ കൂടുകയായിരുന്നു.\n← വരുന്നത് വേദന നിറഞ്ഞ ദിനങ്ങൾ; രണ്ടര ലക്ഷം പേർ മരിച്ചേക്കാമെന്നും ട്രംപ്\nഅതിർത്തി അടച്ച കർണാടകയുടെ നടപടി അംഗീകരിക്കാനാകില്ലെന്ന് ഗവർണർ; പ്രധാനമന്ത്രിയുടെ ശ്രദ്ധയിൽപ്പെടുത്തി →


Thiruvananthapuram district administration helps Guest workers during Covid | കൊവിഡ് പ്രതിസന്ധി: അതിഥി തൊഴിലാളികളുടെ ക്ഷേമം ഉറപ്പാക്കി തിരുവനന്തപുരം ജില്ലാ ഭരണകൂടം - Malayalam Oneindia\n41 min ago പിണറായിയുടേത് പൊളിറ്റിക്കല് ക്രിമിനലിന്റെ ഭാഷ; ബ്രണ്ണന് വിവാദത്തില് മറുപടിയുമായി കെ സുധാകരന്\nUpdated: Tue, Jun 1, 2021, 10:32 [IST]\nതിരുവനന്തപുരം: കോവിഡ് പ്രതിസന്ധിയ്ക്കിടയിലും ജില്ലയിലെ അതിഥി തൊഴിലാളികളുടെ ക്ഷേമം ഉറപ്പാക്കി ജില്ലാ ഭരണകൂടം. അതിഥി തൊഴിലാളികളുടെ ഭക്ഷണവും താമസവും ഉറപ്പ് വരുത്താന് നിരവധി പദ്ധതികളാണ് ജില്ലാ ഭരണകൂടത്തിന്റെ നേതൃത്വത്തില് നടപ്പിലാക്കി വരുന്നത്. നിലവിലെ കണക്കനുസരിച്ച് ജില്ലയില്11,950 അതിഥി തൊഴിലാളികളാണുള്ളത്. ഇവരില് ഭക്ഷ്യ കിറ്റിന് അര്‍ഹരായ 9,136 പേര്‍ക്ക്ഇതിനോടകം അവ എത്തിച്ചു\nഭക്ഷ്യ കിറ്റിനു പുറമെ പാല്, മുട്ട എന്നിവയും അതിഥി തൊഴിലാളികള്‍ക്ക് എത്തിച്ചുനല്‍കി. അതത് താലൂക്കിലെ തഹസില്‍ദാര് മുഖേനയാണ് ഇവ വിതരണം ചെയ്യുന്നത്. അതിഥി തൊഴിലാളികള് താമസിക്കുന്ന സ്ഥലങ്ങളില് കൃത്യമായ ഇടവേളകളില് ആരോഗ്യ പരിശോധനയും കോവിഡ് പരിശോധനയും നടത്തിവരുന്നുണ്ട്. ഇതിനു പുറമെ മാനസിക പിരുമുറുക്കം ഒഴിവാക്കാനായി അസിസ്റ്റന്റ് ലേബര് ഓഫീസര്‍മാരുടെ നേതൃത്വത്തില്‍ബോധവല്‍ക്കരണവും നല്‍കുന്നു.\nകോവിഡ് രോഗികളായ അതിഥി തൊഴിലാളികളെ പാര്‍പ്പിക്കുന്നതിനായി ജില്ലയില് ആറ് ഡി.സി.സികള് കണ്ടെത്തിയിട്ടുണ്ട്. ഇതില് കഴക്കൂട്ടം എച്.എസ്.എസില് ആരംഭിച്ച ഡി.സി.സിയില് രോഗികളെ പ്രവേശിപ്പിച്ചിട്ടുണ്ട്. നെടുമങ്ങാട് സബ് കളക്ടര് ചേതന് കുമാര് മീണയുടെ നേതൃത്വത്തില് ജില്ലാ ലേബര് ഓഫീസില് പ്രത്യേക കണ്‍ട്രോള് റൂമും പ്രവര്‍ത്തിച്ചുവരുന്നു. 0471-2783944,9447440956 എന്നീ ഹെല്‍പ്പ് ലൈന് നമ്പരുകളില് 24 മണിക്കൂര് സേവനവും ഉറപ്പാക്കിയിട്ടുണ്ട്.\nഅതിഥി തൊഴിലാളികളും അവരുടെ കുടുംബങ്ങളും താമസിക്കുന്ന കേന്ദ്രങ്ങളില് വാട്ടര് പ്യൂരിഫയര്, കോവിഡ് പ്രതിരോധ സാമഗ്രികള്, സാനിറ്ററി പാട്, ഡസ്റ്റ് ബിന് എന്നിവ ജില്ലാ ഭരണകൂടം ഉറപ്പാക്കും. അതിഥി തൊഴിലാളി കുടുംബങ്ങളിലെ 180 വിദ്യാര്‍ത്ഥികള്‍ക്കായി പഠന സാമഗ്രികളും വിതരണം ചെയ്യും. ഭാവിയില് അടിയന്തര ഘട്ടങ്ങളില് അതിഥി തൊഴിലാളികളെ മാറ്റി പാര്‍പ്പിക്കാന് മള്‍ട്ടി പര്‍പ്പസ് കെട്ടിടം നിര്‍മിക്കാനും ജില്ലാ ഭരണകൂടത്തിന് പദ്ധതിയുണ്ട്.\nthiruvananthapuram തിരുവനന്തപുരം coronavirus covid19\nThiruvananthapuram district administration helps Guest workers during Covid


വൈ.എസ് രാജശേഖര റെഡ്ഡിയായി മമ്മൂട്ടി, യാത്ര ജനുവരിയില് റിലീസ് ചെയ്യും\nമുന് ആന്ധ്ര മുഖ്യമന്ത്രി വൈ എസ് രാജശേഖര റെഡ്ഡിയായി മമ്മൂട്ടി എത്തുന്ന ചിത്രം ‘യാത്ര’ തമിഴിലും തെലുങ്കിലും ജനുവരിയില് റിലീസിനെത്തുന്നു. ചിത്രത്തിന്റെ ഷൂട്ടിംഗ് കഴിഞ്ഞ ദിവസം അവസാനിച്ചിരുന്നു. മഹി രാഘവാണ് ചിത്രത്തിന്റെ സംവിധാനവും രചനയും. 30 കോടി ബജറ്റിലൊരുക്കുന്ന ചിത്രം നിര്‍മ്മിക്കുന്നത് വിജയ് ചില്ലയും ശശി ദേവിറെഡ്ഡിയും ചേര്‍ന്നാണ്.\nമമ്മൂട്ടി തെലുങ്കില് നീണ്ട 26 വര്‍ഷങ്ങള്‍ക്ക് ശേഷം അഭിനയിക്കുന്ന ചിത്രമാണ് യാത്ര. സ്വാതി കിരണം, സൂര്യപുത്രഡു, റെയില്‍വേ കൂലി എന്നിവയാണ് മമ്മൂട്ടി ഇതിനു മുന്‍പ് തെലുങ്കില് അഭിനയിച്ച ചിത്രങ്ങള്. മമ്മൂട്ടി-സുഹാസിനി ജോഡിയും ചിത്രത്തിന്റെ പ്രധാന ആകര്‍ഷണങ്ങളാണ്. ആന്ധ്രപ്രദേശിലെ ആദ്യത്തെ വനിത ആഭ്യന്തര മന്ത്രിയായിരുന്ന സബിത ഇന്ദ്ര റെഡ്ഡിയുടെ കഥാപാത്രത്തെയാണ് സുഹാസിനി അവതരിപ്പിക്കുന്നത്.\nസത്യന് സൂര്യനാണ് യാത്രയുടെ ഛായാഗ്രഹണം നിര്‍വഹിക്കുന്നത്. ശ്രീകര് പ്രസാദാണ് എഡിറ്റിംഗ്. സൗണ്ട് ഡിസൈന് ഒരുക്കുന്നത് സിങ്ക് സിനിമയാണ്.\nTags: mammooty, yathra\nPrevious കീര്‍ത്തിക്ക് പിന്നാലെ നിത്യാ മേനോനും സാവിത്രിയാകുന്നു\nNext കിടു ലുക്കില് ചിയാന് വിക്രം ; കദരംകൊണ്ടന് ഫസ്റ്റ്‌ലുക്ക് ഇറങ്ങി


സില്‍വര് ലൈന് പദ്ധതി, 34,000 കോടി കടമെടുത്താല് പിണറായി സര്‍ക്കാര് എങ്ങനെ ഇത് തിരിച്ചടയ്ക്കും? വി.മുരളീധരന് | Pinarayi Vijayan|v muralidharan|silver line project\nതിരുവനന്തപുരം : സില്‍വര് ലൈന് റെയില് പദ്ധതി സംബന്ധിച്ച് സംസ്ഥാന സര്‍ക്കാരിന്റെ സമീപനത്തില് ഏറെ ദുരൂഹതകളുണ്ടെന്ന് കേന്ദ്ര വിദേശകാര്യ സഹമന്ത്രി വി. മുരളീധരന് പറഞ്ഞു. പദ്ധതിയുടെ വായ്പയ്ക്ക് ജാമ്യം നില്‍ക്കാന് തയ്യാറല്ലെന്ന് മാത്രമല്ല നിലവില് നിര്‍ദ്ദേശിക്കപ്പെട്ട തരത്തില് പദ്ധതി ആവശ്യമില്ലെന്നുമാണ് റെയില് മന്ത്രാലയത്തിന്റെ നിലപാട്. വിദഗ്ദ്ധാഭിപ്രായവും ഇതാണ്. നിലവിലെ പാതയില് മാറ്റം വരുത്തിയാല് അതിവേഗ തീവണ്ടികളുടെ സര്‍വീസ് നടത്താന് കഴിയുമെന്നാണ് റെയില്‍വേ ബോര്‍ഡ് വ്യക്തമാക്കുന്നത്. ഈ സാഹചര്യത്തില് 34000 കോടി പുതിയ പദ്ധതിക്ക് എന്തിന് ചിലവഴിക്കുന്നു എന്ന ചോദ്യം ഉയരുന്നുവെന്ന് മന്ത്രി പറഞ്ഞു.\nRead Also : കുടുംബവും സമൂഹവും ഒറ്റപ്പെടുത്തിയാലും സിപിഎം അനുപമയെ ഒറ്റപ്പെടുത്തരുതായിരുന്നു : ഞാന് കൂടെയുണ്ടെന്ന് രമ്യ ഹരിദാസ് എംപി\nവന് പദ്ധതിക്ക് പരിസ്ഥിതി, സാമൂഹ്യ ആഘാത പഠനങ്ങള് നടത്തേണ്ടതാണ്. 34,000 കോടി വിദേശ വായ്പ എങ്ങിനെ തിരിച്ചടക്കും എന്നത് സംബന്ധിച്ച് കൃത്യമായ ധാരണ സര്‍ക്കാരിനുണ്ടോ എന്നും മന്ത്രി ചോദിച്ചു. വിദഗ്ദ്ധന്മാരുമായി കൂടിയാലോചിച്ച് ആണോ നടപടി ആരംഭിച്ചതെന്ന് സര്‍ക്കാര് വ്യക്തമാക്കണം. സംസ്ഥാനത്തെ നാല് വിമാനതാവളങ്ങളെ വേണ്ട രീതിയില് ഉപയോഗിച്ചാല് യാത്രാസമയം കുറയ്ക്കാം.\nതിരുവനന്തപുരം വിമാനത്താവള വികസനത്തിന് എതിര് നില്‍ക്കുന്ന സര്‍ക്കാര് 34000 കോടി രൂപയുടെ കടമെടുത്ത് പുതിയ റെയില്‍വേ ലൈന് ഉണ്ടാക്കുന്നതിലെ ഉദ്ദേശ ശുദ്ധി സംശയിക്കണമെന്ന് മന്ത്രി പറഞ്ഞു.\nസ്ഥലമെടുപ്പിനെതിരെ വലിയ പ്രതിഷേധം സംസ്ഥാനത്തുണ്ട്. മണ്ണിടിച്ചിലിന്റേയും, നിലം നികത്തിലിന്റേയും ദുരിതങ്ങള് കേരളം അനുഭവിച്ചുകൊണ്ടിരിക്കെ പുതിയ പദ്ധതിക്ക് വേണ്ടി വ്യഗ്രത കാണിക്കുന്നതും വായ്പയ്ക്ക് വേണ്ടി നെട്ടോട്ടമോടുന്നതും എന്ത് തട്ടിപ്പിനാണെന്നും മന്ത്രി ചോദിച്ചു.\nPinarayi Vijayan v muralidharan silver line project\nസൗജന്യ സേവനങ്ങൾ കഴിഞ്ഞു: സർവീസ് ചാർജ് ഈടാക്കി ഫോൺ പേ\nആറ് വയസുകാരിക്ക് നേരെ ക്രൂര പീഡനം, ഗുരുതര പരിക്ക്: പ്രതിയുടെ സിസിടിവി ദൃശ്യങ്ങള് പുറത്ത്


പ്രോജക്റ്റ് - സിചുവാൻ സിയാങ്‌യു പവർ ലൈൻ ഘടകങ്ങൾ കമ്പനി, ലിമിറ്റഡ്\nചില സമീപകാല പ്രോജക്ടുകൾ\nയുനാൻ -110 കെവി 2020.10\nപദ്ധതിയുടെ പേര് k 110 കെ‌വി പവർ ട്രാൻസ്മിഷൻ ആൻഡ് ട്രാൻസ്ഫോർമേഷൻ പ്രോജക്ട് ഷാബാവോ അഗ്രികൾച്ചറൽ ഫോട്ടോവോൾട്ടെയ്ക്ക് പവർ സ്റ്റേഷൻ\nവിലാസം ： ബിജി സിറ്റി, യുനാൻ\nഹിൽ ഏരിയ -110 കെവി 2020.09\nക്വക്‌സിയൻ സിചെംഗ് മുതൽ ലാംഗ്യ, വയർ വരെയുള്ള 110 കെവി ലൈനിന്റെ പുതിയ നിർമ്മാണം: ജെഎൽ / ജി 1 എ -300 / 40-24 /7സ്റ്റീൽ കോർ അലുമിനിയം സ്ട്രാൻഡഡ് വയർ, ഗ്ര ground ണ്ട് വയർ: ജെ എൽ ബി 20 എ -80, ഒപിജിഡബ്ല്യു -24 ബി 1-80. വരിയുടെ ആകെ നീളം 29KM, ആംഗിൾ സ്റ്റീൽ ടവർ 90 ബേസ്, ടോട്ടൽ ഭാരം 550 ടൺ. 2020 സെപ്റ്റംബറിൽ ഡെലിവറി വരെ 2020 സെപ്റ്റംബറിൽ ഓർഡർ ഒപ്പിട്ടു, സൈക്കിൾ 35 ദിവസമായിരുന്നു. ഇത് സാധാരണയായി 2020 ഡിസംബർ ആദ്യം പ്രവർത്തനക്ഷമമാക്കി.\nമലയോര പ്രദേശം - 220 കെവി 2020.6\nഹുവാറൻ യുക്സി സിഗാൻ ബാവോസു 84 മെഗാവാട്ട് വിൻഡ് പവർ പ്രോജക്റ്റ് 220 കെവി സിംഗിൾ ലൈൻ പ്രോജക്റ്റ്, വയർ: ജെഎൽ / ജി 1 എ -300 / 40-24 / 7, ഗ്രൗണ്ട് വയർ: ഒപിജിഡബ്ല്യു -24 ബി 1-80. ലൈനിന്റെ മൊത്തം നീളം 19.35 കിലോമീറ്റർ, ആംഗിൾ സ്റ്റീൽ ടവറിന്റെ ആകെ അളവ് 45 സെറ്റ്, ആകെ ഭാരം 680 ടൺ. 2020 മെയ് മാസത്തിൽ ഡെലിവറി ചെയ്യുന്നതിന് 2020 മെയ് മാസത്തിൽ ഓർഡർ ഒപ്പിട്ടു, ഉൽപാദന സമയം 25 ദിവസമാണ്. സാധാരണയായി 2020 നവംബർ ആദ്യം ഇത് പ്രവർത്തനക്ഷമമാകും.\nഹിൽ ഏരിയ -35 കെവി 2020.5\nസിചുവാനിലെ സ്യൂനിംഗിലെ 110 കെവി വുമു സ്റ്റേഷൻ മുതൽ ലോങ്‌യാൻജിംഗ് 35 കെവി വരെയുള്ള പുതിയ നിർമ്മാണ പദ്ധതിക്കായി, വയർ ജെഎൽ / ജി 1 എ -300 / 25 ഉം ഗ്രൗണ്ട് വയർ ഒപിജിഡബ്ല്യു -24 ബി 1-50 ഉം സ്വീകരിക്കുന്നു. ലൈനിന്റെ മൊത്തം നീളം 9.5 കിലോമീറ്റർ, ആംഗിൾ സ്റ്റീൽ ടവർ, സ്റ്റീൽ പൈപ്പ് പോൾ എന്നിവ 30 ബേസുകളാണ്, ആകെ ഭാരം 260 ടൺ ആണ്. 2020 ഏപ്രിലിൽ ഡെലിവറി ചെയ്യുന്നതിന് 2020 ഏപ്രിലിൽ ഓർഡർ ഒപ്പിട്ടു, സൈക്കിൾ 25 ദിവസമായിരുന്നു. ഇത് സാധാരണയായി 2020 ഓഗസ്റ്റിൽ പ്രവർത്തനക്ഷമമാക്കി.\nഉയർന്ന ഉയരത്തിലുള്ള വിസ്തീർണ്ണം 110 കെവി 2020.1\nവാങ്‌ഡ ~ ബിറ്റു 110 കെ‌വി, സുവോങ് സിറ്റി, ടിബറ്റ്, കണ്ടക്ടർ ജെ‌എൽ / ജി 1 എ -185 / 35-26 /7ഗ്ര line ണ്ട് ലൈൻ ജിജെ -70 ൽ പുതുതായി നിർമ്മിച്ച സിംഗിൾ-സർക്യൂട്ട് ലൈൻ പ്രോജക്റ്റ്, ലൈനിന്റെ ആകെ നീളം 126 കെഎം ആണ്. ആകെ അളവ് ആംഗിൾ സ്റ്റീൽ ടവർ 311 സെറ്റ്, ആകെ ഭാരം 3150 ടൺ. ടവർ വിതരണം 2020 ജനുവരിയിൽ പൂർത്തിയാക്കുന്നതിന് 2019 ഒക്ടോബറിൽ ഒപ്പുവെച്ചതിന് 90 ദിവസമെടുത്തു, 2020 ഓഗസ്റ്റിൽ മുഴുവൻ ലൈനും പ്രവർത്തനക്ഷമമാക്കി.\nജനറൽ ഏരിയ –220 കെവി 2019.12\nപൊതുവായ പ്രദേശം: മംഗോളിയ, ഉപയോക്താക്കളുടെ ഭാഗത്ത് 110 കെ ഇരട്ട ലൂപ്പുകളുടെ പുതിയ നിർമ്മാണം മംഗോളിയ പ്രോജക്റ്റ്. വയർ ： JL / G1A-240 / 30. ഗ്ര round ണ്ട് വയർ: OPGW-24B1-80. വരിയുടെ ആകെ നീളം 11KM ആണ്, ആകെ അളവ്: ആംഗിൾ സ്റ്റീൽ ടവർ 35 സെറ്റാണ്. ആകെ ഭാരം: 483 ടൺ. ഓർഡർ 2019 സെപ്റ്റംബറിൽ ഒപ്പിട്ടു, ഉത്പാദന സമയം 22 ദിവസമാണ്. ഇത് സാധാരണയായി 2020 മാർച്ച് ആദ്യം പ്രവർത്തനക്ഷമമാക്കി.


Three girls who rock kerala civil service now: Anupama, Chaitra Theresa John and Renu Raj | നോ പറയേണ്ട ഇടത്ത് നോ പറയും; വിരട്ടലിനും വിലപേശലിനും എപ്പോഴും സ്‌റ്റോപ്പ് മെമോ നൽകും; ഒന്നും നേർവഴിക്ക് നടക്കുന്നില്ലെന്ന് സങ്കടപ്പെടുന്ന പാവങ്ങളെ കരയെണ്ടാട്ടോ എന്നാശ്വസിപ്പിക്കും; ശ്രീറാമിനെ പോലും തെറിപ്പിച്ചവരാണ് ഞങ്ങളെന്ന് രാഷ്ട്രീയക്കാർ ഭീഷണി മുഴക്കിയാലും പോയി പണി നോക്കാൻ പറയും; ടി.വി.അനുപമയും ചൈത്ര തെരേസ ജോണും രേണു രാജും: ഡ്രീം ജോബ് കിട്ടിയപ്പോൾ ചങ്കൂറ്റമുള്ള ഈ മൂന്നുമലയാളി പെൺകുട്ടികളും പറയുന്നു: നട് - MarunadanMalayalee.com\nFebruary 10, 201911:00 PM IST Permalink\nതിരുവനന്തപുരം: യുവാക്കളുടെ ഡ്രീം ജോബാണ് സിവിൽ സർവീസ്. യുപിഎസി നടത്തുന്ന സിവിൽ സർവീസ് പരീക്ഷ എഴുതുന്നവരുടെ എണ്ണം 10 ലക്ഷമൊക്കെ കവിഞ്ഞിരിക്കുന്നു. സോഷ്യൽ സ്റ്റാറ്റ്‌സ്, 100 ശതമാനം തൊഴിൽ സുരക്ഷ, സമൂഹത്തിന് വേണ്ടി പ്രവർത്തിക്കാനുള്ള അവസരം അങ്ങനെ എന്തെല്ലാം കാര്യങ്ങളാണ് യുവാക്കളെ ഈ സർവീസിലേക്ക് ആകർഷിക്കുന്നത്. സർക്കാർ നയങ്ങൾ നടപ്പാക്കാനും, ഡ്യൂട്ടിക്കപ്പുറം കാര്യങ്ങളെ കണ്ടറിഞ്ഞ് നാട്ടുകാരെ സേവിക്കാനുമൊക്കെ ആർക്കാണ് ഇഷ്ടമില്ലാത്തത്? അങ്ങനെ ഇഷ്ടമുള്ളവരാണ് ഇതിലേക്ക് കടന്നുവരുന്നത്. എന്നാൽ, പൂമെത്തയൊന്നുമല്ല സിവിൽ സർവീസ്. ഉദ്യോഗസ്ഥരെ പരമപുച്ഛത്തോടെ കാണുന്നവരും ബുദ്ധിയില്ലാത്തവരായി വിലയിരുത്തുന്നവരുമായ രാഷ്ട്രീയക്കാരുടെ എണ്ണം ഏറെയുള്ളപ്പോൾ വിശേഷിച്ചും. ഏതായാലും കേരളത്തെ സംബന്ധിച്ചിടത്തോളം ജനാധിപത്യത്തിന്റെ കാവലാളുകളായി എത്തിയ ചില യുവ ഐഎഎസ് ഉദ്യോഗസ്ഥരാണ് പുത്തൻ പ്രതീക്ഷ. യഥാർഥ നവോത്ഥാനത്തിന്റെ പതാകവാഹകർ. കഴിഞ്ഞ വർഷത്തെ മികച്ച ഐഎഎസ് ഉദ്യോഗസ്ഥരുടെ പട്ടികയിൽ തൃശൂർ കളക്ടർ ടി.വി.അനുപമ ഉണ്ടായിരുന്നു.\nനട്ടെല്ല് വളയ്ക്കാതെ രാഷ്ട്രീയക്കാരോട് നേർക്ക് നേർ നിന്ന് ചോദ്യങ്ങൾ ചോദിക്കുന്ന ഐഎഎസ് ഉദ്യോഗസ്ഥരെയൊക്കെ നമ്മൾ സിനിമയിൽ കണ്ട് കൈയടിച്ചിരുന്നു മുമ്പ്. ഇപ്പോൾ അവരെ നമുക്ക് ജീവിതത്തിലും കാണാമെന്നായിരിക്കുന്നു. ദേവികുളം സബ്കളക്ടർ രേണുരാജ് വി.ആർ. പ്രേംകുമാറിന്റെയും ശ്രീറാം വെങ്കിട്ടരാമന്റെയുമൊക്കെ പിൻഗാമിയാണ്. നട്ടെല്ലുള്ള, നാടിനും നാട്ടാർക്കും നല്ലത് വരണമെന്നും അഴിമതിക്കും അനീതിക്കും കൂട്ടുനിൽക്കില്ലെന്നും ശപഥമെടുത്ത ജാടയില്ലാത്ത ഉദ്യോഗസ്ഥരാണ് ഇവരൊക്കെ. വളയം തെറ്റിച്ച് ചാടുന്നവരെയൊക്കെ മൂലയ്ക്കിരുത്തുന്നതാണ് രാഷ്ട്രീയക്കാരുടെ പതിവ് പരിപാടി. നാട്ടാരുടെ മുഴുവൻ കണ്ണിലുണ്ണിയായ ശ്രീറാം വെങ്കിട്ടരാമനെ വരെ തെറിപ്പിച്ചു. എന്നിരുന്നാലും ശ്രീരാമിന് വലിയ ക്ഷീണമൊന്നും സംഭവിച്ചില്ല. എസ്.രാജേന്ദ്രൻ എംഎൽഎ.യുമായി ഉടക്കിയ രേണു രാജനെയും നാളെ ഒരുപക്ഷേ മൂന്നാറിൽ നിന്ന് തുരത്തിയേക്കാം. പണത്തിന് മീതെ പരുന്തും പറക്കില്ലെന്നും രാഷ്ട്രീയക്കാരും ഉദ്യോഗസ്ഥരുമെല്ലാം ഇവർക്ക് മുമ്പിൽ വളയുമെന്നും സ്ഥിരമായി പറഞ്ഞുകേൾക്കാറുണ്ടെങ്കിലും ഇതിന് അപവാദമായി നിൽക്കുന്ന മൂന്നു ധീരവനിതകളാണ് ഇപ്പോള്ൾ കേരളത്തിലെ ഐഎഎസ് ഐപിഎസ് കേഡറിലുള്ളത്. ടി.വി.അനുപമ, ചൈത്ര തെരേസ ജോൺ, രേണു രാജ്\nതോമസ് ചാണ്ടിയെ ഇറക്കി വിട്ട ടി.വി.അനുപമ\nതലശ്ശേരി സബ്കളക്ടർ ആയിരിക്കുമ്പോൾ മുതൽ തൃശൂർ ജില്ലാ കളക്ടർ ആയതുവരെ സർവീസ് കാലത്ത് നിരവധി തവണ ശക്തമായ നിലപാടുകളിലൂടെ ജനങ്ങളുടെ കയ്യടി നേടിയിട്ടുണ്ട് അനുപമ എന്ന യുവ ഐഎഎസുകാരി. ഭക്ഷ്യസുരക്ഷാ കമ്മീഷണർ എന്ന നിലയിൽ ഭക്ഷ്യ ഉൽപ്പന്നങ്ങളിലെ മായം ചേർക്കലിനെതിരെ വിട്ടുവീഴ്ചയില്ലാത്ത നടപടികളിലൂടെ നവമാധ്യമങ്ങളുടെയും പൊതുജനങ്ങളുടെയും കയ്യടി വാങ്ങിയാണ് അനുപമ ശ്രദ്ധേയയായത്.\nആലപ്പുഴ ജില്ലാ കളക്ടറായി പോസ്റ്റിങ് കിട്ടിയപ്പോഴാണ് മന്ത്രിയുടെ തോമസ് ചാണ്ടിയുടെ കായൽ കയ്യേറ്റ വിഷയത്തിൽ ആരോപണങ്ങൾ ഉയരുന്നതും. ഇക്കാര്യം അന്വേഷിക്കേണ്ട ചുമതല സർക്കാർ അനുപമയെ ഏൽപ്പിച്ചപ്പോഴും നാട്ടുകാർ കാത്തിരുന്ന ചോദ്യം മറ്റൊന്നായിരുന്നു.ചാണ്ടിയുടെ പണത്തിനും സ്വാധീനത്തിനും മുന്നിൽ അനുപമ മുട്ടുമടക്കുമോ എന്ന്. ഒടുവിൽ ചാണ്ടിയുടെ കായൽ കയ്യേറ്റ കാര്യത്തിൽ തെളിവുകൾ സഹിതം ആലപ്പുഴ കളക്ടർ അന്വേഷണ റിപ്പോർട്ട് സർക്കാരിന് സമർപ്പിച്ചപ്പോൾ അത് സിപിഐ കൈകാര്യം ചെയ്യുന്ന റവന്യൂ വകുപ്പിന്റെ കൂടി വിജയമായി മാറി. സർക്കാരിന്റെ ഭാഗമായ അനുപമ നൽകിയ റിപ്പോർട്ടിന് എതിരെ മന്ത്രിയായ ചാണ്ടിതന്നെ കോടതിയെ സമീപിച്ചതോടെ ഇക്കാര്യത്തിൽ കോടതിയും ഇന്നലെ ശക്തമായി മന്ത്രിയേയും സർക്കാരിനേയും വിമർശിക്കുന്നിടത്തേക്ക് വരെ കാര്യങ്ങളെത്തി. ഇതോടെയാണ് മന്ത്രിയുടെ രാജിയിലേക്ക് കാര്യങ്ങൾ എത്തിയത്.\nമലപ്പുറം പൊന്നാനിക്കടുത്ത മാറഞ്ചേരി സ്വദേശിനിയാണ് ടി വി അനുപമ. 2010 ബാച്ചിൽ ഐഎഎസ് ബാച്ചുകാരി. ഒരു നിയോഗം പോലെയാണ് ഐഎഎസ് എന്ന സ്വപ്നം യാഥാർത്ഥ്യമായത്. വിജിലൻസിൽ സിഐ ആയിരുന്ന പിതാവിനെ കീഴുദ്യോഗസ്ഥർ സല്യൂട്ട് ചെയ്യുന്നതു കാണുമ്പോൾ കുട്ടിയായിരുന്ന അനുപമ തമാശയായി പറയുമായിരുന്നു. ഞാൻ വലുതായാൽ അച്ഛൻ എന്നെ സല്യൂട്ട് ചെയ്യേണ്ടിവരുമെന്ന്. പക്ഷേ, മകളെ സല്യൂട്ട് ചെയ്യാനുള്ള ഭാഗ്യം പിതാവിന് വിധി നൽകിയില്ല. മകൾ സിവിൽ സർവീസ് നേടുന്നതിനു മുൻപ് അദ്ദേഹം മരിച്ചു.\nമാറഞ്ചേരി പനമ്പാട് പറയേരിക്കൽ ബാലസുബ്രഹ്മണ്യന്റെയും ഗുരുവായൂർ ദേവസ്വം എൻജിനീയർ രമണിയുടെയും മകൾ എന്നും റാങ്കുകളുടെ കൂട്ടുകാരിയായിരുന്നു. എസ് എസ് എൽസി പരീക്ഷയിൽ പതിമൂന്നാം റാങ്കും പ്ലസ് ടുവിനു മൂന്നാം റാങ്കും നേടിയിട്ടുള്ള അനുപമ 2010ലെ സിവിൽ സർവീസ് പരീക്ഷയിൽ നേടിയത് നാലാം റാങ്കും നേടി. ആദ്യ ശ്രമത്തിലാണ് അനുപമ ഈ നേട്ടം കൈയെത്തിപ്പിടിച്ചത്. പൊന്നാനി വിജയമാതാ സ്‌കൂളിലായിരുന്നു സ്‌കൂൾ വിദ്യാഭ്യാസം. ഗോവ ബിറ്റ്‌സ് പിലാനി കോളജിൽ എൻജിനീയറിങ് പഠനം പൂർത്തിയാക്കി 2008 ജൂലൈയിൽ സിവിൽ സർവീസ് പരീക്ഷയ്ക്കുള്ള തയ്യാറെടുപ്പ് തുടങ്ങി.\nതിരുവനന്തപുരത്തെ സ്റ്റേറ്റ് സിവിൽ സർവീസ് അക്കാദമി, പാലാ സിവിൽ സർവീസ് ഇൻസ്റ്റിറ്റ്യൂട്ട്, ഡൽഹി എഎൽഎസ് എന്നിവിടങ്ങളിലായിരുന്നു പരിശീലനം. ജ്യോഗ്രഫിയും മലയാള സാഹിത്യവുമായിരുന്നു അനുപമ ഇഷ്ടവിഷയങ്ങളായി തിരഞ്ഞെടുത്തത്. ഇന്ത്യയിലെ ടൂറിസം വികസന സാധ്യതകളെക്കുറിച്ചും ഗോവയിലെ ഭാഷ, സാമൂഹിക സ്ഥിതി എന്നിവയെക്കുറിച്ചുമായിരുന്നു ഇന്റർവ്യൂ ബോർഡിന്റെ ചോദ്യങ്ങളേറെയും. ആ കടമ്പകളെല്ലാം കടന്നാണ് അനുപമ ഇന്നത്തെ നിലയിലെത്തിയത്. തൃശൂരുകാരുടെ പൊന്നോമനയാണ് ഇപ്പോൾ അനുപമ.\nപാർട്ടി ഓഫീസിൽ വരെ കയറി കസറിയ ചൈത്ര തെരേസ ജോൺ\nപൊലീസ് സ്റ്റേഷൻ ആക്രമിച്ച പ്രതികളെ തേടി സിപിഎം തിരുവനന്തപുരം ജില്ലാ കമ്മിറ്റി ഓഫീസിൽ ഡിസിപി ചൈത്ര തെരേസ ജോണിന്റെ നേതൃത്വത്തിൽ പൊലീസ് സംഘം റെയ്ഡ് നടത്തിയെന്ന് വാർത്ത പുറത്തുവന്നപ്പോൾ എല്ലാവരും ഉന്നയിച്ചത് ഈ ചോദ്യമായിരുന്നു: ഇത് നടന്നത് തന്നെ? സിപിഎം ഭരിക്കുമ്പോൾ പൊലീസ് സ്റ്റേഷൻ ഭരിക്കുന്നത് സഖാക്കളാണെന്ന ആക്ഷേപം നിലനിൽക്കെ തന്നെയാണ് മുഖ്യമന്ത്രിയുടെ മൂക്കിന് താഴെയുള്ള സിപിഎം ഓഫീസിൽ പൊലീസ് പരിശോധന നടന്നത്. അക്രമികളെ പിടിക്കാൻ വേണ്ടി ചൈത്ര നടത്തി ശ്രമം പരാജയപ്പെട്ടത് കൂടെ ഒറ്റുകാർ ഉണ്ടായിരുന്നതു കൊണ്ടാണ്. ഈ സംഭവത്തിന്റെ പേരിൽ മുഖ്യമന്ത്രി നേരിട്ട് വിളിപ്പിക്കുകയും ഡിജിപി വിശദീകരണം തേടുകയും ചെയ്തതോടെ സൈബർ ലോകത്തിന്റെ പിന്തുണ ഈ കോഴിക്കോട്ടുകാരിയായ ഐപിഎസുകാരിക്ക് ലഭിച്ചു.\nആരോടും കോംപ്രമൈസ് ചെയ്യുന്ന പ്രകൃതക്കാരില്ല തെരേസ. കോട്ടത്ത് ഈസ്റ്റ് പൊലീസ് സ്റ്റേഷൻ ഹൗസ് ഓഫിസറുടെ ചുമതല വഹിക്കവേ മനോരമക്കാരനെയും വിറപ്പിച്ചിരുന്നു അവർ. മദ്യപിച്ചു വാഹനം ഓടിച്ച മലയാള മനോരമയുടെ ഉന്നത ഉദ്യോഗസ്ഥനെതിരെ കേസെടുത്തതിന്റെ പേരിൽ ചൈത്രയുടെ പഴ്സണൽ സ്റ്റാഫിലുണ്ടായിരുന്ന രണ്ടു പൊലീസുകാരെ ജില്ലാ പൊലീസ് മേധാവി എ.ആർ ക്യാംപിലേയ്ക്കു സ്ഥലം മാറ്റിയിരുന്നു. ഇതിനു പിന്നാലെ തന്റെ ഒപ്പമുണ്ടായിരുന്ന പൊലീസുകാർക്കെതിരെയല്ല, തനിക്കെതിരെയാണ് നടപടിയെടുക്കേണ്ടതെന്നു ചൈത്ര ജില്ലാ പൊലീസ് മേധാവിയോടു പൊട്ടിത്തെറിച്ചിരുന്നു.\nമദ്യപിച്ചു പിടിക്കപ്പെട്ടപ്പോൾ മലയാള മനോരമയുടെ ജീവനക്കാരനാണെന്നു പറഞ്ഞ ഉദ്യോഗസ്ഥൻ തന്റെ തിരിച്ചറിയൽ കാർഡ് എഎസ്‌പിയെ കാണിക്കുയും ചെയ്തു. എന്നാൽ, ഇയാൾക്കെതിരെ കേസെടുക്കണമെന്ന നിർദ്ദേശം ഒപ്പമുണ്ടായിരുന്ന പൊലീസുകാർക്കു എഎസ്‌പി നൽകുകയായിരുന്നു. കേസെടുത്ത ശേഷമാണ് ചൈത്ര പിന്മാറിയത്. മനോരമ ജീവനക്കാരനാണെന്നു പറഞ്ഞിട്ടും സംഭവത്തിൽ കേസെടുത്ത ചൈത്രയ്ക്കെതിരെ കടുത്ത പ്രതിഷേധമാണ് മലയാള മനോരമയിൽ നിന്നു ജില്ലാ പൊലീസ് മേധാവിയെ അറിയിച്ചത്. ഇതോടെ എസ്‌പി രക്ഷിക്കാൻ രംഗത്തെത്തുകയും ഇങ്ങനെ സംഭവം ഉണ്ടായിട്ടില്ലെന്ന് വരുത്തി തീർക്കാൻ ശ്രമിക്കുകയും ചെയ്തു.\nകേരള കാഡർ ഉദ്യോഗസ്ഥയയായ ചൈത്ര തെരേസ ജോണിന് വയനാട്ടിലായിരുന്നു ട്രെയിനിങ്ങിന്റെ തുടക്കം. പിന്നെ, തലശേരി എ.എസ്‌പിയായി. ദീർഘകാലം തലശേരിയിൽ ജോലി ചെയ്തപ്പോഴും കണ്ണൂരിലെ സിപിഎമ്മുമായി ഉടക്കേണ്ടി വന്നിട്ടില്ല. ക്രമസമാധാന ചുമതലയിൽ മികച്ച പ്രകടനം കാഴ്ചവച്ച വനിത ഉദ്യോഗസ്ഥയാണ്. പുതിയ തലമുറയിലെ വനിത ഐ.പി.എസ് ഉദ്യോഗസ്ഥർക്കിടയിൽ നല്ല പ്രകടനം കാഴ്ചവച്ച യുവഉദ്യോഗസ്ഥ. 1983 ഐ.ആർ.എസ് ബാച്ചുകാരനായ ഡോ.ജോൺ ജോസഫിന്റെ മകളാണ് ചൈത്ര തെരേസ ജോൺ. കോഴിക്കോട് ജില്ലയിലെ ഈസ്റ്റ്ഹില്ലാണ് സ്വദേശം. കസ്റ്റംസിലും ഡി.ആർ.ഐയിലും ദീർഘകാലം പ്രവർത്തിച്ച ജോൺ ജോസഫ് ഒരുകാലത്ത് സ്വർണക്കടത്തുകാരുടെ പേടിസ്വപ്നമായിരുന്നു.\nമൂന്നാറിൽ വീണ്ടും ഒരുചുണക്കുട്ടി\nഇത്തിത്താനം മലകുന്നം ചിറവുമുട്ടം ക്ഷേത്രത്തിന് സമീപം ശ്രീശൈലത്തിൽ എം കെ രാജശേഖരൻ നായരുടെയും വി എൻ ലതയുടെയും മൂത്തമകളായ രേണു. ബസ് കണ്ടക്ടറായിരുന്ന അച്ഛന് മകളെ ഐഎഎസുകാരിയാക്കാനായിരുന്നു ആഗ്രഹം. വിവാഹശേഷം ഭർത്താവ് നൽകിയ പിന്തുണയും കൂടി ചേർന്നപ്പോൾ രേണു സ്വപ്നം കൈപ്പിടിയിലൊതുക്കുകയായിരുന്നു.


Emalayalee.com - സംഘടനാ പ്രവര്‍ത്തനവും സേവനവും ജീവിത ദൗത്യം\nസംഘടനാ പ്രവര്‍ത്തനവും സേവനവും ജീവിത ദൗത്യം\nപാരമ്പര്യം തെറ്റിക്കാതെ ജൂലൈ നാല് വീക്കെന്‍ഡില് ചിക്കാഗോ ഒഹയര് ഹയറ്റ് റീജന്‍സിയില് അരങ്ങേറുന്ന ഫൊക്കാനാ സമ്മേളനത്തിന്റെ വിജയസാധ്യതയെപ്പറ്റി പ്രസിഡന്റ് മറിയാമ്മ പിള്ളയെപ്പോലെ ട്രസ്റ്റി ബോര്‍ഡ് ചെയര് പോള് കറുകപ്പള്ളിക്കും സംശയമൊന്നുമില്ല. കണ്‍വന്‍ഷനുകളുടെ ബാഹുല്യമുള്ള സമയമാണെങ്കിലും ഫൊക്കാനയ്‌ക്ക് ആളു കുറയുന്നില്ല. എന്നല്ല ഇതിനകം തന്നെ ഉദ്ദേശിച്ചതിലേറെ രജിസ്‌ട്രേഷന് ലഭിക്കുകയും ചെയ്‌തു. ഒരു ദിവസത്തേക്കുള്ള വാക് ഇന് രജിസ്‌ട്രേഷന് ഉണ്ടാവില്ല.\nജൂലൈ4വെള്ളിയാഴ്‌ച തുടക്കമിടുന്ന സമ്മേളനം ഞായറാഴ്‌ച ബാങ്ക്വറ്റോടെ സമാപിക്കും. പ്രോഗ്രാമുകള്‍ക്കും ഗസ്റ്റുകള്‍ക്കും ഒരു കുറവുമില്ല. മന്ത്രി കെ.സി. ജോസഫ്, ആന്റോ ആന്റണി എം.പി, പ്രേമചന്ദ്രന് എംപി, മാര്‍ത്തോമാ മെത്രാപ്പോലീത്ത എന്നിവര് പങ്കെടുക്കും.\nഫൊക്കാനയുടെ ചരിത്രവും മലയാളി കുടിയേറ്റവും കോര്‍ത്തിണക്കി ജയന് മുളങ്ങാടിന്റെ നേതൃത്വത്തില് രൂപകല്‍പ്പന ചെയ്യുന്ന 180 പേരുടെ സ്റ്റേജ്‌ഷോ അപൂര്‍വ്വ സംഭവമായിരിക്കും. പതിവ് സമ്മേളനങ്ങള്‍ക്കു പുറമെ കുമാരീ കുമാരന്മാര്‍ക്കായുള്ള പ്രത്യേക പരിപാടികള് ഇത്തവണ പുതുമയായിരിക്കും. യുവ തലമുറ അഭിമുഖീകരിക്കുന്ന പ്രശ്‌നങ്ങളെപ്പറ്റി നാലു മണിക്കൂര് നീളുന്ന സെമിനാറില് വിദഗ്‌ധരും രാഷ്‌ട്രീയ-സാമൂഹിക നേതാക്കളും പങ്കെടുക്കും. ഇല്ലിനോയി ലെഫ്‌റ്റനന്റ് ഗവര്‍ണര് ഷീല സൈമണ് അടക്കമുള്ളവര് എത്തും.\nസംഘടന പിളര്‍ന്നതുകൊണ്ട് ഫൊക്കാനാ പിന്നോക്കം പോയി എന്നതു ശരിയല്ലെന്നാണ് പോളിന്റെ പക്ഷം. ഒച്ചപ്പാടും മാധ്യമങ്ങളിലൂടെയുള്ള പ്രചാരണവും ഏറെയില്ലാത്തതാണ് ഈ ധാരണയ്‌ക്ക് കാരണം. പ്രവര്‍ത്തനത്തില് കൂടുതല് ശ്രദ്ധിക്കുകയാണ് തങ്ങള് എപ്പോഴും ചെയ്യുന്നത്.\nഫൊക്കാനയുടെ പ്രവര്‍ത്തനം അന്നും ഇന്നും ഒരുപോലെ നടക്കുന്നു. മതസംഘടനകളുടെ കണ്‍വന്‍ഷനുകള് ശക്തിപ്പെട്ടത് 2000-ത്തിനുശേഷമാണ്. അതു സെക്കുലര് സംഘടനകളെ കുറച്ചൊക്കെ ബാധിച്ചു.\nഫൊക്കാനയില് 42 സംഘടനകള് അംഗങ്ങളാണ്. പുതുതായി ചേരുന്ന സംഘടനകളോട് ഫൊക്കാനയുടെ മാത്രം അംഗത്വമേ എടുക്കാവൂ എന്നു നിഷ്‌കര്‍ഷിക്കുന്നുണ്ട്. ലോംഗ് ഐലന്റിലും, ന്യൂജേഴ്‌സിയിലും ടാമ്പായിലുമൊക്കെ പുതിയ അംഗസംഘടനകള് ഉണ്ടായി.\nഫൊക്കാന തുടക്കംകുറിച്ച 1983 മുതല് സംഘടനാ പ്രവര്‍ത്തകനാണ് പോള്. എല്ലാ കണ്‍വന്‍ഷനിലും പങ്കെടുത്തു. രണ്ടു തവണ പ്രസിഡന്റാവുകയും രണ്ടുതവണ കണ്‍വന്‍ഷന് നേതൃത്വം കൊടുക്കുകയും ചെയ്‌തു. പോളിനെപ്പോലെ കര്‍മ്മനിരതനായ ഒരു വ്യക്തിയെ കിട്ടിയതാണ് ഫൊക്കാനയുടെ നേട്ടം.\nതിങ്കള് മുതല് വെള്ളി വരെ ജോലിയും വീടും. ശനിയും ഞായറും സംഘടനാ കാര്യങ്ങള്‍ക്ക്. ഇതാണ് വര്‍ഷങ്ങളായി പോളിന്റെ ജീവിതചര്യ. വെള്ളിയാഴ്‌ച വൈകിട്ടോ, ശനിയാഴ്‌ച രാവിലെയോ യാത്രപോകാനുള്ള തയാറെടുപ്പൊക്കെ ഭാര്യ ലത നടത്തിവെച്ചിരിക്കും. ഭാര്യയില് നിന്നും മക്കളില് നിന്നുമുള്ള പൂര്‍ണ്ണ പിന്തുണ, അതുപോലെ ജോലിസ്ഥലത്തെ ഫ്‌ളെക്‌സിബിലിറ്റി എന്നിവയാണ് സംഘടനാ പ്രവര്‍ത്തനത്തിന് മുതല്‍ക്കൂട്ടാവുന്നതെന്ന് പോള്.\nസംഘടന പിളരാതിരിക്കാന് വഴിയുണ്ടായിരുന്നോ എന്ന ചോദ്യത്തിന് സാധ്യത കുറവായിരുന്നു എന്നതാണ് ഉത്തരം. ഒരു വിഭാഗം അങ്ങനയൊരു ഉദ്ദേശത്തോടെയാണ് പ്രവര്‍ത്തിച്ചത്.\nകാനഡയിലെ ഏഴു സംഘടനകളില് ആറും ഫൊക്കാനയിലാണ്. അതിനാലാണ് അടുത്ത കണ്‍വന്‍ഷന് 20 വര്‍ഷത്തിനുശേഷം ജോര്‍ജ് പി. ജോണിന്റെ നേതൃത്വത്തില് കാനഡയിലേക്ക് പോകുന്നത്. ന്യൂയോര്‍ക്കിലെ എല്ലാ സംഘടനകളും ഫൊക്കാനയിലുണ്ട്.\nസാധാരണ പ്രസിഡന്റുപദം വിട്ടാല് സംഘടനാ കാര്യങ്ങളില് താത്‌പര്യമെടുക്കുന്നവര് കുറവാണ്. അതിനൊരു അപവാദമാണ് പോള്. എക്കാലവും സംഘടനയ്‌ക്കുവേണ്ടി നിരന്തരം പ്രവര്‍ത്തിക്കുമെന്നു പോള്. എത്രയും കാലം പ്രവര്‍ത്തിക്കാമോ അത്രയും കാലം.\nസംഘനയ്‌ക്കുവേണ്ടി ഇങ്ങനെ അലയുന്നതുകൊണ്ട് നേട്ടമെന്താണെന്നു ചോദിക്കാം. കയ്യിലെ പണവും സമയവുമൊക്കെയാണ് നഷ്‌ടമാകുന്നത്. എന്നാലും അതൊരു ദിനചര്യയായി മാറി.\nഫൊക്കാനയിലും ചില സ്ഥാനങ്ങളിലേക്ക് ഇലക്ഷന് നടക്കുന്നുണ്ട്. ജനാധിപത്യ സംഘടന എന്ന നിലയില് ഇലക്ഷന് പാടില്ല എന്നു പറയാനാവില്ല.\nപല പ്രവര്‍ത്തനങ്ങളും പലപ്പോഴും ആരും അറിയുന്നില്ലെന്നതാണ് സത്യം. ഇല്ലീഗലായി കഴിഞ്ഞിരുന്ന ഒരു സ്‌ത്രീ രണ്ടു വര്‍ഷം മുമ്പ് മരിച്ചു. 40 ദിവസം മൃതദേഹം മോര്‍ച്ചറിയില് കിടന്നു. ഒടുവില് കോണ്‍സുലേറ്റ് പോളിന്റെ സഹായം തേടി. പോള് മുന്‍കൈ എടുത്ത് സംസ്‌കാരം നടത്തി. പക്ഷെ നാട്ടിലെ സ്വത്തുക്കളെല്ലാം സ്‌ത്രീയുടെ പേരിലാണ്. മകന് എങ്ങനെയും അമ്മയുടെ ശവകുടീരം കാണാന് ഒന്നു വരണമെന്നുണ്ട്. പോള് തുണയ്‌ക്കുമോ? ഇങ്ങനെ പോകുന്നു ആവശ്യക്കാര്.\nന്യൂയോര്‍ക്ക് മേഖലയില് നിയമപ്രശ്‌നങ്ങളില് കുടുങ്ങുന്ന മിക്കവരും ആദ്യം വിളിക്കുക പോളിനെയാണ്. മദ്യപിച്ച് വണ്ടിയോടിച്ചതിനു പിടിയിലാവുകയോ, കുഴപ്പത്തില് ചാടുകയോ ഒക്കെ ചെയ്‌താല് പോലീസിലും മറ്റുമുള്ള സ്വാധീനമാണ് ഉപയോഗപ്പെടുത്തുക. അവയൊക്കെ ചുമതലയായി പോള് ചെയ്യുകയും ചെയ്‌തു. അതിനാല് തന്നെ പോളുമായുള്ള കടപ്പാടും വ്യക്തിബന്ധവും കാത്തുസൂക്ഷിക്കുന്നവരാണ് എല്ലാവരും.\nഓര്‍ത്തഡോക്‌സ് സഭാ മാനേജിംഗ് കമ്മിറ്റി അടക്കം ഒട്ടേറെ സമിതികളില് പോള് അംഗമായിരുന്നു.\nസംഘടനയുടെ പിളര്‍പ്പിനു പിന്നില് പത്രക്കാര്‍ക്കും പങ്കുണ്ടായിരുന്നുവെന്ന് പോള്. അതുകൊണ്ടെന്ത്? പത്രക്കാര്‍ക്ക് പരസ്യം പോലും ഇല്ലാതായി. സംഘടന രണ്ടായതുകൊണ്ട് ആര്‍ക്കും സംഭാവനയൊന്നും നല്‍കാതെ മാറി നില്‍ക്കാന് ചിലര്‍ക്ക് കഴിയുകയും ചെയ്‌തു. രണ്ടുകൂട്ടര്‍ക്കും സംഭാവന കിട്ടാത്ത അവസ്ഥയും വന്നു.\nഇങ്ങനെയൊക്കെയാണെങ്കിലും പോള് സംഘടനയില് നിന്നു ഇറങ്ങിപ്പോകുന്നില്ലേ എന്നു ചോദിക്കുന്നവരുണ്ടാകാം. അവരുടെ എണ്ണം 20 ശതമാനത്തില് താഴെയേ വരൂ. വിമര്‍ശകര് പലരും പ്രവര്‍ത്തിക്കാന് മടി കാട്ടുന്നവരാണെന്നാണ് കണ്ടിട്ടുള്ളത്. ചുരുക്കം ചിലരൊഴിച്ചാല് സംഘടനയില് കൂടുതലും പുതിയ ആളുകളാണ്. ട്രസ്റ്റി ബോര്‍ഡിലേക്ക് ഇത്തവണയും മത്സരിക്കുമെന്ന് പോള് പറഞ്ഞു.\nസംഘടന പിളര്‍ന്നപ്പോള് ഫൊക്കാനാ കണ്‍വന്‍ഷനെപ്പറ്റി ഏറെ ആശങ്കയുണ്ടായിരുന്നു. ഭാര്യയാണ് ആശ്വസിപ്പിച്ചത്. പ്രവര്‍ത്തിപഥങ്ങളൊക്കെ നന്നായേ വന്നിട്ടുള്ളുവെന്നും അതുതന്നെ ഇനിയും സംഭവിക്കുമെന്ന് ആശ്വസിപ്പിച്ചത് ആയിരംപ്രതി ശരിയാവുകയും ചെയ്‌തു.\nഫൊക്കാനയും ഫോമയും തമ്മില് യോജിക്കാന് ഇനി സാധ്യതയുണ്ടോ? അതത്ര പ്രയാസമല്ലെന്നാണ് പോളിന്റെ മറുപടി. ഫൊക്കാന എന്ന പേര് സ്വീകരിച്ച് എല്ലാവരും ഒരുമിച്ചുകൂടി ഭാരവാഹികളെ തെരഞ്ഞെടത്താല് സംഘടന ഒന്നാകും.


dileesh pothan Archives -\n28 വർഷങ്ങൾക്ക് മുൻപും ശേഷവും ഞങ്ങൾ; സഹോദരിമാർക്കൊപ്പമുള്ള ചിത്രവുമായി ദിലീഷ് പോത്തൻ\nമലയാളികളുടെ പ്രിയ സംവിധായകനാണ് ദിലീഷ് പോത്തൻ. റിയലിസ്റ്റിക് സിനിമകളിലൂടെ ശ്രദ്ധേയനായ ദിലീഷ് പോത്തൻ സമൂഹ മാധ്യമങ്ങളിൽ വളരെ വിരളമായാണ് സാന്നിധ്യമാകാറുള്ളത്. ഇപ്പോൾ 'ജിബൂട്ടി' എന്ന ചിത്രത്തിന്റെ ഷൂട്ടിങ്ങുമായി ബന്ധപ്പെട്ട് ആഫ്രിക്കയിലാണ് ദിലീഷ് പോത്തൻ. ഷൂട്ടിങ്ങ് പൂർത്തിയായെങ്കിലും ഇന്ത്യയിൽ ലോക്ക് ഡൗൺ പ്രഖ്യാപിച്ചതോടെ തിരികെ മടങ്ങാൻ സാധിക്കാതെ വരികയായിരുന്നു. ഇപ്പോൾ തന്റെ പഴയ കാല ചിത്രങ്ങൾ പങ്കുവയ്ക്കുകയാണ്...\n‘തവളച്ചാട്ടം ചാടാനാണെങ്കിൽ ഇവിടെ ചാടിയാൽ പോരെ മനുഷ്യാ, അങ്ങു ആഫ്രിക്കയിൽ പോയി ചാടണോ’- ദിലീഷ് പോത്തന്റെ ചിത്രത്തിന് കമന്റുമായി മിഥുൻ മാനുവൽ\nSruthimol k - April 21, 2020\nഎസ് ജെ സിജു ഒരുക്കുന്ന 'ജിബൂട്ടി' എന്ന ചിത്രത്തിന്റെ ഷൂട്ടിങ്ങുമായി ബന്ധപ്പെട്ട് ആഫ്രിക്കയിലാണ് ദിലീഷ് പോത്തൻ. കൊവിഡ് ബാധിക്കാത്തതിനാൽ 'ജിബൂട്ടി'യുടെ ഷൂട്ടിംഗ് പൂർത്തിയാക്കാൻ ഇവർക്ക് സാധിച്ചു. എങ്കിലും നാട്ടിലേക്ക് എത്താൻ ലോക്ക് ഡൗൺ കഴിയും വരെ കാത്തിരിക്കണം. ഇപ്പോൾ ആഫ്രിക്കയിൽ നിന്നുള്ള ചിത്രങ്ങളും വീഡിയോകളും പങ്കുവയ്ക്കുകയാണ് ദിലീഷ് പോത്തൻ. ആഫ്രിക്കൻ വംശജരായ കുട്ടികൾക്കൊപ്പം...\nതോളോടുതോള് ചേര്‍ന്ന് ദിലീഷ് പോത്തനും വിനായകനും; ‘തൊട്ടപ്പന്’ ഒരുങ്ങുന്നു\nLemi Thomas - March 31, 2019\nകഥാപാത്രങ്ങളിലെ വിത്യസ്തതകൊണ്ടും അഭിനയ മികവുകൊണ്ടും വെള്ളിത്തിരയില് ശ്രദ്ധേയനായ താരമാണ് വിനായകന്. താരം കേന്ദ്ര കഥാപാത്രമായെത്തുന്ന പുതിയ ചിത്രമാണ് തൊട്ടപ്പന്. സാമൂഹ്യമാധ്യമങ്ങളില് ശ്രദ്ധേയമാവുകയാണ് ചിത്രത്തിന്റെ പുതിയ പോസ്റ്റര്. വിനായകനും ദിലീഷ് പോത്തനും ഒരുമിച്ചുള്ള പോസ്റ്ററാണ് അണിയറ പ്രവര്‍ത്തകര് പുറത്തുവിട്ടിരിക്കുന്നത്. ഷാനവാസ് ബാവക്കുട്ടിയാണ് തൊട്ടപ്പന് എന്ന ചിത്രത്തിന്റെ സംവിധാനം നിര്‍വ്വഹിക്കുന്നത്. ലീല സന്തോഷിന്റെ കരിന്തണ്ടന് പിന്നാലെ വിനായകന്...\nമലയാളികളുടെ പച്ചയായ ജീവിതം വെള്ളിത്തിരയിൽ തുറന്നുകാട്ടി ഏറെ പ്രശംസ പിടിച്ചുപറ്റിയ ചിത്രമായിരുന്നു മഹേഷിന്റെ പ്രതികാരവും തൊണ്ടിമുതലും ദൃക്‌സാക്ഷിയും.. ദിലീഷ് പോത്തന്റെ ചിത്രങ്ങൾ മലയാളത്തിൽ മാത്രമല്ല അന്യ ഭാഷകളിലും ഏറെ ശ്രദ്ധിക്കപ്പെട്ടിരിന്നു. മഹേഷിന്റെ പ്രതികാരവും തൊണ്ടിമുതലും ദൃക്‌സാക്ഷിയും മലയാളികൾ നെഞ്ചേറ്റിയ ചിത്രങ്ങളാണ്. ഈ ചിത്രങ്ങളിലൂടെ മലയാളികൾക്ക് നേടിതന്നത് മലയാള സിനിമയ്ക്ക് മികച്ച ഒരു സംവിധായകനെയാണ്. പോത്തേട്ടൻസ് ബ്രില്യൻസ്...\nചലച്ചിത്രനിര്‍മ്മാണ രംഗത്തേക്ക് ദിലീഷ് പോത്തനും ശ്യാം പുഷ്‌കരനും; ആദ്യചിത്രം ‘കുമ്പളങ്ങി നൈറ്റ്‌സ്’\nദിലീഷ് പോത്തനും ശ്യാം പുഷ്‌കരനും ചലച്ചിത്ര നിര്‍മ്മാണ രംഗത്തേക്കു ചുവടുവയ്ക്കുന്നു. ഇരുവരുടെയും കൂട്ടുസംരംഭത്തില് പിറവിയെടുക്കുന്ന ആദ്യ ചിത്രമാണ് 'കുമ്പളങ്ങി നൈറ്റ്‌സ്'. മധു സി നാരായണനാണ് കുമ്പളങ്ങി നൈറ്റ്‌സിന്റെ സംവിധാനം നിര്‍വ്വഹിക്കുന്നത്. ദിലീഷും ശ്യാം പുഷ്‌കരനും ചേര്‍ന്നാണ് ചിത്ത്രിന്റെ തിരക്കഥ. സിനിമയുടെ ചിത്രീകരണവും ആരംഭിച്ചു. 'വര്‍ക്കിങ് ക്ലാസ് ഹീറോ' എന്നാണ് ദിലീഷ് പോത്തന്റെയും ശ്യാം പുഷ്‌കരന്റെയും സിനിമാ...\n‘കന്നിവെയിൽ കണ്ണുകളിൽ കണ്ടു ഞാൻ നിൻ മുഖം’…’വാരിക്കുഴിയിലെ കൊലപാതക’ത്തിലെ അടിപൊളി ഗാനം കാണാം\nanu - July 24, 2018\nദിലീഷ് പോത്തൻ മുഖ്യകഥാപാത്രമായെത്തുന്ന പുതിയ ചിത്രം ‘വാരികുഴിയിലെ കൊലപാതക'ത്തിലെ പുതിയ ഗാനം പുറത്തിറങ്ങി. 'നിലാവിൻ നീരില പോലെ..' എന്ന് തുടങ്ങുന്ന ഗാനം ആലപിച്ചിരിക്കുന്നത് ശ്രേയാ ഘോഷാലാണ്. ലാൽ ബഹദൂർ ശാസ്ത്രിക്ക് ശേഷം രാജേഷ് മിഥില സംവിധാനവും തിരക്കഥയും നിര്‍വ്വഹിച്ചിരിക്കുന്ന വാരികുഴിയിലെ കൊലപാതകം സെപ്റ്റംബർ ഏഴിന് തിയേറ്ററുകളിലെത്തും. ടെയ്ക്ക് വണ് എന്റര്‍ടൈമെന്റസിന്റെ ബാനറില് പുറത്തിറങ്ങുന്ന ചിത്രത്തില് ദിലീപ് പോത്തനോടൊപ്പം അമിത് ചക്കാലക്കല്, ലാല്, ഷമ്മി തിലകന്,...


ആറ് ഗർഭിണികൾക്കൊപ്പം വിവാഹവേദിയിൽ; നൈജീരിയൻ പ്ലേ ബോയുടെ ലീലാവിലാസങ്ങൾ വേറെ - BIG14NEWS\nHome All News ആറ് ഗർഭിണികൾക്കൊപ്പം വിവാഹവേദിയിൽ; നൈജീരിയൻ പ്ലേ ബോയുടെ ലീലാവിലാസങ്ങൾ വേറെ\nആഫ്രിക്കന് രാജ്യമായ നൈജീരിയയിലെ പ്രമുഖ നടന്‍മാരിലൊരാളായ ഉച്ചെമ്പ വില്യംസിന്റെ വിവാഹചടങ്ങിനെത്തിയ ആറു ഗര്‍ഭിണികളെക്കുറിച്ച് ലോകത്ത് ചര്‍ച്ചാ. സില്‍വര് നിറത്തിലുള്ള വസ്‌ത്രങ്ങളിഞ്ഞ ഗര്‍ഭിണികള്‍ക്കൊപ്പം പിങ്ക് സ്യൂട്ടണിഞ്ഞ് ചിരിച്ചു നിൽക്കുന്ന ഒരു പുരുഷനാണ് ഉച്ചെമ്പ.\nനൈജീരിയന് പ്ലേ ബോയ് എന്നറിയപ്പെടുന്ന പ്രെറ്റി മൈക്കിനൊപ്പം ഗർഭിണികളായ ആറ് സ്ത്രീകളാണ് വിവാഹചടങ്ങിലെത്തിയത്. വില്യംസിന്റെ അടുത്ത സുഹൃത്താണ് പ്രെറ്റി മൈക്ക്. വിവാഹ സ്ഥലത്തേക്ക് കടന്നു വരുന്ന ഗര്‍ഭിണികളെ വിഷ് ചെയ്യുന്ന പ്രെറ്റി മൈക്ക് വയറ്റില് ചുംബിക്കുകയും ചെയ്യുന്നുണ്ട്. ആറു കുഞ്ഞുങ്ങളും തന്റേതാണ് എന്നു പ്രഖ്യാപിക്കുന്ന മൈക്ക് അതോടെ സെലിബ്രിറ്റി വിവാഹ ചടങ്ങിലെ ശ്രദ്ധാകേന്ദ്രം കൂടിയായി. പിങ്ക് സ്യൂട്ട് ധരിച്ചാണ് പ്രെറ്റി മൈക്ക് ചടങ്ങിന് എത്തിയത്. ആറു സ്‌ത്രീകളില് നിന്ന് കുഞ്ഞുങ്ങളെ പ്രതീക്ഷിക്കുന്ന തന്റെ ജീവിതം മികച്ചതാണെന്നും പ്രെറ്റി മൈക്ക് പറയുന്നു.\nPrevious articleതൃണമൂല് കോണ്‍ഗ്രസ് നേതാവ് സുവേന്ദു മന്ത്രി സ്ഥാനം രാജിവെച്ചു; ബിജെപിയിലേക്ക്? മമതയ്ക്ക് കനത്ത തിരിച്ചടി\nNext articleജയിച്ചാലും വിമതർ പാർട്ടിക്ക് പുറത്ത് തന്നെയെന്ന് പാണക്കാട് സാദിഖലി ശിഹാബ് തങ്ങൾ; വിമതർക്കെതിരെ വിട്ടുവീഴ്ചയില്ലാതെ ലീഗ്


PPF | കാലാവധി പൂർത്തിയാകും മുമ്പ് പിപിഎഫിൽ നിന്ന് പണം പിൻവലിക്കാമോ? അറിഞ്ഞിരിക്കേണ്ട അഞ്ച് നിയമങ്ങൾ | five Rules to Know Before Withdrawing PPF Contributions Prematurely – News18 Malayalam\nPPF | കാലാവധി പൂർത്തിയാകും മുമ്പ് പിപിഎഫിൽ നിന്ന് പണം പിൻവലിക്കാമോ? അറിഞ്ഞിരിക്കേണ്ട അഞ്ച് നിയമങ്ങൾ\nഒരു വ്യക്തിയ്ക്ക് പിപിഎഫ് അക്കൗണ്ടിൽ പ്രതിവര്‍ഷം കുറഞ്ഞത് 500 രൂപയും പരമാവധി 150,000 രൂപയും വരെ നിക്ഷേപിക്കാം\nLast Updated : April 18, 2022, 17:18 IST\nരാജ്യത്തെ ഏറ്റവും ജനപ്രിയമായ റിട്ടയര്‍മെന്റ് നിക്ഷേപ പദ്ധതികളിലൊന്നാണ് പബ്ലിക് പ്രോവിഡന്റ് ഫണ്ട് (ppf). ഓരോ വര്‍ഷവും ആയിരക്കണക്കിന് ആളുകള് പദ്ധതിയില് നിക്ഷേപം നടത്തുന്നുണ്ട്. ഒരു വ്യക്തിയ്ക്ക് പിപിഎഫ് അക്കൗണ്ടിൽ പ്രതിവര്‍ഷം കുറഞ്ഞത് 500 രൂപയും പരമാവധി 150,000 രൂപയും വരെ നിക്ഷേപിക്കാം. സര്‍ക്കാരിന്റെ EEE (exempt, exempt, exempt) നികുതി നിയമ പരിധിയില് വരുന്ന ചുരുക്കം ചില നികുതി രഹിത സ്‌കീമുകളില് ഒന്നാണ് പിപിഎഫ്.\nസര്‍ക്കാര് പിന്തുണയുള്ളതും ഉയര്‍ന്ന വരുമാനം വാഗ്ദാനം ചെയ്യുന്നതുമായ ഒരു ചെറുകിട സമ്പാദ്യ പദ്ധതിയാണിത്. പിപിഎഫിന്റെ നിലവിലെ പലിശ നിരക്ക് 7.1 ശതമാനമാണ്. പിപിഎഫ് അക്കൗണ്ട് ഉടമകള്‍ക്ക് ചില വ്യവസ്ഥകള്‍ക്ക് കീഴില് വെറും 1 ശതമാനം വാര്‍ഷിക പലിശയ്ക്ക് അവരുടെ അക്കൗണ്ടില് നിന്ന് വായ്പയെടുക്കാം. 15 വര്‍ഷമാണ് (15 years) പബ്ലിക് പ്രോവിഡന്റ് ഫണ്ടിന്റെ കാലാവധി. എന്നാല് ഈ കാലാവധിക്ക് മുമ്പുംനിങ്ങള്‍ക്ക് ഈ അക്കൗണ്ടില് നിന്ന് പണം പിന്‍വലിക്കാം. എന്നാല് ഇതിന് ചില നിയമങ്ങള് (ppf withdrawal rules) പാലിക്കേണ്ടതുണ്ട്. അവ എന്തെല്ലാമെന്ന് നോക്കാം.\n1. പിപിഎഫ് അക്കൗണ്ട് ആരംഭിച്ച് അഞ്ച് വര്‍ഷത്തിന് ശേഷം മാത്രമേ പണം പിന്‍വലിക്കാന് അനുവദിക്കൂ. ഉദാഹരണത്തിന്, നിങ്ങള് 2022 ജനുവരിയില് ഒരു പിപിഎഫ് അക്കൗണ്ട് ആരംഭിക്കുകയാണെങ്കില് 2027-28 സാമ്പത്തിക വര്‍ഷത്തില് നിങ്ങള്‍ക്ക് പണം പിന്‍വലിക്കാന് കഴിയും.\n2. 15 വര്‍ഷമാണ് പിപിഎഫ് നിക്ഷേപങ്ങളുടെ കാലാവധി, എന്നാല് ഈ കാലാവധി തീരുന്നതിനു മുമ്പ് നിങ്ങളുടെ പിപിഎഫ് അക്കൗണ്ടില് നിന്ന് മുഴുവന് പണവും പിന്‍വലിക്കാന് കഴിയില്ല.\n3. അക്കൗണ്ട് തുറന്ന വര്‍ഷം ഒഴിച്ച് അഞ്ച് വര്‍ഷത്തിന് ശേഷമുള്ള സാമ്പത്തിക കാലയളവില് ഒരു വരിക്കാരന് ഒരു തവണ മാത്രമേ പിപിഎഫ് അക്കൗണ്ടില് നിന്ന് പണം പിന്‍വലിക്കാന് സാധിക്കൂ. അതായത്, 2020-21 കാലഘട്ടത്തിലാണ് ഒരാള് അക്കൗണ്ട് തുറന്നതെങ്കില്, ഇന്ത്യ പോസ്റ്റ് മാര്‍ഗ്ഗനിര്‍ദ്ദേശങ്ങള് അനുസരിച്ച് 2026-27 കാലയളവിലോ അതിനു ശേഷമോ പണം പിന്‍വലിക്കാം.\n4. നാലാം വര്‍ഷത്തിന്റെ അവസാനം അല്ലെങ്കില് മുന്‍വര്‍ഷത്തിന്റെ അവസാനം (ഇവയില് ഏതാണോ കുറഞ്ഞ തുക) പിപിഎഫ് അക്കൗണ്ടിലുള്ള ബാലന്‍സ് തുകയുടെ 50 ശതമാനം വരെയാണ് പിന്‍വലിക്കാന് സാധിക്കുന്നത്. അതായത് 2022-23 സാമ്പത്തിക വർഷത്തിൽ പണം പിൻവലിക്കുന്നവർക്ക് 2019 മാർച്ച് 31 അല്ലെങ്കിൽ 2022 മാർച്ച് 31ലെ ബാലൻസ് തുകയുടെ 50 ശതമാനം വരെ പിൻവലിക്കാം. ഇവയിൽ ഏതാണോ കുറവ് ആ തുകയാണ് പിൻവലിക്കാൻ സാധിക്കുക.\n5. പിപിഎഫ് ഒരു നികുതി രഹിത പദ്ധതി ആയതിനാല്, കാലാവധി തീരുന്നതിന് മുമ്പ് അക്കൗണ്ടില് നിന്ന് പണം പിന്‍വലിക്കുമ്പോള് നിങ്ങള് പ്രത്യേകം നികുതി നല്‍കേണ്ടതില്ല. നിങ്ങളുടെ പിപിഎഫ് അക്കൗണ്ടില് നിന്ന് കാലാവധി പൂർത്തയാകും മുമ്പ് പണം പിന്‍വലിക്കുന്നതിന് നിരക്കുകളൊന്നും ഈടാക്കില്ല.\nഏതൊരു ഇന്ത്യന് പൗരനും നിക്ഷേപം നടത്താന് സാധിക്കുന്ന പദ്ധതിയാണ് പബ്ലിക് പ്രൊവിഡന്റ് ഫണ്ട് (പി പി എഫ്). പ്രധാനപ്പെട്ട ഒരു ബാങ്കിലോ പോസ്റ്റ് ഓഫീസിലോ അക്കൗണ്ട് തുടങ്ങുന്നതിലൂടെ നിങ്ങള്‍ക്ക് ഈ പദ്ധതിയിൽ പണം നിക്ഷേപിക്കാന് കഴിയും. വിപണിയുടെ സ്ഥിതിഗതികള് വിലയിരുത്തി ഓരോ പാദത്തിലും പബ്ലിക് പ്രൊവിഡന്റ് ഫണ്ടിലേക്കുള്ള പലിശ എത്രയെന്ന് കേന്ദ്ര സര്‍ക്കാര് തീരുമാനിക്കും. പി പി എഫ് അക്കൗണ്ട് ഉടമയ്ക്ക് പ്രതിവര്‍ഷം ഒറ്റത്തവണയായോ അല്ലെങ്കില് പരമാവധി പന്ത്രണ്ട് തവണകളായോ പണം നിക്ഷേപിക്കാന് കഴിയും.\nFirst published: April 18, 2022, 17:18 IST


preity zinta says little bit nervous about her fourth covid 19 test - Malayalam Filmibeat\n| Updated: Thursday, September 17, 2020, 12:07 [IST]\nഐപിഎല്ലിനായി ലോസ്ആഞ്ചലസില് നിന്നും ദുബായില് എത്തിയ നടി പ്രതീ സിന്റെ ക്വാറന്റൈനീല് കഴിയുകയാണ്. കഴിഞ്ഞ ആഴ്ചയാണ് കിംഗ്‌സ് ഇലന് പഞ്ചാബിന്റെ ഉടമ കൂടിയായ നടി ദുബായിലെത്തിയത്. തുടര്‍ന്ന് ഒരു ഹോട്ടലില് ക്വാറന്റൈനീല് കഴിയുകയായിരുന്നു താരം. ഇതുവരെ നടന്ന മൂന്ന് കോവിഡ് ടെസ്റ്റുകളിലും പ്രീതി സിന്റെയുടെ റിസള്‍ട്ട് നെഗറ്റീവായിരുന്നു കാണിച്ചത്. അതേസമയം ഒരാഴ്ചയ്ക്കു ശേഷം വീണ്ടും പുറത്തേക്ക് ഇറങ്ങാന് കഴിയുന്നതിന്റെ സന്തോഷം പ്രീതി സിന്റെ ഇന്‍സ്റ്റഗ്രാമിലൂടെ പങ്കുവെച്ചു.\nഇന്‍സ്റ്റഗ്രാമില് പോസ്റ്റ് ചെയ്ത പുതിയ വീഡിയോയില് തന്റെ ഒരാഴ്ചത്തെ ക്വാറന്റൈന് അവസാനിക്കുന്നതില് ആവേശമുണ്ടെന്ന് നടി പറയുന്നു. നാളെ പുറത്തിറങ്ങാം. ഐപിഎല് പ്രോട്ടോക്കോള് അനുസരിച്ച് ഇനി ഒരു കോവിഡ് ടെസ്റ്റ് കൂടി ബാക്കിയുണ്ട്. അതിലും നെഗറ്റീവാകുമെന്ന് പ്രതീക്ഷിക്കുന്നു. അതേസമയം തനിക്ക് ''അല്‍പ്പം അസ്വസ്ഥത'' അനുഭവപ്പെടുന്നുണ്ടെന്നും നടി കൂട്ടിച്ചേര്‍ത്തു.\n'ഞാന് വളരെ ആവേശത്തിലാണ്, കാരണം ഞാന് നാളെ പുറത്തിറങ്ങാന് പോകുന്നു. എനിക്ക് ഒരു കോവിഡ് ടെസ്റ്റ് കൂടി ഉണ്ടായിരുന്നു, ഞാന് ആരെയും ശരിക്കും കണ്ടുമുട്ടിയിട്ടില്ലെങ്കിലും, അല്‍പ്പം അസ്വസ്ഥതയുണ്ട് .എനിക്കറിയില്ല, അടുത്ത ടെസ്റ്റും നെഗറ്റീവാകുമെന്നാണ് കരുതുന്നത്. വീഡിയോയില് നടി പറഞ്ഞു. അതേസമയം ക്വാറന്റൈനീല് കഴിയുന്ന ആരും പേടിക്കേണ്ടതില്ലെന്നും എല്ലാം ഒകെ ആവുമെന്നും നടി വീഡിയോയില് പറഞ്ഞു. പുതിയ വീഡിയോയില് ആരാധകര്‍ക്കെല്ലാം നന്ദി അറിയിക്കുന്നുമുണ്ട് താരം.\nമണിരത്‌നം സംവിധാനം ചെയ്ത ദില് സേ എന്ന ചിത്രത്തിലൂടെയായിരുന്നു പ്രീതി സിന്റെ സിനിമയിലെത്തിയിരുന്നത്. ദില്‍സേയില് ഷാരൂഖ് ഖാന്‍റെ രണ്ട് നായികമാരില് ഒരാളായിട്ടായിരുന്നു നടി അഭിനയിച്ചിരുന്നത്. ദില്‍സേയ്ക്കു ശേഷവും ശ്രദ്ധേയ ചിത്രങ്ങള് പ്രീതി സിന്റ ബോളിവുഡില് ചെയ്തിരുന്നു. ബോളിവുഡില് സൂപ്പര് താരങ്ങള്‍ക്കൊപ്പമെല്ലാം അഭിനയിച്ചതിലൂടെയാണ് നടി മുന്‍നിര നായികമാരില് ഒരാളായി തിളങ്ങിയത്.\nദില്‍സേയ്ക്കു ശേഷമാണ് പ്രീതിക്ക് ബോളിവുഡില് കൂടുതല് അവസരങ്ങള് ലഭിച്ചിരുന്നത്. സോള്‍ജിയര്, കോയി മില്‍ഗയ, വീര്‍സാര, കല്‍ഹനോ ന ഹോ തുടങ്ങിയ ചിത്രങ്ങളെല്ലാം പ്രീതിയുടെ കരിയറില് പുറത്തിറങ്ങിയ വിജയ ചിത്രങ്ങളായിരുന്നു. രാകേഷ് റോഷന്റെ സംവിധാനത്തില് പുറത്തിറങ്ങിയ ഹൃത്വിക്ക് റോഷന് ചിത്രമായിരുന്നു കോയി മില്‍ഗയ. ഹൃത്വിക്കിന്റെ കരിയറില് വഴിത്തിരിവായി മാറിയിരുന്ന ചിത്രം കൂടിയായിരുന്നു ഇത്. സൂപ്പര്‍താരങ്ങളില് പ്രീതിയുടെ അടുത്ത സുഹൃത്താണ് സല്‍മാന് ഖാന്. സല്‍മാന് ഖാനൊപ്പം അഞ്ച് ചിത്രങ്ങളിലായിരുന്നു പ്രീതി അഭിനയിച്ചിരുന്നത്.\nഈ സിനിമ ശ്രദ്ധിക്കപ്പെട്ടാല് ഡിവോഴ്‌സുകള് നടക്കും, കരണ് ജോഹര് പറഞ്ഞതിനെ കുറിച്ച് പ്രീതി സിന്‌റ\nമുന്‍കാമുകന്റെ വിമാനത്തില് നിന്നും പ്രീതി സിന്റയെ ഇറക്കിവിട്ടോ? യാത്ര നിഷേധിച്ചതിന് കാരണം? കാണൂ!\nതാന് പറഞ്ഞ മീ ടു പരാമര്‍ശങ്ങള് വളച്ചൊടിച്ചു! പ്രമുഖ മാധ്യമത്തിനെതിരെ തുറന്നടിച്ച് പ്രീതി സിന്‌റ\nനുണക്കുഴി കവിളുള്ള സുന്ദരി, പ്രീതി സിന്റയ്‌ക്കെതിരെ കാമുകന്റെ പീഡനം! ഒടുവില് നീതി തേടിഎത്തുമോ?\nഷാറൂഖ് ഖാന് പ്രീതി സിന്റയോട് മാപ്പു പറഞ്ഞതെന്തിന്?\nഅങ്ങനെ ഒടുവില്, വളരെ രഹസ്യമായി പ്രീതി സിന്റയുടെ വിവാഹം കഴിഞ്ഞു\nകാമുകനുമായുള്ള പ്രീതി സിന്റയുടെ വിവാഹം തിങ്കളാഴ്ച!\nപ്രീതി സിന്റ വിവാഹ ഫോട്ടോകള് ലേലം ചെയ്യും\npreity zinta says little bit nervous about her fourth covid 19 test


kerala election date 2021: അവശേഷിക്കുന്നത് 37 ദിവസങ്ങൾ, 19,273 അധിക ബൂത്തുകള്; നിയമസഭ തെരഞ്ഞെടുപ്പിന് കൊവിഡ് മാര്‍ഗനിര്‍ദ്ദേശങ്ങള് ഇങ്ങനെ - 37 more days left for kerala election date and 19273 additional booths in kerala | Samayam Malayalam\n37 more days left for kerala election date and 19273 additional booths in kerala\nGokul Murali | Samayam Malayalam | Updated: 26 Feb 2021, 07:57:47 PM\nന്യൂഡൽഹി: കേരളം അടക്കം അഞ്ച് സംസ്ഥാനങ്ങളിലേക്കുള്ള നിയമസഭാ തെരഞ്ഞെടുപ്പ് തീയതികള് കേന്ദ്ര തെരഞ്ഞെടുപ്പ് കമ്മീഷൻ പ്രഖ്യാപിച്ച്. മുഖ്യ തെരഞ്ഞെടുപ്പ് കമ്മീഷണര് സുനിൽ അറോറ വാര്‍ത്താസമ്മേളനത്തിലൂടെയാണ് വിവിധ സംസ്ഥാനങ്ങളിലേക്കുള്ള തെരഞ്ഞെടുപ്പിന്റെ വിശദാംശങ്ങള് പുറത്തുവിട്ടിരിക്കുന്നത്. ഇന്ന് പെരുമാറ്റച്ചട്ടം പ്രാബല്യത്തിൽ വന്നതായി തെരഞ്ഞെടുപ്പ് കമ്മീഷൻ അറിയിച്ചു. ഇനി 37 ദിവസങ്ങള് മാത്രമാണ് തെരഞ്ഞെടുപ്പിനുള്ളത്. തെരഞ്ഞെടുപ്പ് കമ്മീഷന്റെ വാര്‍ത്താസമ്മേളനത്തിലെ പ്രസക്ത ഭാഗങ്ങള് ഇങ്ങനെ,\nഅഞ്ച് ,സംസ്ഥാനങ്ങളിലായി 18.68 കോടി വോട്ടര്‍മാരാണുള്ളത്. ഇവര്‍ക്കായി 2.7 ലക്ഷം പോളിങ് സ്റ്റേഷനുകളും ഉണ്ട്. മൂന്ന് ലക്ഷം സര്‍വീസ് വോട്ടര്‍മാരുമുണ്ടെന്ന് മുഖ്യ തെരഞ്ഞെടുപ്പ് കമ്മീഷണര് സുനിൽ അറോറ വാര്‍ത്താസമ്മേളനത്തിൽ അറിയിച്ചു.\nകൊവിഡിനെ തുടര്‍ന്ന് നിയന്ത്രണങ്ങളും ഏര്‍പ്പെടുത്തിയിട്ടുണ്ട്. പോളിങ് സമയം ഒരു മണിക്കൂര് നീട്ടാൻ നിര്‍ദ്ദേശിക്കുന്നു. അതിനൊപ്പം തന്നെ മുതിര്‍ന്ന പൗരന്മാര്‍ക്കും അംഗപരിമിതര്‍ക്കും പോസ്റ്റൽ ബാലറ്റ് സൗകര്യം തുടരും.\nഅതിന് സമാനമായി പ്രചരണങ്ങള്‍ക്കും നിയന്ത്രണങ്ങള് ഏര്‍പ്പെടുത്തിയിട്ടുണ്ട്. വീടുകയറിയുള്ള പ്രചാരണത്തിന് അഞ്ചുപേര് മാത്രമേ ഉണ്ടാകാൻ പാടൊള്ളു. ഓണ്‍ലൈനായും പത്രിക നൽകാൻ സാധിക്കും. വാഹനറാലിക്ക് അഞ്ച് വാഹനങ്ങള് മാത്രമാണ് അനുവദിച്ചിരിക്കുന്നത്. ആയിരം വോട്ടര്‍മാര്‍ക്ക് അഞ്ച് വാഹനങ്ങള് മാത്രമാണ് അനുവദിച്ചിരിക്കുന്നത്. എല്ലാ ബൂത്തുകളും കെട്ടിടത്തിന്റെ താഴത്തെ നിലയിൽ വേണം.\nനിരീക്ഷണത്തിന് വിരമിച്ച ഉദ്യോഗസ്ഥര്\nനിരീക്ഷകരാകുന്നത് വിരമിച്ച ഉദ്യോഗസ്ഥരെ ചുമതലപ്പെടുത്തും. എന്നാൽ, കേരളത്തിലെ തെരഞ്ഞെടുപ്പ് നിരീക്ഷകനെ തീരുമാനിച്ചിട്ടില്ലെന്നും രണ്ട് ദിവസത്തിനുള്ളിൽ തീരുമാനിക്കുമെന്നും തെരഞ്ഞെടുപ്പ് കമ്മീഷൻ വാര്‍ത്താസമ്മേളനത്തിൽ അറിയിച്ചു.\nകേരളത്തിലെ പോലീസ് നിരീക്ഷകനായി ദീപക് മിശ്രയെ നിയോഗിച്ചിട്ടുണ്ട്. സ്ഥാനാര്‍ത്ഥികലുടെ ചെലവ് നിരീക്ഷിക്കുന്നതിന് പുഷ്പേന്ദ്ര പൂനിയയെ നിയോഗിച്ചു. സ്ഥാനാര്‍ത്ഥികള് മൂന്നുതവണ ക്രിമിനൽ പശ്ചാത്തലം പ്രസിദ്ധികരിക്കണമെന്നും തെരഞ്ഞെടുപ്പ് കമ്മീഷൻ നിര്‍ദ്ദേശിച്ചു. സാമൂഹ മാധ്യമങ്ങളെ നിരീക്ഷിക്കുമെന്നും അറിയിച്ചിട്ടുണ്ട്.\nകൊവിഡ് സാഹചര്യത്തിൽ കര്‍ശന നിയന്ത്രണങ്ങളോടെയാണ് തെരഞ്ഞെെടുപ്പ് നടക്കുക. കൊവിഡ് മുൻകരുതൽ നടപടിയുടെ ഭാഗമായി കേരളത്തിൽ ബൂത്തുകളുടടെ എണ്ണം 40,771 ആയി ഉയര്‍ത്തിയിട്ടുണ്ട്. കഴിഞ്ഞ തവണ 21,498 ബൂത്തുകളായിരുന്നു ഉണ്ടായിരുന്നത്. പോളിങ് സമയം ഒരു മണിക്കൂര് വര്‍ദ്ധിപ്പിച്ചു. പോളിങ്ങ് സമയം ഒരു മണിക്കൂര് വര്‍ദ്ധിപ്പിച്ചിട്ടുണ്ട്. രാവിലെ ഏഴ് മുതൽ വൈകിട്ട് ആറ് വരെയാണ് പോളിങ് നടക്കുക. ഒരു മണ്ഡലത്തിൽ ചെലവഴിക്കാവുന്ന തുക 30.8 ലക്ഷം രൂപയാണ്.\nകോൺഗ്രസിൽ കണ്ണുവെച്ചാണ് സുരേന്ദ്രന്‍റെ പ്രതികരണം; 40 സീറ്റ് പരാമർശത്തിൽ പി ജയരാജൻ ആര്‍ട്ടിക്കിള് ഷോ\nwest bengal election date 2021 kerala state election commission kerala state election 2021 voter list kerala election result date 2020 kerala election date 2021 kerala election date election date 2021 Election Commission of India\nWeb Title : 37 more days left for kerala election date and 19273 additional booths in kerala


സുപ്രീംകോടതിയില് കണ്ണുനട്ട് റോഹിന്‍ഗ്യകള്; വാദിക്കാന് പ്രമുഖ അഭിഭാഷകരുടെ നീണ്ട നിര – Chandrika Daily\nBy chandrika Monday September 18, 2017 22:45 pm\nസുപ്രീംകോടതിയില് കണ്ണുനട്ട് റോഹിന്‍ഗ്യകള്; വാദിക്കാന് പ്രമുഖ അഭിഭാഷകരുടെ നീണ്ട നിര\nന്യൂഡല്‍ഹി: റോഹിന്‍ഗ്യന് മുസ്്ലിം അഭയാര്‍ത്ഥികളെ നാടുകടത്താനുള്ള കേന്ദ്രസര്‍ക്കാര് തീരുമാനത്തിനെതിരെ സമര്‍പ്പിക്കപ്പെട്ട ഹര്‍ജികളില് വാദിക്കാനെത്തുന്നത് പ്രമുഖ അഭിഭാഷകരുടെ നീണ്ട നിര. ഇതിഹാസ അഭിഭാഷകന് ഫാലി എസ്. നരിമാന്, പ്രശാന്ത്…\nന്യൂഡല്‍ഹി: റോഹിന്‍ഗ്യന് മുസ്്ലിം അഭയാര്‍ത്ഥികളെ നാടുകടത്താനുള്ള കേന്ദ്രസര്‍ക്കാര് തീരുമാനത്തിനെതിരെ സമര്‍പ്പിക്കപ്പെട്ട ഹര്‍ജികളില് വാദിക്കാനെത്തുന്നത് പ്രമുഖ അഭിഭാഷകരുടെ നീണ്ട നിര. ഇതിഹാസ അഭിഭാഷകന് ഫാലി എസ്. നരിമാന്, പ്രശാന്ത് ഭൂഷണ്, രാജീവ് ധവാന്, അശ്വിനി കുമാര്, കോലിന് ഗോണ്‍സാല്‍വസ് എന്നിവരാണ് ഹര്‍ജിക്കാര്‍ക്കു വേണ്ടി വാദം നിരത്താന് ചീഫ് ജസ്റ്റിസ് ദീപക് മിശ്ര അധ്യക്ഷനായ ബഞ്ചിനു മുമ്പാകെയെത്തുക.\nകേന്ദ്രത്തിനു വേണ്ടി അഡീഷണല് സോളിസിറ്റര് ജനറല് തുഷാര് മേത്ത മാത്രമാണ് ഇതുവരെ വിഷയത്തില് കോടതിയില് ഹാജരായിട്ടുള്ളത്. വിഷയത്തിന്റെ ഗൗരവം ഉള്‍ക്കൊണ്ട് അറ്റോര്‍ണി ജനറല് മലയാളിയായ കെ.കെ വേണുഗോപാല് കൂടി അടുത്ത തവണ കോടതിയില് ഹാജരാകും. ഒക്ടോബര് മൂന്നിനാണ് കേസ് വീണ്ടും പരിഗണിക്കുന്നത്.\nഇന്ന് കോടതിയില് സംഭവിച്ചത്\nവിഷയത്തില് ദേശീയ മനുഷ്യാവകാശ കമ്മീഷന് നോട്ടീസയക്കണമെന്ന് ഹര്‍ജിക്കാര്‍ക്കു വേണ്ടി ഹാജരായ ധവാനും ഭൂഷണും ആവശ്യപ്പെട്ടു. ഈ വേളയില് ‘ ഇതിന്റെ നിയമവശമെന്തെന്നു നോക്കട്ടെ. ഇപ്പോള് നോട്ടീസ് പുറപ്പടുവിക്കുന്നത് നേരത്തെയാകും’ എന്നായിരുന്നു ചീഫ് ജസ്റ്റിസ് മിശ്രയുടെ പ്രതികരണം. മുന് ചീഫ് ജസ്്റ്റിസ് എച്ച്.എല് ദത്തു അധ്യക്ഷനായ മനുഷ്യാവകാശ കമ്മീഷന് നേരത്തെ വിഷയത്തില് ഇടപെട്ടിരുന്നു. തിരിച്ചയക്കാനുള്ള കേന്ദ്രസര്‍ക്കാര് സത്യവാങ്മൂലത്തിനെതിരെ കോടതിയെ സമീപിക്കുമെന്നും കമ്മീഷന് വ്യക്തമാക്കിയിരുന്നു. മാനുഷിക തലം പരിഗണിച്ചും മ്യാന്മറില് അവര് അനുഭവിക്കുന്ന പീഡനങ്ങള് പരിഗണിച്ചും അവരെ നാടുകടത്തരുത് എന്നാകും കമ്മീഷന് ആവശ്യപ്പെടുക.\nയു.എന് ഹൈക്കമ്മീഷന് ഫോര് റഫ്യൂജീസി(യു.എന്.എച്ച്.സി.ആര്)ന്റെ അഭയാര്‍ത്ഥി രേഖകളുള്ള മുഹമ്മദ് സലീമുല്ല, മുഹമ്മദ് ഷാഖിര് എന്നിവരാണ് കേന്ദ്രസര്‍ക്കാര് തീരുമാനത്തിനെതിരെ ഹര്‍ജി സമര്‍പ്പിച്ചിട്ടുള്ളത്. പ്രശാന്ത് ഭൂഷണ്, കോളിന് ഗോണ്‍സാല്‍വസ് എന്നിവര് മുഖേനയാണ് ഇവര് റിട്ട് ഹര്‍ജി ഫയല് ചെയ്തത്. റോഹിന്‍ഗ്യകളെ നാടുകടത്താന് കേന്ദ്രം നിര്‍ദേശം നല്‍കിയെന്ന 2017 ഓഗസ്റ്റ് 14ലെ റോയിട്ടേഴ്‌സ് വാര്‍ത്തയാണ് ഹര്‍ജിക്ക് ആധാരം. ഭരണഘടനയുടെ വകുപ്പ് 14, 21, 51 (സി) എന്നിവയ്ക്ക് വിരുദ്ധമാണ് നാടുകടത്തില് എന്നാണ് ഹര്‍ജിയില് പറയുന്നത്. മതത്തിന്റെ പേരിലാണ് തങ്ങള് വിവേചനം നേരിടുന്നതെന്നും ഹര്‍ജി കുറ്റപ്പെടുത്തുന്നു. ടിബറ്റിലെയും മറ്റും അഭയാര്‍ത്ഥികളോട് സര്‍ക്കാര് അനുഭാവം പ്രകടിപ്പിക്കുമ്പോള് തങ്ങള് വിവേചനത്തിന്റെ ഇരകളാണ്. ദരിദ്രരും മുസ്്‌ലിംകളുമായതു കൊണ്ടാണ് ഇതു സംഭവിക്കുന്നത്. അന്ധമായ വംശീയ നിലപാടാണ് സര്‍ക്കാറിന്റേത്-ഹര്‍ജയില് പറയുന്നു. തീവ്രവാദം ആരോപിക്കപ്പെട്ട ജമ്മു കശ്മീരിലെ ഏഴായിരം വരുന്ന അഭയാര്‍ത്ഥികളില് ഒരാള്‍ക്ക് പോലും ഭീകരസംഘടനയുമായി ബന്ധമില്ലെന്നും തങ്ങളുടെ എല്ലാ രേഖകളും കശ്മീര് പൊലീസിന്റെ പക്കലുണ്ടെന്നും ഹര്‍ജിക്കാര് ചൂണ്ടിക്കാട്ടുന്നു.\nമറ്റു രണ്ട് ഹര്‍ജിക്കാര്\nറോഹിന്‍ഗ്യകളെ നാടുകടത്തണമെന്ന് ആവശ്യപ്പെട്ട് മുന് ആര്.എസ്.എസ് ആചാര്യന് കെ.എന് ഗോവിന്ദാചാര്യയും ചെന്നൈ ആസ്ഥാനമായ ഇന്‍ഡിക് കളക്ടീവ് ട്രസ്റ്റ് എന്ന സ്ഥാപനവും ഹര്‍ജി നല്‍കിയിട്ടുണ്ട്. രാജ്യത്തെ മറ്റൊരു വിഭജനത്തിലേക്ക് നയിക്കുമെന്നാണ് ഗോവിന്ദാചാര്യ ഹര്‍ജിയില് ആരോപിക്കുന്നത്. റോഹിന്‍ഗ്യ സമുദായത്തെ ഉപയോഗിച്ച് അല് ഖാഇദ ഭീകരതയ്ക്ക് ശ്രമിക്കുന്നുണ്ട്. അവര്‍ക്ക് ഇന്ത്യയില് താമസിക്കാന് ഭരണഘടപരമായി യാതൊരു അവകാശവുമില്ല- ഹര്‍ജിയില് പറയുന്നു.\nഇന്ത്യയ്ക്ക് സാമൂഹിക-സാമ്പത്തിക-സുരക്ഷാ പ്രശ്‌നങ്ങള് സൃഷ്ടിക്കുന്നതാണ് റോഹിന്‍ഗ്യകള് എന്നാണ് ഇന്‍ഡിക് കളക്ടീവ് ട്രസ്റ്റിന്റെ ഹര്‍ജി കുറ്റപ്പെടുത്തുന്നത്. റോഹിന്‍ഗ്യന് സംഘര്‍ഷം നിസ്സംശയം ഒരു മാനുഷിക ദുരന്തമാണ്. യു.എന് പോലും ഇക്കാര്യത്തില് ഇടപെട്ടിട്ടുണ്ട്. പ്രശ്‌നം ആ രാജ്യത്തിന്റെ അതിര്‍ത്തികള്‍ക്കുള്ളില് (മ്യാന്മര്) വെച്ചാണ് പരിഹരിക്കപ്പെടേണ്ടത്. – ട്രസ്റ്റിനു വേണ്ടി അഭിഭാഷകരായ സുവിദത്ത് സുന്ദരം, ജെ. സായ്ദീപക് എന്നിവര് സമര്‍പ്പിച്ച ഹര്‍ജിയില് പറയുന്നു.\nഇന്ത്യയിലെ അഭയാര്‍ത്ഥികള്3ലക്ഷം\n30 രാഷ്ട്രങ്ങളില് നിന്നായി ഏകദേശം മൂന്ന് ലക്ഷം അഭയാര്‍ത്ഥികള് ഇന്ത്യയില് താമസിക്കുന്നു.\nയു.എസ്, യു.കെ, ഫ്രാന്‍സ്, ജര്‍മനി, ഓസ്‌ട്രേലിയ തുടങ്ങിയ സമ്പന്ന രാഷ്ട്രങ്ങളില് നിന്നുള്ള അഭയാര്‍ത്ഥികളും ഇന്ത്യയിലുണ്ട്.\n2016 മാര്‍ച്ചില് കേന്ദ്ര ആഭ്യന്തര സഹമന്ത്രി കിരണ് റിജ്ജു പാര്‍ലമെന്റില് നല്‍കിയ കണക്കു പ്രകാരം 2,89,394 അഭയാര്‍ത്ഥികളാണ് ഇന്ത്യയിലുള്ളത്. 2014 ഡിസംബര് 31 വരെയുള്ള കണക്കാണിത്. ഇതില് റോഹിന്‍ഗ്യകള് ഉള്‍പ്പെട്ടിട്ടില്ല.\nശ്രീലങ്കയില് നിന്നാണ് രാജ്യത്തെ കൂടുതല് അഭയാര്‍ത്ഥികള്. ലങ്കയിലെ ആഭ്യന്തര യുദ്ധത്തെ തുടര്‍ന്ന് പലായനം ചെയ്തവരാണിവര്. ഇവര് ഒരു ലക്ഷത്തിലേറെ വരും. 1962ല് ടിബറ്റില് നിന്ന് ഇന്ത്യയിലെത്തിയത് അറുപതിനായിരത്തോളം പേരാണ്. (സര്‍ക്കാര് കണക്കുപ്രകാരം 58155 പേര്).\nപാകിസ്താനില് നിന്ന് 8799 പേരും ബംഗ്ലാദേശില് നിന്ന് ഒരുലക്ഷത്തോളം പേരും ഇന്ത്യയില് അഭയാര്‍ത്ഥികളാണ്. തമിഴ്‌നാട്ടിലാണ് ഏറ്റവും കൂടുതല് അഭയാര്‍ത്ഥികളുള്ളത് 10,2478 പേര്. ഡല്‍ഹിയില് 10161 ഉം ഉത്തരാഖണ്ഡില് 11768 ഉം അഭയാര്‍ത്ഥികളുണ്ട്. ഛത്തീസ്ഗഡില് 62890 അഭയാര്‍ത്ഥികള് താമസിക്കുന്നു. ഗോവയിലും ചണ്ഡീഗഡിലുമാണ് അഭയാര്‍ത്ഥികള് കുറവ്. ഗോവയില് മൂന്നു പേരും ചണ്ഡീഗഡില് ഒരാളും.\n1980കളുടെ അവസാനത്തിലും 1990കളിലെ തുടക്കത്തിലും മ്യാന്മറില് നിന്ന് ധാരാളം അഭയാര്‍ത്ഥികളെത്തി. 120,000 ടിബറ്റന് അഭയാര്‍ത്ഥികള് ഇപ്പോള് ഇന്ത്യയിലുണ്ട് എന്നാണ് അനൗദ്യോഗിക കണക്ക്. ഹിമാചലിലെ ധര്‍മശാലയില് ഇവര്‍ക്ക് മാത്രമായി ഒരു കേന്ദ്രമുണ്ട്.\nനിയമം എന്തു പറയുന്നു\nദക്ഷിണേഷ്യയില് ഏറ്റവും കൂടുതല് അഭയാര്‍ത്ഥികള്‍ക്ക് ഇടം നല്‍കുന്ന രാഷ്ട്രമാണെങ്കിലും ഇവര്‍ക്കായി ഇന്ത്യ പ്രത്യേകമായി നിയമങ്ങളൊന്നും ഉണ്ടാക്കിയിട്ടില്ല. ഭരണഘടന ഇന്ത്യയില് താമസിക്കുന്നവരെ രണ്ട് തരത്തിലാണ് സമീപിക്കുന്നത്. ഒന്ന് പൗരന്, മറ്റൊന്ന് വിദേശി. നിയമപരമായി ഇന്ത്യയില് താമസിക്കുന്ന ഒരാള് ഒന്നുകില് പൗരനും അല്ലെങ്കില് 1946ലെ ഫോറിനേഴ്‌സ് ആക്ട് പ്രകാരം വിദേശിയുമാണ്. അഭയാര്‍ത്ഥികളുമായി ബന്ധപ്പെട്ട 1957ലെ യു.എന് കണ്‍വെഷനിലും 1967ലെ പ്രൊട്ടോകോളിലും ഇന്ത്യ ഒപ്പുവെച്ചിട്ടില്ല. അതു കൊണ്ടു തന്നെ ഇവയിലെ നിയമങ്ങള് പാലിക്കാന് ഇന്ത്യയ്ക്ക് ബാധ്യതയില്ല.


Muslim League Three Top Leaders ready to contest in Kerala Assembly Election 2021 | കുഞ്ഞാലിക്കുട്ടിയും മജീദും വഹാബും... മുസ്ലിം ലീഗില് സീനിയേഴ്‌സ് പ്രതിസന്ധി; എങ്ങനെ പരിഹരിക്കും? - Malayalam Oneindia\n24 min ago ആളുകളെ ആക്രമണത്തിന് പ്രേരിപ്പിക്കുന്ന തന്ത്രം വിലപ്പോവില്ല; മമതയ്ക്കെതിരെ നരേന്ദ്രമോദി\n26 min ago കേന്ദ്ര സേന വെടിവച്ചു;4തൃണമൂല് പ്രവര്‍ത്തകര് കൊല്ലപ്പെട്ടു, സംഘര്‍ഷമുണ്ടായ ബൂത്തില് പോളിങ് നിര്‍ത്തി\n31 min ago ‘ബിജെപി വോട്ട് തരാമെന്ന് പറഞ്ഞിട്ടില്ല’ ആവശ്യപ്പെട്ടിട്ടുമില്ല; ഗുരുവായൂരിൽ സുരേഷ് ഗോപിയെ തള്ളി കെഎന്‍എ ഖാദർ\nUpdated: Sun, Feb 14, 2021, 18:38 [IST]\nമലപ്പുറം: നിമയസഭാ തിരഞ്ഞെടുപ്പ് അടുത്തുവരുമ്പോള് മുസ്ലിം ലീഗില് പുതിയ പ്രതിസന്ധി രൂപപ്പെടുന്നു. മുതിര്‍ന്ന നേതാക്കളില് ആരൊക്കെ മല്‍സര രംഗത്തിറങ്ങണം എന്ന കാര്യത്തിലാണ് ആശങ്ക. ലോക്‌സഭാംഗത്വം രാജിവച്ച് എത്തിയ ദേശീയ ജനറല് സെക്രട്ടറി പികെ കുഞ്ഞാലിക്കുട്ടി നിയമസഭയിലേക്ക് മല്‍സരിക്കുമെന്ന് ഉറപ്പാണ്. അതേസമയം, സംസ്ഥാന ജനറല് സെക്രട്ടറി കെപിഎ മജീദും മല്‍സരിക്കാന് തയ്യാറായിട്ടുണ്ട്. രാജ്യസഭാ എംപി പിവി അബ്ദുല് വഹാബും മല്‍സരിക്കാന് തയ്യാറായതോടെയാണ് വിവാദം.\nമുതിര്‍ന്ന നേതാക്കളെല്ലാം മല്‍സരിക്കുമ്പോള് യുവപ്രാതിനിധ്യം കുറയ്‌ക്കേണ്ടി വരും. മാത്രമല്ല, സംഘടനാ തലത്തിലും അഴിച്ചുപണി വേണ്ടി വരും. വിശദാംശങ്ങള് ഇങ്ങനെ...\nകുഞ്ഞാലിക്കുട്ടി ലോക്‌സഭാ അംഗത്വം രാജിവച്ച് നിയമസഭയിലേക്ക് മല്‍സരിക്കാന് തയ്യാറായിരിക്കുന്നു. യുഡിഎഫിനെ ശക്തിപ്പെടുത്താനും നേതൃത്വങ്ങള്‍ക്കിടയില് ഐക്യനീക്കം നടത്താനും കുഞ്ഞാലിക്കുട്ടിയുടെ സാന്നിധ്യം അനിവാര്യമാണ് എന്ന നിലപാടിലാണ് കോണ്‍ഗ്രസ്. ഇക്കാര്യം ചൂണ്ടിക്കാട്ടി തന്നെയാണ് മുസ്ലിം ലീഗ് സംസ്ഥാന നേതൃത്വം കുഞ്ഞാലിക്കുട്ടിയെ രാജിവയ്പ്പിച്ചത്.\nകുഞ്ഞാലിക്കുട്ടി രാജിവച്ചതില് മുസ്ലിം ലീഗില് ഒരു വിഭാഗത്തിന് അമര്‍ഷമുണ്ട്. പൊതുജനങ്ങളില് നിന്നും രാഷ്ട്രീയ ശത്രുക്കളില് നിന്നുമുള്ള ചോദ്യത്തിന് മറുപടി പറയാന് പ്രയാസപ്പെടുന്നത് പ്രാദേശിക നേതാക്കളാണ്. മലപ്പുറത്തെ വോട്ടര്‍മാരെ കുഞ്ഞാലിക്കുട്ടി വഞ്ചിച്ചു എന്ന പ്രചാരണവും ശക്തമാണ്. മലപ്പുറത്ത് മുന്‍കാല എംഎസ്എഫ് നേതാക്കള് ഉള്‍പ്പെടെയുള്ളവര് രംഗത്തുവരികയും ചെയ്തിരിക്കുകയാണ്.\nകെപിഎ മജീദും രംഗത്ത്\nകുഞ്ഞാലിക്കുട്ടിക്ക് പുറമെ കെപിഎ മജീദും ഇത്തവണ നിയമസഭയിലേക്ക് മല്‍സരിക്കുമെന്നാണ് വിവരം. അദ്ദേഹം മല്‍സരിക്കാന് തയ്യാറായി എന്നും അതുകൊണ്ടാണ് കൊറോണ വാക്‌സിന് സ്വീകരിച്ചതെന്നും വിമര്‍ശകര് പറയുന്നു. മലപ്പുറത്തോ വേങ്ങരയിലോ കെപിഎ മജീദ് മല്‍സരിക്കുമെന്നാണ് വിവരം. ശരിയാണെങ്കില് ഏറെ കാലത്തിന് ശേഷമാണ് മജീദ് വീണ്ടും മല്‍സര രംഗത്ത് എത്തുന്നത്.\nമജീദിനെ മറിച്ചിട്ട ഹംസ\n1980 മുതല് അഞ്ച് തവണ എംഎല്‍എ ആയിട്ടുണ്ട് കെപിഎ മജീദ്. ഒടുവില് ജയിച്ചത് 1996ലാണ്. 2004ല് ലോക്‌സഭയിലേക്ക് മഞ്ചേരിയില് നിന്ന് മല്‍സരിച്ചെങ്കിലും തോറ്റു. ടികെ ഹംസ മലപ്പുറത്തെ പച്ചക്കോട്ടയില് ചെങ്കൊടി ഉയര്‍ത്തിയത് മലപ്പുറം ജില്ലയുടെ ചരിത്ര നിമിഷങ്ങളിലൊന്നാണ്. അന്ന് തോല്‍വി രുചിച്ച മജീദ് പിന്നീട് തിരഞ്ഞെടുപ്പില് ഇറങ്ങിയിട്ടില്ല.\nഇത്തവണ മല്‍സരിക്കാന് കെപിഎ മജീദ് സന്നദ്ധ പ്രകടിപ്പിച്ചതിന് പിന്നാലെയാണ് രാജ്യസഭാ എംപി പിവി അബ്ദുല് വഹാബും മല്‍സരിക്കാന് തയ്യാറെടുത്തിരിക്കുന്നത്. വഹാബിന്റെ രാജ്യസഭാ എംപി കാലാവധി ഏപ്രിലില് അവസാനിക്കുകയാണ്. പകരം മജീദിനെ രാജ്യസഭയിലേക്ക് അയക്കാമെന്ന് മുസ്ലിം ലീഗില് ചര്‍ച്ചയുണ്ടായിരുന്നു. അതിനിടെയാണ് മജീദും വഹാബും മല്‍സരിക്കാന് സന്നദ്ധത അറിയിച്ചത്.\nരാജ്യസഭയിലേക്ക് മജീദിനെ തിരഞ്ഞെടുത്താല് സംഘടനാ ഭാരവാഹിത്വം മാറേണ്ടിവരില്ല. അതേസമയം, നിയമസഭയിലക്ക് തിരഞ്ഞെടുക്കപ്പെട്ടാല് സംസ്ഥാന ജനറല് സെക്രട്ടറി പദവി രാജിവെക്കേണ്ടി വരും. അപ്പോള് സംഘടനാ തലത്തിലും അഴിച്ചുപണി ആവശ്യമായി വരും. ഒരുപക്ഷേ, വഹാബിനെ വീണ്ടും രാജ്യസഭയിലേക്ക് മല്‍സരിപ്പിച്ചേക്കുമെന്നും കേള്‍ക്കുന്നു.\nമൂന്നു പേരും മല്‍സരിച്ചാല്\nഇനിയും ദില്ലിയില് പ്രവര്‍ത്തിക്കാന് വഹാബിന് താല്‍പ്പര്യമില്ല എന്നാണ് വിവരം. ഏറനാടോ മഞ്ചേരിയിലോ മല്‍സരിച്ച് നിയമസഭയിലെത്താന് അദ്ദേഹം ഒരുക്കമാണ്. രാജ്യസഭയിലേക്ക് യൂത്ത് ലീഗ് നേതാവ് സികെ സുബൈറിനെ മല്‍സരിപ്പിക്കുന്നത് സംബന്ധിച്ച ചര്‍ച്ചകളും നടക്കുന്നുണ്ട്. അതേസമയം, മുതിര്‍ന്ന മൂന്ന് നേതാക്കള് നിയമസഭയിലേക്ക് മല്‍സരിക്കുന്നതും വിമര്‍ശനത്തിന് ഇടയാക്കുമെന്ന ആശങ്ക മുസ്ലിം ലീഗിലുണ്ട്.\npk kunhalikutty kpa majeed muslim league malappuram udf kerala politics kerala assembly election 2021 പികെ കുഞ്ഞാലിക്കുട്ടി കെപിഎ മജീദ് മുസ്ലിം ലീഗ് യുഡിഎഫ് politics\nMuslim League Three Top Leaders ready to contest in Kerala Assembly Election 2021


സംസ്ഥാനത്ത് രണ്ടരലക്ഷം ഡോസ് വാക്സിൻ കൂടിയെത്തി;ലഭിച്ചത് കൊവിഷീൽഡ് - Pravasishabdam\nHome News Kerala സംസ്ഥാനത്ത് രണ്ടരലക്ഷം ഡോസ് വാക്സിൻ കൂടിയെത്തി;ലഭിച്ചത് കൊവിഷീൽഡ്\nസംസ്ഥാനത്ത് രണ്ടരലക്ഷം ഡോസ് വാക്സിൻ കൂടിയെത്തി;ലഭിച്ചത് കൊവിഷീൽഡ്\nതിരുവനന്തപുരം: കേരളത്തിൽ 2,49,140 ഡോസ് കോവിഷീൽഡ് വാക്‌സിൻ കൂടി ലഭ്യമായതായി ആരോഗ്യ വകുപ്പ് മന്ത്രി വീണാ ജോർജ് അറിയിച്ചു. തിരുനന്തപുരത്ത് 84,500 ഡോസ് വാക്‌സിനും, കൊച്ചിയിൽ 97,640 ഡോസ് വാക്‌സിനും, കോഴിക്കോട് 67,000 ഡോസ് വാക്‌സിനുമാണ് എത്തിയത്. ഇതോടെ സംസ്ഥാനത്തിനാകെ 1,50,53,070 ഡോസ് വാക്‌സിനാണ് ലഭ്യമായത്. അതിൽ 12,04,960 ഡോസ് കോവിഷീൽഡ് വാക്‌സിനും 1,37,580 ഡോസ് കോവാക്‌സിനും ഉൾപ്പെടെ ആകെ 13,42,540 ഡോസ് വാക്‌സിനാണ് സംസ്ഥാനം വാങ്ങിയത്.\n1,22,70,300 ഡോസ് കോവിഷീൽഡ് വാക്‌സിനും 14,40,230 ഡോസ് കോവാക്‌സിനും ഉൾപ്പെടെ ആകെ 1,37,10,530 ഡോസ് വാക്‌സിൻ കേന്ദ്രം നൽകിയതാണ്.സംസ്ഥാനത്ത് ഇന്ന് വൈകുന്നേരം വരെ 1,49,434 പേർക്കാണ് വാക്‌സിൻ നൽകിയത്. 1,234 വാക്‌സിനേഷൻ കേന്ദ്രങ്ങളാണ് പ്രവർത്തിച്ചത്. സംസ്ഥാനത്താകെ ഇതുവരെ ഒന്നും രണ്ടും ഡോസ് ചേർത്ത് ആകെ 1,63,55,303 പേർക്കാണ് വാക്‌സിൻ നൽകിയത്. അതിൽ 1,18,53,826 പേർക്ക് ഒന്നാം ഡോസ് വാക്‌സിനും 44,01,477 പേർക്ക് രണ്ടാം ഡോസ് വാക്‌സിനുമാണ് നൽകിയത്. ജനസംഖ്യയുടെ 35.48 ശതമാനം പേർക്കും 18 വയസിന് മുകളിലുള്ളവരുടെ ജനസംഖ്യയിൽ 49.38 ശതമാനം പേർക്കുമാണ് ആദ്യ ഡോസ് വാക്‌സിൻ നൽകിയത്. ജനസംഖ്യയുടെ 13.48 ശതമാനം പേർക്കും 18 വയസിന് മുകളിലുള്ള 18.75 ശതമാനം പേർക്കും രണ്ടാം ഡോസ് വാക്‌സിനും നൽകിയിട്ടുണ്ട്.\nPrevious articleസംസ്ഥാനത്ത് ഇന്ന് 13,773 പേർക്ക് കൊവിഡ്; ടെസ്റ്റ് പോസിറ്റിവിറ്റി നിരക്ക് 10.95\nNext articleകരിപ്പൂർ സ്വർണക്കടത്ത് കേസിൽ അർജ്ജുൻ ആയങ്കിയുടെ ഭാര്യയെ ചോദ്യം ചെയ്ത് വിട്ടയച്ചു


ബാങ്ക് നിക്ഷേപങ്ങൾ മ്യൂച്ചൽ ഫണ്ടുകളിലേക്ക് മാറ്റുന്നവർ ശ്രദ്ധിക്കേണ്ട കാര്യങ്ങൾ - Kannur Varthakal Online\nബാങ്ക് നിക്ഷേപങ്ങൾ മ്യൂച്ചൽ ഫണ്ടുകളിലേക്ക് മാറ്റുന്നവർ ശ്രദ്ധിക്കേണ്ട കാര്യങ്ങൾ\nബാങ്ക് നിക്ഷേപങ്ങളുടെ പലിശ കുറഞ്ഞതോടെ മ്യൂച്ചൽ ഫണ്ടുകളിലേക്ക് നിക്ഷേപങ്ങൾ മാറ്റുന്ന നിരവധി പേരുണ്ട്. കൂടുതൽ നിക്ഷേപകർ എത്തുന്നതിനനുസരിച്ച് മ്യൂച്ചൽ ഫണ്ട് കമ്പനികൾ പലവിധ സ്കീമുകളുമായി രംഗത്തുണ്ട്. മ്യൂച്ചൽ ഫണ്ടുകളുടെ പ്രേത്യേകതകൾ ചുവടെ :\n1) നഷ്ട സാധ്യത (Risk Factor)\nപലരും മ്യൂച്ചൽ ഫണ്ട് രംഗത്തെ റിസ്ക് ഫാക്ടർ മറച്ചുവച്ചാണ് നിക്ഷേപകരിൽ നിന്ന് പണം ഈടാക്കുന്നത്. എന്നാൽ മാർക്കറ്റിംഗ് -നെക്കുറിച്ച് നന്നായി പഠിച്ചു വേണം നിക്ഷേപം നടത്താൻ. വിപണിയുടെ സ്ഥിതിഗതികൾ കൃത്യമായി മനസ്സിലാക്കാതെ നിക്ഷേപം നടത്തുന്നവർക്ക് പണം നഷ്ടപ്പെടാൻ സാധ്യത കൂടുതലാണ്.\n2) ദീർഘ കാല ആദായം (Long Term Return)\nബാങ്ക് നിക്ഷേപം പോലെ മാസവരുമാനം പ്രതീക്ഷിച്ച് ചെയ്യേണ്ട ഒന്നല്ല മ്യൂച്ചൽ ഫണ്ട്. മ്യൂച്ചൽ ഫണ്ടുകളിലെ ആദായം ദീർഘകാലത്തിൽ ലഭിക്കുന്നതാണ്. എല്ലാ മാസവും ലാഭം കിട്ടുകയാണ് ഉദ്ദേശമെങ്കിൽ ബാങ്കിലോ, പെൻഷൻ പ്ലാനിലോ നിക്ഷേപിക്കുക.\n3) പണം പിൻവലിക്കൽ (Cash Withdrawal)\nമ്യൂച്ചൽ ഫണ്ടുകളിൽ നിക്ഷേപിക്കുന്ന പണം ഒരു വർഷത്തിനുള്ളിൽ പിൻവലിക്കേണ്ടി വന്നാൽ നൽകേണ്ടി വന്നേക്കാവുന്ന എക്സിറ്റ് ലോഡുകളും കുറഞ്ഞ-കാല ക്യാപിറ്റൽ ഗെയിൻ ടാക്സുകളും പലർക്കും അറിയില്ല എന്നതാണ് സത്യം. ഇതിനെക്കുറിച്ച് വ്യക്തമായ ധാരണ വേണം.\n4) നിക്ഷേപ തുക ( Investment Amount )\nമ്യൂച്ചൽ ഫണ്ടുകളുടെ നിക്ഷേപ തുക നിങ്ങൾ തിരഞ്ഞെടുക്കുന്ന സ്കീമിനനുസരിച്ചാണ്. ലിക്വിഡ് ഫണ്ടിലും മറ്റുമാണ് നിക്ഷേപിക്കുന്നതെങ്കിൽ ചെലവ് വളരെ കുറവായിരിക്കും.\n(സാമ്പത്തിക വിദഗ്ദ്ധനാണ് ലേഖകൻ )\nNext ക്രെഡിറ്റ് കാർഡ് ഉപയോഗിക്കുന്നവർ ശ്രദ്ധിക്കേണ്ട കാര്യങ്ങൾ


ഇന്റര്‍നെറ്റില് ഇപ്പോള് വിദഗ്ദ്ധരുടെ പ്രളയമാണ്. മനുഷ്യക്കടത്ത് മുതല് കിണര് വൃത്തിയാക്കുന്നത് വരെയുള്ള കാര്യങ്ങളില് യാതൊരു പ്രായോഗികജ്ഞാനവും ഇല്ലാത്തവര് ഇന്റര്‍നെറ്റ് പരതി കിട്ടുന്ന വിവരങ്ങള് എഴുതി വിടുന്നു. അവ പരോപകാരകിംവദന്തിയായി എല്ലാവരും പങ്കുവക്കുന്നു. മനുഷ്യക്കടത്തിനെക്കുറിച്ച് വലിയൊരു ലേഖനം കണ്ടു. അനവധി ആളുകള് അത് ഷെയര് ചെയ്യുന്നു. ഇതെഴുതിയ ആള് എന്തൊക്കെ ദുരന്തങ്ങളില്, വിഷയത്തില് ഇടപെട്ടിട്ടുണ്ട് എന്നെനിക്കറിയില്ല. പക്ഷെ ഇരുപത്തിയൊന്നാം നൂറ്റാണ്ടിലെ എല്ലാ വന് ദുരന്തങ്ങളിലും നേരിട്ട് ഇടപെട്ട പരിചയത്തില് കുറച്ചു കാര്യങ്ങള് പറയാം…\n1. മനുഷ്യക്കടത്ത് ലോകത്ത് ഒരു പ്രശ്‌നമാണ്. ദുരന്തകാലത്തും യുദ്ധകാലത്തും മാത്രമല്ല, നേപ്പാ ളിലൊക്കെ സാധാരണ കാലത്തും ഇത് പ്രശ്‌നമാണ്.\n2. യുദ്ധരംഗത്തും പ്രകൃതി ദുരന്തങ്ങളിലും അച്ഛനമ്മമാരും കുട്ടികളും പരസ്പരം വേര്‍പെട്ടു പോകുന്ന സാഹചര്യത്തിലാണ് ഇത് കൂടുതല് സംഭവിക്കുന്നത്.\n3. ദുരിതാശ്വാസ ക്യാംപുകളില് വന്ന് കുട്ടികളെ തട്ടിക്കൊണ്ടു പോകുക എന്നതല്ല മനുഷ്യക്കടത്തിന്റ രീതി.\n4. കേരളത്തിലെ ഇപ്പോഴത്തെ ക്യാമ്പുകളില് കുട്ടികളെ അടിച്ചുമാറ്റാന് ആഗോളസംഘങ്ങള് എത്തും എന്ന തരത്തിലുള്ള കിംവദന്തികള് തെറ്റാണ്, അനാവശ്യമാണ്, അനവസരത്തില് ഉള്ളതാണ്.\n5. ഇന്റര്‍നെറ്റ് ഗവേഷണം ചെയ്തുണ്ടാക്കിയ ഈ ലേഖനം മനഃപൂര്‍വ്വമല്ലെങ്കിലും നിരുപദ്രവമല്ല. വാട്ട്‌സ്ആപ്പ് കിംവദന്തികളുടെ പശ്ചാത്തലത്തില് ആളുകളെ തല്ലിക്കൊല്ലുന്നത് ഇപ്പോള് ഇന്ത്യയില് അപൂര്‍വമല്ല. ആളുകള് ടെന്‍ഷനില് ഇരിക്കുന്ന ഈ സാഹചര്യത്തില് ഏതെങ്കിലും സാധുവിനെ അടിച്ചു കൊല്ലുന്നതിലേക്കാണ് ഇത്തരം ‘ഗവേഷണ’ ഫലങ്ങള് നയിക്കുന്നത്.\nഇതുപോലെ തന്നെയുള്ള വേറൊന്ന് വെള്ളത്തില് ഒരു രാസവസ്തു വിതറി അതിനെ ഖരരൂപത്തിലാക്കി വാരിക്കളയുന്നതാണ്. ഏറ്റവും അനാവശ്യമായ കാര്യമാണ്. മൊത്തത്തില് കിടക്കുന്ന വെള്ളത്തെ പുറത്തു കളയാനുള്ള രീതിയല്ല ഇത്. വാളെടുക്കുന്നവരെല്ലാം വെളിച്ചപ്പാടായിരിക്കുന്ന ഒരു സ്ഥിതിയാണിപ്പോള് ഇന്റര്‍നെറ്റില്. അതേ സമയം ഓരോ വിഷയത്തില് നല്ല അറിവുള്ളവര് അനവധി ഉണ്ട്. അതുകൊണ്ട് മൂന്നു അപേക്ഷയുണ്ട്.\n1. അറിവുള്ളവര് ആ വിഷയത്തെക്കുറിച്ച് എഴുതണം. എഴുതുമ്പോള് നിങ്ങളുടെ ആ വിഷയത്തിലെ പരിചയം എന്താണെന്നും.\n2. തലയും വാലുമില്ലാതെ, ആരാണ് എഴുതുന്നത്, അവരുടെ വിഷയത്തിലെ പരിചയം എന്താണ് എന്നൊക്കെ അറിയാതെ ഒരു പോസ്റ്റും ഷെയര് ചെയ്യരുത്.\n3. തെറ്റായ പോസ്റ്റുകള് എഴുതുന്നത് കണ്ടാല് വിവരമുള്ളവര് നോക്കിയിരിക്കരുത്. നിങ്ങള് ഇരിക്കേണ്ടിടത്ത് ഇരിക്കാത്തതു കൊണ്ടാണ് അവിടെ ഇത്തരക്കാര് വന്നിരിക്കുന്നത്. അവരെ തുറന്നുകാട്ടണം.\n(മുരളി തുമ്മാരുകുടി രചിച്ച പെരുമഴ പകര്‍ന്ന പാഠങ്ങള് എന്ന പുസ്തകത്തില് നിന്ന്)


പുഴയ്ക്ക് മുകളിലൂടെ അതിസാഹസികമായി ഗര്‍ഭിണിയെ പുറത്തെത്തിച്ച് രക്ഷാപ്രവര്‍ത്തകര്\nകനത്ത മഴയെ തുടര്‍ന്ന് ഒറ്റപ്പെട്ട അട്ടപ്പാടി അഗളിയില് ഭവാനിപ്പുഴയുടെ തീരത്ത് പട്ടിമാളം തുരുത്തിലുള്ളവരെ രക്ഷപ്പെടുത്തി. നദിക്ക് കുറുകെ കയര് കെട്ടി അതിസാഹസികമായിട്ടാണ് ഇവരെ രക്ഷപ്പെടുത്തിയത്. ഒരു പിഞ്ചുകുഞ്ഞും ഗര്‍ഭിണിയും അടക്കമുള്ളവരെ സുരക്ഷിതമായി മറുകരയിലെത്തിച്ചു.\nകുത്തിയൊഴുകുന്ന ഭവാനിപ്പുഴയുടെ കുറുകെ കെട്ടിയ കയറില് പിതാവ് മുരുകേശനാണ് കുഞ്ഞിനെ നെഞ്ചോടടുക്കി കരക്കെത്തിച്ചത്. കനത്ത മഴയും കുത്തിയൊഴുകുന്ന പുഴയും ദുഷ്‌കരമായ സാഹചര്യങ്ങള് സൃഷ്ടിച്ചപ്പോള് നാട്ടുകാരും പൊലീസും ഫയര്‍ഫോഴ്‌സും രക്ഷാ പ്രവര്‍ത്തകരും ചേര്‍ന്നാണ് ഉദ്യമത്തിന് നേതൃത്വം നല്‍കിയത്.\nമുരുകേശന്റെ ഭാര്യ എട്ടുമാസം ഗര്‍ഭിണിയായ ലാവണ്യയെയാണ് രക്ഷപെടുത്തിയത്. ലാവണ്യയെ പുഴ കടത്തുന്നത് വളരെ ദുഷ്‌കരമായിരുന്നു. അതിസാഹസികമായാണ് ഇവരെ ഇക്കരെ എത്തിച്ചത്. ഇരുകരകളില്‍നിന്നും കയര് ബന്ധിച്ച് അതീവ സുരക്ഷിതയായാണ് ലാവണ്യയെ ഇക്കര എത്തിച്ചത്.\nഎട്ടുമാസം ഗര്‍ഭിണിയെ റോപ്പിലൂടെ പുഴ കടത്തിയാല് ആരോഗ്യപ്രശ്നം ഉണ്ടാകുമോ എന്ന് ആശങ്ക ആദ്യം ഉണ്ടായിരുന്നു. ആരോഗ്യവിദഗ്ധരടക്കം എത്തിയായിരുന്നു രക്ഷാപ്രവര്‍ത്തനം. ഭര്‍ത്താവിനെയും മാതാപിതാക്കളെയും പുഴക്കരികില് നിര്‍ത്തിയിരുന്നു. മറുകരയിലെത്തിച്ചതിന് പിന്നാലെ ഡോക്ടര്‍മാരെത്തി യുവതിക്ക് ആവശ്യമായ പരിചരണം നല്‍കി. ഇക്കരെ എത്തിച്ച എല്ലാവരെയും ഡോ. പ്രഭുദാസിന്റെ നേതൃത്വത്തിലുളള മെഡിക്കല് സംഘം സ്ഥലത്ത് ക്യാമ്പ് ചെയ്ത് അടിയന്തരപരിശോധനയ്ക്കു വിധേയമാക്കി. തുരുത്തിലുള്ളവരെ പുറത്തെത്തിച്ച രക്ഷാപ്രവര്‍ത്തകരെ നാട്ടുകാര് കയ്യടിച്ചാണ് വരവേറ്റത്.\nകനത്ത മഴയെത്തുടര്‍ന്ന് രണ്ടുദിവസമായി അഗളിയില് ഭവാനിപ്പുഴയുടെ തീരത്ത് പട്ടിമാളം തുരുത്തില് ഏഴംഗ കുടുംബം ഒറ്റപ്പെട്ടുപോവുകയായിരുന്നു. കോണാര് വിഭാഗത്തില്‍പ്പെട്ട ശെല്‍വരാജ്, പളനിയമ്മ, മകന് മുരുകേശന്, അയാളുടെ ഭാര്യ ലാവണ്യ, മകള് മൈന, ജോലിക്കാന് പൊന്നന് എന്നിവരുള്‍പ്പെട്ട കുടുംബം ഒരാഴ്ചയായായി വീട്ടിനുള്ളില്‍പ്പെട്ട് ബുദ്ധിമുട്ട് അനുഭവിക്കുകയായിരുന്നു. ഇവര് സഞ്ചാരത്തിന് ഉപയോഗിച്ചിരുന്ന മണ്‍തിട്ടയും താല്‍ക്കാലിക പാലവും വെള്ളപ്പാച്ചിലില് കുത്തിയൊലിച്ചുപോയിരുന്നു.\nഅട്ടപ്പാടിയിലെ വിവിധ ഊരുകളില് ഇത്തരത്തില് ഒട്ടേറെ ആളുകള് അകപ്പെട്ട് പോയിട്ടുണ്ടെന്നാണ് വിവരം. അട്ടപ്പാടിയിലെ മുച്ചിക്കടവില് എട്ട് കുട്ടികളടക്കം 30 പേര് കുടുങ്ങിക്കിടക്കുന്നതായി റിപ്പോര്‍ട്ടുണ്ട്. ഊരുമായി ബന്ധിപ്പിക്കുന്ന തൂക്കുപാലം തകര്‍ന്നതിനാല് രക്ഷാപ്രവര്‍ത്തകര്‍ക്ക് ഇവിടേക്ക് എത്താനാകുന്നില്ലെന്നാണ് റിപ്പോര്‍ട്ട്. ഇവിടെയുണ്ടായിരുന്ന ഗര്‍ഭിണിയടക്കം ചികിത്സാ സഹായം ആവശ്യമുള്ള ആറുപേരെ നാട്ടുകാര് വനത്തിലൂടെ പുറത്തെത്തിച്ചു.


മൂന്നു കോടിയുടെ റേഞ്ച് റോവര് സ്വന്തമാക്കി പൃഥ്വിരാജ് - Malayalam DriveSpark\nPublished: Monday, June 17, 2019, 13:52 [IST]\nമികച്ചൊരു നടനും സംവിധായകനും നിര്‍മ്മാതാവും മാത്രമല്ല ഒരു വാഹനപ്രേമി കൂടിയാണ് സൂപ്പര്‍താരം പൃഥ്വിരാജ്. മുമ്പ് ലംബോര്‍ഗിനി ഹുറാക്കന് സ്വന്തമാക്കിയ താരമിപ്പോള് മറ്റൊരു കാര് കൂടി തന്റെ വീട്ടിലെത്തിച്ചിരിക്കുകയാണ്. പുതിയ റേഞ്ച് റോവര് വോഗ് ആഢംബര എസ്‌യുവിയാണ് പൃഥ്വിരാജ് സ്വന്തമാക്കിയ ഏറ്റവും പുതിയ കാര്.\nഭാര്യ സുപ്രിയയുമൊത്താണ് താരം പുതിയ റേഞ്ച് റോവര് വോഗിന്റെ താക്കോല് ഏറ്റുവാങ്ങിയത്. താരം സ്വന്തമാക്കിയ റേഞ്ച് റോവര് എസ്‌യുവി ഡീസല് യൂണിറ്റാണെന്നാണ് കരുതപ്പെടുന്നത്. ഏകദേശം 2.45 കോടി രൂപയാണ് കൊച്ചിയില് എസ്‌യുവിയുടെ ഓണ്-റോഡ് വില.\nയുകെയില് നിന്ന് കംപ്ലീറ്റ്‌ലി ബില്‍റ്റ് യൂണിറ്റായാണ് എസ്‌യുവിയെത്തുന്നത്. 3.0 വോഗ് എന്നറിയപ്പെടുന്ന ഈ ലോങ്ങ് വീല്‍ബേസ് എസ്‌യുവിയില് 3.0 ലിറ്റര് ശേഷിയുള്ള V6 ടര്‍ബോചാര്‍ജിംഗ് ഡീസല് എഞ്ചിനാണുള്ളത്.\nഇത് 258 bhp കരുത്തും 600 Nm torque ഉം പരമാവധി സൃഷ്ടിക്കും. ഓള്‍വീല് ഡ്രൈവ് സംവിധാനമാണ് എസ്‌യുവിയ്ക്കുള്ളത്. എട്ട് സ്പീഡ്, ടോര്‍ഖ് കണ്‍വേര്‍ട്ടര് ഓട്ടോമാറ്റിക്ക് ഗിയര്‍ബോക്‌സാണ് റേഞ്ച് റോവര് വോഗിനുള്ളത്.\nപെട്രോള്, ഡീസല് പതിപ്പുകളില് എസ്‌യുവി ലഭ്യമാണ്. 4.4 ലിറ്റര് ശേഷിയുള്ള V8 ടര്‍ബോ എഞ്ചിനാണ് ഡീസല് യൂണിറ്റ്. ഇത് 440 bhp കരുത്തും 700 Nm torque ഉം പരമാവധി കുറിക്കും. വോഗ്, ഓട്ടോബയോഗ്രഫി എന്നീ മോഡലുകളില് എസ്‌യുവില ലഭിക്കുന്നുണ്ട്.\n2.96 കോടി രൂപയാണ് വോഗിന്റെ വില. ഓട്ടോബയോഗ്രഫിയ്ക്കാവട്ടെ 3.15 കോടി രൂപയും. രണ്ട് പെട്രോള് എഞ്ചിനുകളാണ് എസ്‌യുവിയിലുള്ളത്. 3.0 ലിറ്റര് V6 സൂപ്പര്‍ചാര്‍ജ്ഡ് യൂണിറ്റ് 335 bhp കരുത്തും 450 Nm torque ഉം കുറിക്കും.\nമറുഭാഗത്ത് 5.0 ലിറ്റര് V8 സൂപ്പര്‍ചാര്‍ജ്ഡ് യൂണിറ്റാവട്ടെ 543 bhp കരുത്തും 625 Nm torque ഉം ആയിരിക്കും സൃഷ്ടിക്കുക.\nഡീസല് പതിപ്പുകളെപ്പോലെ എട്ട് സ്പീഡ് ഓട്ടോമാറ്റിക്ക് ഗിയര്‍ബോക്‌സും ഓള്‍വീല് ഡ്രൈവ് സംവിധാനവുമായിരിക്കും പെട്രോള് പതിപ്പിലുമുണ്ടാവുക.\nMost Read: മാരുതി ആള്‍ട്ടോ സിഎന്‍ജി എത്തി, വില 4.11 ലക്ഷം രൂപ മുതല്\nവോഗ്, വോഗ് SE മോഡലുകളില് 3.0 ലിറ്റര് പെട്രോള് എഞ്ചിന് ലഭ്യമാണ്. 2.45 കോടിയാണ് എസ്‌യുവിയുടെ പ്രാരംഭ മോഡലിന് വില. ഉയര്‍ന്ന മോഡലിനാവട്ടെ 3.26 കോടി രൂപയും. ബ്രിട്ടീഷ് വാഹന നിര്‍മ്മാതാക്കളായ ലാന്‍ഡ് റോവറിന്റെ ഫ്‌ളാഗ്ഷിപ്പ് എസ്‌യുവിയാണ് റേഞ്ച് റോവര്.\nഒരുപിടി മികച്ച ഫീച്ചറുകളും സുരക്ഷ സജ്ജീകരണങ്ങളമുള്ള എസ്‌യുവി കൂടിയാണ് റേഞ്ച് റോവര്. അമിതാഭ് ബച്ചന്, വിരാട് കോഹ്‌ലി, റണ്‍ബീര് കപൂര്, ആനന്ദ് അംബാനി, ആകാശ് അംബാനി, ആലിയ ഭട്ട്, ഷാറൂഖ് ഖാന് എന്നിവരാണ് റേഞ്ച് റോവര് സ്വന്തമാക്കിയ മറ്റു പ്രമുഖ സെലിബ്രിറ്റികള്.\nImage Courtesy: Vishnu Rajan/Facebook\nAll New Range Rover Vogue SUV Of Malayalam Actor Prithviraj. Read In Malayalam


ആക്ഷനും അരകിറുക്കുമുള്ള പാതിരി ; സിജു വിൽ‌സന്റെ ‘വരയൻ’ റിലീസായി - V Talks\nആക്ഷനും അരകിറുക്കുമുള്ള പാതിരി ; സിജു വിൽ‌സന്റെ ‘വരയൻ’ റിലീസായി\nDency Dominic May 11, 2022\nസിജു വിൽ‌സൻ കേന്ദ്രകഥാപാത്രമായെത്തുന്ന ‘വരയൻ’ റിലീസ് ചെയ്തു. നവാഗതനായ ജിജോ ജോസഫ് സംവിധാനം ചെയ്യുന്ന ചിത്രത്തിന്റെ തിരക്കഥ ഒരുക്കിയിരിക്കുന്നത് ഫാദർ ഡാനി കപ്പൂച്ചിനാണ്. സത്യം സിനിമാസിന്റെ ബാനറിൽ, എ.ജി. പ്രേമചന്ദ്രൻ നിർമിക്കുന്ന ‘വരയനി’ൽ നായികയായെത്തുന്നത് ലിയോണ ലിഷോയാണ്. കുപ്രസിദ്ധി നേടിയ ഒരു നാട്ടിലേക്ക് ആക്ഷനും അരകിറുക്കുമുള്ള, സിജുവിന്റെ എബി എന്ന കപ്പൂച്ചിൻ വൈദികനെത്തുന്നതും, തുടർന്ന് നടക്കുന്ന സംഭവവികാസങ്ങളുമാണ് സിനിമ പറഞ്ഞുവെക്കുന്നത്.\nമണിയൻപിള്ള രാജു, വിജയരാഘവൻ, ജോയ് മാത്യു, ബിന്ദു പണിക്കർ, ജയശങ്കർ, ജൂഡ് ആന്റണി ജോസഫ്, ഡാവിഞ്ചി, ബൈജു എഴുപുന്ന, അംബിക മോഹൻ, അരിസ്റ്റോ സുരേഷ് എന്നീ താരങ്ങളും മറ്റു പ്രധാന വേഷങ്ങളിലെത്തുന്നു. ആക്ഷൻ രംഗങ്ങൾക്ക് പ്രാധാന്യമുള്ള ‘വരയനി’ലെ സംഘട്ടന രംഗങ്ങളൊരുക്കിയിരിക്കുന്നത് ആൽവിൻ അലക്സാണ്. പ്രകാശ് അലക്സാണ് സിനിമയിലെ സംഗീതസംവിധാനം നിര്‍വഹിച്ചിരിക്കുന്നത്. ‘വരയനി’ൽ ടൈഗർ,എന്ന കഥാപാത്രമായി ഒരു നായയും സിജു വിൽസനൊപ്പം എത്തുന്നുണ്ട്.\nനാഥൻ മണ്ണൂർ കലാസംവിധാനം ഒരുക്കുന്ന ‘വരയനി’ല് വസ്ത്രാലങ്കാരമൊരുക്കുന്നത് സമീറ സനീഷാണ്. ജോണ് കുട്ടി എഡിറ്റിംഗ് കൈകാര്യം ചെയ്തിരിക്കുന്നു. സാമൂഹ്യപരിഷ്കര്‍ത്താവും, ജാതിവ്യവസ്ഥയ്ക്കെതിരെ ചോദ്യവുമുയര്‍ത്തിയ, പോരാളിയുമായ ആറാട്ടുപുഴ വേലായുധപ്പണിക്കരുടെ ജീവിതകഥയെ അടിസ്ഥാനമാക്കി, വിനയൻ ഒരുക്കുന്ന ‘പത്തൊന്‍പതാം നൂറ്റാണ്ട്’ ആണ് സിജുവിന്റെ ഇറങ്ങാനിരിക്കുന്ന ചിത്രം.\nപൃഥ്വിരാജിന് ശേഷം മഞ്ജു വാര്യര്; ‘ജാക്ക് എൻ ജിൽ’ ഈയാഴ്ച…\n‘രോമാഞ്ച’വുമായി സൗബിന് ഷാഹിറെത്തുന്നു; ഒപ്പം അര്‍ജുന് അശോകനും\nമികച്ച പ്രകടനവുമായി സൗബിന് എത്തുന്നു; ‘ഇലവീഴാപൂഞ്ചിറ’ ട്രെയിലര് റിലീസായി\nസൗബിന് ഷാഹിറിനെ നായകനാക്കി ഷാഹി കബീര് സംവിധാനം ചെയ്യുന്ന ‘ഇലവീഴാപൂഞ്ചിറ’ എന്ന ചിത്രത്തിന്‍റെ ട്രെയിലര് പുറത്തെത്തി.…\nപൃഥ്വിരാജിന്റെി ‘കടുവ’എത്താന് വൈകും; റിലീസ് തീയതി മാറ്റി\nഷാജി കൈലാസിന്റെ സംവിധാനത്തിൽ പൃഥ്വിരാജ് നായകനാകുന്ന പുതിയ ചിത്രമാണ് ‘കടുവ’. ജൂണ് 30ന് റിലീസ് ചെയ്യുമെന്നു…\nമാര്‍വലിനെ മലര്‍ത്തിയടിച്ച് ടോം ക്രൂസ്; കളക്ഷനില് ഒന്നാമനായി ‘ടോപ് ഗൺ:…\nഈ വർഷത്തെ വേള്‍ഡ് വൈഡ് കളക്ഷനിൽ ഒന്നാമതെത്തി ടോം ക്രൂസിന്‍റെ ‘ടോപ് ഗൺ: മാവ്റിക്’ റെക്കോഡിട്ടു.…


മുകേഷും ഷമ്മിതിലകനും തമ്മില് രൂക്ഷമായ വാക്കേറ്റം; കയ്യാങ്കളി ഒഴിവാക്കിയത് മോഹന്‍ലാല് ഇടപെട്ട്•ഇ വാർത്ത | evartha\nമുകേഷും ഷമ്മിതിലകനും തമ്മില് രൂക്ഷമായ വാക്കേറ്റം; കയ്യാങ്കളി ഒഴിവാക്കിയത് മോഹന്‍ലാല് ഇടപെട്ട്\nevartha Desk August 9, 2018, 10:33 am August 9, 2018\nതാരസംഘടനയായ ‘അമ്മ’യുടെ എക്‌സിക്യൂട്ടീവ് കമ്മിറ്റി യോഗത്തില് നടനും എംഎല്‍എയുമായ മുകേഷും, ഷമ്മി തിലകനും തമ്മില് രൂക്ഷമായ വാക്കേറ്റം. ചൊവ്വാഴ്ച നടന്ന യോഗത്തില് ആയിരുന്നു സംഭവം. സംവിധായകന് വിനയന്റെ ചിത്രത്തില് അഭിനയിച്ചതിനെച്ചൊല്ലിയായിരുന്നു തര്‍ക്കം.\nതിലകനും ‘അമ്മ’ സംഘടനയും തമ്മിലുണ്ടായിരുന്ന പ്രശ്‌നങ്ങള് ചര്‍ച്ച ചെയ്യാനാണ് ഷമ്മിയെ യോഗത്തിലേക്ക് ക്ഷണിച്ചത്. ‘വിനയന്റെ ചിത്രത്തില് അഭിനയിക്കാനായി അമ്പതിനായിരം രൂപ അഡ്വാന്‍സ് വാങ്ങിയ തന്നെ പാരവെച്ചത് ഇയാളാണെ’ന്ന് സംസാരമധ്യേ ഷമ്മി പറഞ്ഞു.\nഇത് മുകേഷിനെ പ്രകോപിപ്പിച്ചു. ‘ഞാന് അവസരങ്ങള് ഇല്ലാതാക്കിയോ’ എന്നായിരുന്നു മുകേഷിന്റെ മറു ചോദ്യം. അവസരങ്ങള് ഇല്ലാതാക്കുകയല്ല, വിനയന്റെ സിനിമയില് അഭിനയിച്ചാല് പിന്നെ നീ അനുഭവിക്കും’ എന്നാണ് പറഞ്ഞതെന്ന് ഷമ്മി പറഞ്ഞു. ‘മാന്നാര് മത്തായി സ്പീക്കിങ് 2’ എന്ന സിനിമയുടെ ചിത്രീകരണത്തിനിടെയായിരുന്നു സംഭവമെന്നും ഷമ്മി വിശദീകരിച്ചു.\nവിനയന്റെ സിനിമയില് അഭിനയിച്ചതിനെത്തുടര്‍ന്നുണ്ടായ പ്രശ്‌നങ്ങള് മുകേഷാണ് വലുതാക്കിയതെന്നും ഇതേത്തുടര്‍ന്ന് തന്റെ കുടുംബത്തിന് ലക്ഷങ്ങളുടെ നഷ്ടമുണ്ടായെന്നും ഷമ്മി ആരോപിച്ചു. തിലകനെയും ഷമ്മിയെയും ചേര്‍ത്ത് തമാശപറഞ്ഞുകൊണ്ടാണ് മുകേഷ് ഇതിനെ നേരിട്ടത്.\nഇതോടെ ഷമ്മിയെ കുപിതനായി. ‘തന്റെ വളിപ്പുകള് ഇവിടെ വേണ്ടെന്നും തന്നെ ജയിപ്പിച്ചുവിട്ടതിന് സി.പി.എമ്മിനെ പറഞ്ഞാല് മതി’യെന്നും ഷമ്മി തുറന്നടിച്ചു. ഇതോടെ ഇരുവരും തമ്മില് വലിയ വാക് തര്‍ക്കമായി. ഒരുഘട്ടത്തില് തര്‍ക്കം കൈയാങ്കളിയുടെ വക്കോളമെത്തി. മോഹന്‍ലാല് ഉള്‍പ്പെടെയുള്ളവര് ഇടപെട്ടാണ് ഇരുവരെയും അനുനയിപ്പിച്ചത്.


മഴക്കെടുതി: മുഖ്യമന്ത്രി രക്ഷാപ്രവർത്തനങ്ങൾ വിലയിരുത്തി - BLIVE - Malayalam\nby Blive News August 10, 2018, 7:40 am 1.3k Views\nതിരുവനന്തപുരം: സംസ്ഥാനത്ത് കാലവർഷക്കെടുതി രൂക്ഷമായി തുടരുന്ന സാഹചര്യത്തിൽ മുഖതമന്ത്രി പിണറായി വിജയൻ ദുരന്തനിവാരണ പ്രവർത്തനങ്ങൾ വിലയിരുത്തി.\nദുരന്ത ബാധിത പ്രദേശങ്ങളിൽ കര – വ്യോമ – നാവിക സേനകളുടേയും എൻ ഡി ആർ എഫ്, കോസ്റ്റ് ഗാർഡ് എന്നിവയുടെയും നേതൃത്വത്തിൽ നടന്നു വരുന്ന രക്ഷാ പ്രവർത്തനങ്ങൾ ഊർജിതമാണെന്ന് മുഖ്യമന്ത്രി വിലയിരുത്തി. ഇടുക്കി ഡാമിൽ ജലനിരപ്പ് ഉയരുന്നതിന് അനുസരിച്ച് കൂടുതൽ വെള്ളം തുറന്നു വിടേണ്ടി വരും. നിലവിലുള്ളതിനേക്കാളം മുന്നിരട്ടിയിലധികം വെള്ളം തുറന്നു വിടേണ്ടി വരുമെന്നാണ് വിലയിരുത്തൽ.\nഈ സാഹചര്യത്തിൽ പെരിയാറിലും പെരിയാറിന്റെ കൈവഴിയിലും വെള്ളം ഉയരും. ജാഗ്രതാ നിർദ്ദേശം മൈക്ക് അനൗൺസ്മെന്റിലൂടെ ജനങ്ങളെ അറിയിക്കാൻ മുഖ്യമന്ത്രി നിർദ്ദേശിച്ചു. ആവശ്യമുള്ളവരെ അടിയന്തരമായി മാറ്റി പാർപ്പിക്കാനും മുഖ്യമന്ത്രി നിർദ്ദേശിച്ചു.\nകർക്കിടക വാവുബലിയുമായി ബന്ധപ്പെട്ട് പൊലീസും മറ്റ് ഉദ്യോഗസ്ഥരും നൽകുന്ന നിർദ്ദേശങ്ങൾ കർശനമായി പാലിക്കണമെന്ന് മുഖ്യമന്ത്രി ജനങ്ങളോട് അഭ്യർത്ഥിച്ചു.\nബലിതർപ്പണത്തിന് ഇറങ്ങേണ്ടി വരുന്ന ഭൂരിഭാഗം പ്രദേശങ്ങളും വെള്ളത്തിനടിയിലാണ്. ചിലയിടങ്ങളിൽ പ്രകൃതിക്ഷോഭം മൂലം കനത്ത നാശനഷ്ടം ഉണ്ടാവുകയും ചെയ്തിട്ടുണ്ട്. ഈ സാഹചര്യത്തിൽ ബലിതർപ്പണത്തിനെത്തുന്നവർ അപകടമുണ്ടാകാതിരിക്കാൻ ജാഗ്രത പുലർത്തണം.\nഡാമുകൾ തുറക്കുന്നതിനാൽ പുഴകളിൽ പെട്ടെന്ന് ജലനിരപ്പ് ഉയർന്നു വരാൻ സാധ്യതയുണ്ട്. കടലോരങ്ങളിൽ കടലാക്രമണ സാധ്യതയും നിലനിൽക്കുന്നു. ബലിതർപ്പണ കേന്ദ്രങ്ങളിൽ എത്തുന്നവർ ഇത്തരം സാഹചര്യം കൂടി പരിഗണിച്ച് പൊലീസുമായി സഹകരിക്കണം, മുഖ്യമന്ത്രി പറഞ്ഞു.\nPrevious article കൈറ്റിന് ടെക്നോളജി സഭ 2018 ദേശീയ അവാര്‍ഡ്\nNext article ചെറുതോണി അണക്കെട്ടിന്റെ അഞ്ചാമത്തെ ഷട്ടറും തുറന്നു


പത്തായപ്പുര മാറി കുറച്ച് നടക്കുമ്പോൾ താഴേക്ക് കോണിപ്പടികൾ പോകുന്നത് കാണാം.\n'അവിടെ പാതാളമാണ്...അങ്ങോട്ട് പോകരുത്...!' എന്നൊക്കെ ചെറുപ്പത്തിൽ മുത്തശ്ശി പറഞ്ഞു പേടിപ്പിക്കുമായിരുന്നു.പക്ഷേ ഇപ്പോൾ ആ പാതാളം മാളുവിന് സ്വർഗ്ഗമാണ്.മാളുവിന്റെയും ബാലന്റെയും സ്വർഗ്ഗം.\nആ അറയിൽ മുത്തശ്ശി പറയാത്ത ഒരു രഹസ്യം കൂടെ ഒളിഞ്ഞിരിപ്പുണ്ടായിരുന്നു.പുറത്തേക്കിറങ്ങാൻ രണ്ടാമതൊരു വാതിൽ...പക്ഷേ മാളു അത് കണ്ടെത്തി.\nഎന്നാൽ മാളുവിന് അത് തുറക്കാൻ സാധിച്ചില്ല.\nഎല്ലാവരും കാവിൽ പോയ ഒരു രാത്രി ആ വാതിൽ തുറക്കാൻ അടങ്ങാത്ത ആവേശം മൂത്ത് മാളു തന്റെ ബാലേട്ടനെ കൂട്ട് പിടിച്ച് അവിടെയെത്തി.\nഒന്നുരണ്ടു തവണത്തെ ശ്രമങ്ങൾക്ക് ഒടുവിൽ വാതിൽ തുറക്കപ്പെട്ടു.പൊടുന്നനെ പാഞ്ഞെത്തിയ പ്രകാശം ഒരു മിന്നലിനെ അനുസ്മരിപ്പിക്കും വിധം അവരുടെ കണ്ണുകളെ പൂട്ടി അടപ്പിച്ചു.അകത്തേക്ക് കയറാൻ ബാലനെക്കാൾ ധൃതി മാളുവിനായിരുന്നു.ഉള്ളിലേക്ക് നീണ്ടുകിടക്കുന്ന അറയാണ്. അകത്തേക്ക് പോകുന്തോറും വെളിച്ചം പിന്തിരിയുന്നത് ബാലൻ മനസ്സിലാക്കി.പക്ഷെ അപ്പോഴേക്കും മാളു ഏറെ നടന്നകന്നിരുന്നു.മാളു ബാലനെ തിരിഞ്ഞുനോക്കിയതേയില്ല. ആരുടെയോ ചരടുവലിയിൽ ചലിക്കുന്ന പാവയെ പോലെ അവൾ ഉള്ളിലേക്ക് പോയിക്കൊണ്ടിരുന്നു. മാളുവിന്റെ കാലിലെ പദസരങ്ങളുടെ ഒച്ച അറയിൽ തലം കെട്ടി.\nഒടുവിൽ മാളുവിനെ സ്വീകരിച്ച് വെളിച്ചമെത്തി.\nതാനിപ്പോൾ ചവിട്ടി നിൽക്കുന്നത് പൂഴിയിലാണെന്നവൾ മനസ്സിലാക്കി.വെളുത്ത് തണുത്ത പൂഴി.അതിൽ അങ്ങിങ്ങായി പൊഴിഞ്ഞു കിടക്കുന്ന മയിൽപീലികൾ.\nആകാശത്തു ചന്ദ്രൻ.നിലവിൽ പൂഴി തിളങ്ങുന്നു.\nഇങ്ങനൊരു ലോകം മാളു ഇതുവരെ കണ്ടിട്ടില്ല. മുൻപ് ഇതുവരെ തന്റെ കാൽവെള്ള ഇത്രയും തണുത്തിട്ടില്ല.പൂജാ മുറിയിൽ ഒരെണ്ണം അല്ലാതെ ഇത്രയധികം മയിൽപീലികൾ ജീവിതത്തിൽ അവൾ കണ്ടിട്ടില്ല.ഇവിടുന്നിനി തിരികെപോകാനാവില്ല എന്നവൾ ഞെട്ടലോടെ മനസ്സിലാക്കി.\nപൂഴിയിൽ താൻ വന്ന കാല്പാടുകൾ മാഞ്ഞു പോയിരിക്കുന്നു.